ސާޔާ (9 ވަނަ ބައި) – Esfiya – Dhivehi Vaahaka Site\nސާޔާ (9 ވަނަ ބައި)\n- by ކުޑާ - 0- April 28, 2015\nއާ ދުވަހަކަށް އިރުއެރީ ސާޔާގެ ހަޔާތަށްވެސް އަލިކަން ގެނެސްދެމުންނެވެ. ފަތިސްނަމާދުކޮށްލައިގެން ސާޔާ ބޭރަށްނުކުމެލީ ހިތްހަމަ ޖައްސާލާށެވެ. އެތަކެއް ދުވަހަކުންސުރެ ގައިދެއްގައި އިނުމަށްފަހު މިނިވަންވީ ކަމުގެ އިހުސާސެއް އޭނާއަށް ކުރެވުނެވެ. އިރުގެ ރަންދޯދިތައް އައިސް ހަންގަނޑުގައި ބީހިލުމުން އަރާމު އިހުސާސެއް ކުރެވެއެވެ. ހަށަން ބަނދެލައިގެން ހުރިއިރު ސާޔާގެ ތުންފަތުގައި ފަނޑު ހިނިތުންވުމެއްވިއެވެ. އަތުގައި އޮތް ފޯނު ރިންގުވާތީ ބަލައިލިއިރު މާހިލް ގުޅަނީއެވެ. ފޯނު ނަގާފައި ހަލޯއޭ ބުނި ވަގުތު މާހިލްއަށްވެސް ސާޔާގެ އަޑުގައި އެހެންޏާ ނުހުންނަ އުފާވެރިކަމެއް ހުރިކަން އިހުސާސްވިއެވެ. ސާޔާގެ އަޑު އިވުމުން މާހިލްގެ ހިތަށް ފިނިކަމެއް ލިބުނެވެ. މާހިލްއާ ވާހަކަ ދައްކާލަން މަޑުކޮށްލާފައި ސާޔާ ގޮސް ވަނީ ބަދިގެއަށެވެ. ކޮންމެ ދުވަހެއްގެވެސް އާދަޔަކަށްވުމުން މަސައްކަތެއް ނުކޮން ހުންނަން އުނދަގޫވީއެވެ.\nހަރީރާ އައިސް ބަދިގެއަށްވަތް އިރު ސައިހަދާ ނިންމާލާފައި ސާޔާ ހުރީ ތަށިތަން ދޮންނާށެވެ. ސާޔާ ހުރިހާ ކަމެއް ކުރީތީ ހަރީރާ ހުރީ ހިތްހަމަ ނުޖެހިފައެވެ. “ދަރިފުޅާ ކީއްވެ އެކަނި ތިއުޅެނީ ދޮންތަ އައިސް ސައި ހަދާނޭ” ސާޔާ ބުނީ އެއީ ކަމެއް ނޫންކަމަށެވެ. އެހެންނަމަވެސް ހަރީރާ އެކަމަކާ އެއްބަހެއް ނުވިއެވެ. ދެން މީގެ ފަހުން އެކަނި މަސައްކަތް ނުކުރާށޭ ހަރީރާ ސާޔާ ކައިރީގައޮ ބުނެލިއެވެ. މާމަ އޭނައަށް އަޅާލާވަރު ފެނިފައި ސާޔާ އުފާވިއެވެ.\nމާމަގޭގައި އެއްދުވަސް ހޭދަވެގެން ދިޔައިއިރުވެސް ސާޔާގެ މޫނު އުޖާލާވެއްޖެއެވެ.އެތަކެއް ދުވަސްތަކަކަށްފަހު ހިތަށް ހިތްހަމަ ޖެހުން ލިބިއްޖެއެވެ. ސާޔާ އަސްލަމްމެންގެއަށް ދިޔައީ އެގެއަށްވެސް ގޮސްލަން ބޭނުންވީމައެވެ. އެގެއަށް ގޮސް ވަތް އިރު ޝިފާނާ ކައިސާ ގޮވައިގެން އުޅެއެވެ. އަސްލަމްވެސް ސޯފާގައި ނޫހެއް ހިފައިގެން އިނެވެ. ސާޔާ ފެނުމުން އަސްލަމް ސާޔާއަށް ގޮވާގެނެސް ކައިރީގައި ބޭންދިއެވެ. ޝިފާނާ ސާޔާއާ ދިމާއަށް ބަލައިވެސް ނުލައެވެ. ސާޔާ އެގޭން ދިޔަފަހުން ޝިފާނާއަށް އެހާ ބުރައެވެ. ކައްކާ ގޭތެރޭގެ ކަންތައް ކުރަމުން ކައިސާ ބެލުމަކީ ފަސޭހަ ކަމެއް ނޫނެވެ.\nސާޔާ އަސްލަމް ކައިރީގައި މަޑުކޮށްލާފައި ގެއަށްދާން ނުކުންނަން ގޮސް ހުއްޓުނީ ބަޔަކު ސަލާން ގޮވާލި އަޑަށެވެ. އެންމެން އެއްފަހަރާ ބަލައިލިއިރު ދޮރުމަތީގައި ތިބީ ޔުނީފޯރމުގައި ތިބި ފުލުހުންގެ ދެމީހުންނެވެ. ޝިފާނާ އެމީހުން ފެނިފައި ގަތީ އަމަށަކު ބިރެއް ނޫނެވެ. އަސްލަމް ސަލާން ބަަލައިގަނެފައި ގޮސް އެމީހުންގެ ކައިރީގައި ކިހިނެއްވީތޯ އެހިއެވެ. “އަޅުގަނޑު މެން ހައްޔަރު ކުރީ މެއް ނޫންތޯ ހަމީދު ކިޔާ މީހެއް.. ހަމީދުގެ ތަހުގީގު ކުރިޔަށް ދިޔަ އިރު ހަމީދުގެ ގެ ފާސް ކުރިއިރު އަޅުގަނޑުމެންނަން ހެކީގެ ގޮތުގައި ލިބުނު ބައެއް ތަކެތީގައި ޝިފާނާ ކިޔާ މީހަކު ކުށްވެރިވާތީ ތަހުގީގަށް ޝިފާނާ ހައްޔަރު ކުރުމަށް ކޯޓު އަމުރެއް ލިބިފައި އެބައޮތް” ފުލުހުންގެ މީހާ ދެއްކި ވާހަކަ އަޑުއިވިފައި ސާޔާ އާއި އަސްލަމް ޝިފާނާއަށް ބަލަންތިބީ ހައިރާންވެފައެވެ. އޭރު ޝިފާނާ ބިރުން ތުރުތުރު އަޅަމުން ދިޔައެވެ. އަސްލަމް އިތުރަށް ސުވާލުކުރުމުން އިތުރު މައުލޫމާތު ބޭނުމިއްޔާ ޕޮލިސްޓޭޝަނަން އައުމަށް އެދުނެވެ. ޝިފާނާ ގޮވައިގެން އަންހެން ފުލުސް މީހާގޮސް އެމީހުންގެ ވެހިކަލަށް އެރުވިއެވެ. ކައިސާ ގޮވައިގެން ސާޔާ އެގޭގައި މަޑުކުރުމުން ހަމީދު ވެހިކަލުގެ ފަހަތުން ދިޔައީ ޕޮލިސްޓޭޝަނަށެވެ.\nއަސްލަމްގޮސް ވަތްއިރު ޝިފާނާ ހުރީ ބިރުންގޮސް މުޅި މީހާ ހުދުވެފައެވެ. ފުލުހުންގެ މީހާ ދިން މައުލޫމާތު ތަކުން އަސްލަމް ހުރީ ބުނާނެ އެއްޗެއް ނޭނގިފައެވެ. އަސްލަމްގެ ސިކުނޑި މަސައްކަތް ކުރުން ހުއްޓާލި ފަދައެވެ. ޝިފާނާ އެހާ ނުލަފާ ވެދާނެ ކަމަކަށް އަސްލަމް ދުވަހަކުވެސް ހިޔެއް ނުކުރެއެވެ. ދިހައަހަރު ވަންދެން އެކީގައި އުޅެވުނީ އިބިލީސްހާ ނުބައި އަންހެނަކާއެކީގައެވެ. އެހާ ލޯބިން އެކު އުޅުނު އަނބިމީހާގެ ގާތިލާ އެކުގައެވެ. ހަމީދުއާ ޝިފާނާގެ ގުޅުން އެނގުމަށްފަހު ކައިސާއަކީ އޭނާގެދަރިއެއްކަމާމެދުވެސް އަސްލަމްއަށް ޝައްކު ވިއެވެ. “ޝިފާނާ ހެޔޮ ނުވާނެ ރަނގަޅަށް ބުނޭ ކައިސާގެ ބައްޕައަކީ ކާކު؟” ޝިފާނާއަށް އަސްލަމްއާ ދިމާ ބަލައިލެވުނީ ކަންބޮޑުވީވަރުންނެވެ. އޭނާގެ ހުރިހާ ކަމެއް ބޭޒާރު ވުމުން ޝިފާނާ ހުރީ ޖެހިލުންވެފައެވެ. އަސްލަމްގެ އަޑު ދިޔައީ ފަހަރަކަށްވުރެ ފަހަރެއް ބާރު ވަމުންނެވެ. “ކައިސާގެ ބައްޕައަކީ ކާކުހޭ؟ ހަމަ މިހާރު ބުނޭ..” “އަސްލަމް ކައިސާއަކީ އަސްލަމްގެ ދަރިޔެކޭ ގަބޫލުކުރޭ..” “ގަބޫލުކުރާށޭ ކަލޭ ދައްކާ ވާހަކަ ގަބޫލު ކުރާނީ ކިހިނެއް ތިހާ ގޮތެއް ނެތް އަންހެނެއް އަހަރެން މި ދުނިޔެ ތާކުން ނުދެކެން..” ޝިފާނާ އަސްލަމް ކައިރީގައި މާފް ކުރާށޭ ކިޔާފައި އާދޭސްކުރިއެވެ. އަދި ކައިސާއަކީ އަސްލަމްގެ ދަރިއެއްކަމަށް ބުންޏެވެ. އަސްލަމް ޝިފާނާ އާދޭސް ކޮންކޮން ހުއްޓައި ނުކުމެގެން ދިޔައީ ކައިސާއަކީ އޭނާގެ ދަރިއަކަށްނުވެއްޖެއްޔާ ކައިސާއަށްވެސް އޭނާގެ ދިރިއުޅުމުން ޖާގައެއް ނުލިބޭނޭ ކިޔާފައެވެ.\nއަސްލަމް ގެއަށް ދިޔައިއިރު އަސްލަމް ލަސްވެގެން ސާޔާ ހުރީ ކަންތައް ބޮޑުވެފައެވެ. އަސްލަމް ހުރިގޮތް ފެނިފައި ކޮންމެވެސް ކަމެއް ވަރަށް ގޯސޮކޮން ވެއްޖެކަން ސާޔާއަށް ގަބޫލުކުރެވުނެވެ. އަސްލަމް ދިޔަ ގޮތަށްގޮސް ކޮޓަރީގެ އެތަން މިތަން ހޯދަންފެށިއެވެ. އެންމެފަހުންގޮސް ޑްރެސިނގް ޓޭބަލް ވަތްގަނޑުގައި އެތަވީދު އޮތްތަން ފެނުނެވެ. އޭރު ސާޔާ ވެސް އަސްލަމް ކައިރީގައި ހުއްޓެވެ. “ބައްޕާ ތިއީ ކޯއްޗެއް” ގިނަ ދުވަސް ވުމުގެ ސަބަބުންރަތްވެފައި އޮތް ކަރުދާސްކޮޅަށް އިޝާރާތް ކޮށްފައި ސާޔާ ބުނެލިއެވެ. “ދަރިފުޅާ ދަރިފުޅު ކައިރީގަ ބައްޕަ މިވާހަކަ ބުނާނީވެސް ކިހިނެއް… އެވާހަކަ ދައްކަންވެސް ބައްޕަ ލަދުގަނޭ.. ޝިފާނާ އެއީ ވަރަށް ނުބައި އަންހެނެއް.. އެ ހަމީދުއާ އެއްބައިވެގެން ބައްޕައާ ދަރިފުޅުގެ މަންމަ ވަކިކުރުވަން ޝިފާނާ ފަންޑިތަ ހެދީ…. މަންމަ މަރުވެގެން ދިޔައީ އެކަމުގަ.. ޝިފާނާއާ ހަމީދުއާ ދެމެދު އޮތީ ހަޑިމުޑުދާރު ގުޅުމެއް.. މިހުރިހާ ކަމެއް މި އެނގުނީ ހަމީދު ގެ ފާސްކުރިއިރު އެގޭން ފެނުނު ވީޑިއޯއަކާ ރިކޯޑިންނެއް ފެނުނީމަ.. އެއީ ހަމީދު ޝިފާނާ ބްލެކްމެއިލް ކުރަން ހަދާފައި ހުރި އެެއްޗެހި..”އަސްލަމްއަށް ސާޔާއަށް އެވާހަކަތައް ކިޔައިދެވުނީ ނެތް ހިތްވަރުންނެވެ. އަސްލަމްގެ ވާހަކަތައް އަޑު އިވިފައި ސާޔާއަށް ކޮޅައް ހުންނަންވެސް އުނދަގޫ ވިއެވެ. އެކަމަކު އޭނާ ކެތްކުރީ ބައްޕައަށް އޭނާގެ އަޅާލުން ބޭނުންވާނެތީއެވެ.\nއަސްލަމް ކުޑަކޮން ހަމައަކަށް އެޅިލުމުން ނުކުމެގެން ގޮސް އެތަވީދު އަންދާލިއެވެ. ހަމީދު ހަރީރާމެންނަން ގުޅާފައި ކަންތައް ވީގޮތް ކިޔައިދިނެވެ. އެމީހުންގެ ވާހަކަ ކުރިން ގަބޫލުނުކުރެވުނީތީ އަސްލަމް އެމީހުން ކައިރިން މާފަށްއެދުނެވެ. ބައްޕައާއި ކޮއްކޮއަށް އޭނާގެ އެހީތެރިކަން ބޭނުންވާނެތީ ސާޔާ އަނެއްކާވެސް އެގެއަށް ބަދަލުވީ ހަރީރާމެން ކައިރިން ހުއްދަ ހޯދާފައެވެ.\nކައިސާގެ ޑީއެންއޭ ހެދުމުން އެއީ އަސްލަމްގެ ދަރިއެއްކަން ސާބިތުވިއެވެ. އެހެންވެ އަސްލަމް ކައިސާ ބާކީކޮށްލާކަން ބޭނުމެއް ނުވިއެވެ. ޝިފާނާ ކޮންމެ ގޮތަކަށް ކަންތައް ކުރިޔަސް އެއީ ހަމަ އަސްލަމްގެވެސް ލެއެވެ.\nހަމީދުއާއި ޝިފާނާގެ ޝަރީއަތް ނިމި ދެމީހުން އުމުރަށް ޖަލަންލާން ހުކުމްކުރީ ދެމީހުންގެ މައްޗަށްވެސް ކުށް ސާބިތުވުމުންނެވެ. އަސްލަމްވެސް ކޯޓު މެދުވެރިކޮން ޝިފާނާ ވަރިކުރިއެވެ. ޝިފާާގެ ސުއްޕާ ހިޔަނިވެސް އެމީހުންގެ ދިރިއުޅުމަށް އެޅޭކަން ދެން އަސްލަމް ބޭނުމެއް ނޫނެވެ.\nސާޔާ މާހިލްއަށް ގުޅާފައި ޝިފާނާގެ ވާހަކަ ކިޔައިދިނެވެ. ހުރިހާ ކަމެއް ފަޅާއެރީތީ މާހިލް ހުރީ ހިތްހަމަ ޖެހިފައެވެ. ހުރިހާ ކަމެއް ހަމައަކަށް އެޅުމުން ދެން އޭނާގެ އުންމީދުތައް ފުރިހަމަވާނެކަން ޔަގީން ކުރެވި ހިތްހަމަޖެހުނެވެ. މާހިލް ސާޔާ ކައިރީގައި އެނާއާއެކު ބޭރަށް ދާން އެދުމުން އެއްބަސްވީ ވަރަކަށް ކިޔުމުންނެވެ. ސާޔާ ނުދާން އުޅުމުން އަސްލަމް ކައިރީގައި ބުނެގެން ހުއްދަ ހޯދާނަމޭ ބުނީމައި އެންމެ ފަހުން ދާން އެއްބަސްވިއެވެ.\nސާޔާ ލޯގަނޑު ކުރިމަތީ ހުއްޓިލައިގެން ހުރީ ލާނެ ހެދުމަކާ ދޭތެރޭ ވިސްނާށެވެ. އޭނާގެ އަތުގައި ރީތި ހެދުމެއްވެސް ނެތެވެ. އެހެން ހުއްޓާ ކޮޓަރި ދޮރު ހުޅުވާލާފައި ވަދެގެން އައީ ކައިސާއެވެ. އޭނާގެ އަތުގައި ބޮޑު ޕާރުސަލެއް އޮތެވެ. ” މީ ދޮންތައަށް މީހަކު ފޮނުވި އެއްޗެއް” ސާޔާ ކާކު ފޮނުވިއެއްޗެއްހޭ ބުނުމުން ކައިސާ އެކަނޑާފައި ބަލާށޭ ބުންޏެވެ. ސާޔާ ޕާރުސަލް ކަނޑާފައި ބެލިއިރު އެންމެ ފުރަތަމަވެސް ލޮލުގައި އަޅައިގަތީ ނޯޓެކެވެ. އެ ނަގާފައި ކިޔާލިއިރު ހަދިޔާ ގަބޫލުކުރަން އެދިފައި އޮތެވެ. އޭގެ ތިރީގައި ލިޔެލާފައި އިން މާހިލްގެ ނަން ފެނިފައި ސާޔާ ހިނިތުންވެލިއެވެ. ސާޔާ އޭގައި އޮތް އެއްޗެއް ނުބަލާ ފުރަތަމަ އެއީ ފްރެންޑެން ދިން އެއްޗެކޭ ކިޔާފައި ކައިސާ އެތަނުން ފޮނުވާލިއެވެ. ކައިސާ ދިޔުމުން ކޮޓަރި ތަޅުލާފައި އައިސް ސާޔާ ޕާރުސަލްގައި އޮތް އެއްޗެއް ބަލައިލިއެވެ. އޭގައި އޮތީ މުށިކުލައިގެ ޖިލްބާބު ހެދުމެކެވެ. ރަން ކުލައިން ޒީނަތްތެރިކޮށްލާފައި އޮތުމުން ވަކިން ރީއްޗެވެ. ހެދުމާއެކު ހެދުމާ ގުޅޭ ކުލައިގެ ޝޯލެއްވެސް އޮތެވެ. ހެދުން ނަގާ އެނދުމަތީގައި ބާއްވާފައިގޮސް ސާޔާ މާހިލްއަށް ގުޅިއެވެ. މާހިލް ސާޔާ ކައިރީގައި ބުނީ އެނާ ބޭނުންވަނީ މިރޭ ސާޔާ އެހެދުމުގައި ހުއްޓާ ދެކެލަން ކަމަށެވެ. ސާޔާ އެންމެ ފަހުން ފޯނު ބޭއްވީ އެހެދުން ލާން އެއްބަަސްވެފައެވެ. ކޮންމެ ފަހަރަކުވެސް ހަތިޔާރު ބަހައްޓަށް މިޖެހެނީ އޭނާއަށެވެ.\nސާޔާ ތައްޔާރުވެ ނިމިގެން ބޭރަށް ނުކުމެފައި ދިޔުމުގެ ކުރިން އަސްލަމް ކައިރިން ހުއްދަ ހޯދިއެވެ. ސާޔާ ފެނިފައި އަސްލަމްއަށް ސާޔާވެސް ބޭނުންވާނެ ކަންތައް ތަކެއް ހުންނާނެކަން ގަބޫލުކުރެވުނެވެ. މީގެ ކުރިން ސާޔާގެ ފަރާތުން އެފަދަ ސިފައެއް ނުފެނުނެވެ. ވާނީވެސް އެހެންތާއެވެ. އޭނާއަށް ދަރިފުޅާމެދު މާބޮޑަށް ފަރުވާ ކުޑަ ކޮށްލެވުނީއެވެ. އަސްލަމް ސާޔާއަށް ގޮވާލާފައި އެނާގެ ކޭޝްކާޑު ދީފައި ސާޔާއަށް ބޭނުންވާ ހެދުމާ އެއްޗެހި ގަންނާށޭ ބުންޏެވެ. ސާޔާ ނޫނެކޭ ބުނުމުންވެސް އަސްލަމް ގަބޫލެއް ނުކުރިއެވެ. މާހިލް ކައިރީގައި ހަތިޔާރު ބަހައްޓަންޖެހޭ ފަދައިން ބައްޕަ ކައިރީގައިވެސް ހަތިޔާރު ބަހައްޓަން މިޖެހުނީ އޭނާއަށެވެ.\nސާޔާ ނުކުތް އިރު މާހިލް މަޑުކޮށްލައިގެން ހުއްޓެވެ. ސާޔާ ފެނިފައި މާހިލްއަށް ބަލަންހުރެވުނީ އަޖައިބުވެފައެވެ. ގަޔަން ހެޔޮވަރު ހެދުމެއްގައި ހުރިއިރު ސާޔާގެ ރީތިކަން އެތައްތަނެއްވަނީ އިތުރުވެފައެވެ. މޭކަޕަކާ ނުލައިވެސް އެރީތިކަން ފަނޑުނުވެއެވެ. މުށިކުލަ ދޮން ހަމާއި ގުޅޭތީ އިތުރަށް ފުރިހަމަވެއެވެ. މާހިލް މާވަރަކަށް ބަލަން ހުރުމުން ސާޔާ ހުރީ ލަދުގަންނަ ގޮތްވެފައެވެ. މަޑުމަޑުން އިސްޖަހާލައިގެންހުރެ ސާޔާ މާހިލް ކައިރިއަށްގޮސް ހުއްޓުނެވެ. ސާޔާ އެއްޗެކޭ ނުބުނެ ހުއްޓައި މާހިލް “ޖަސްޓް ގޯޖަސް” އޭ ބުނެލިގޮތުން އެންމެ ހިމަ ނާރަށް އެނގުންވެގެން ދިޔައެވެ. ސާޔާ ކަރުކެހިލުމުން މާހިލް “ސޮޮރީ” އޭ ބުނެފައި ކާރުގެ ކުރީ ދޮރުފަތް ހުޅުވާލައިދިނެވެ. މާހިލް ސާޔާ ގޮވައިގެންގޮސް މަޑުކޮށްލީ ރެސްޓޯރެންޓެއްގެ ދޮރުމައްޗަށެވެ. ދެބުރިއަށް ނަގާފައި ހުރި އިމާރާތުގެ މަތީ ބަޔަށް މާހިލް ސާޔާ ގޮޮވައިގެން ދިޔައެވެ. އެކަހަލަ ތަންތަނަން އާ ކަމުން ސާޔާ ހުރީ ޖެހިލުންވާގޮތްވެފައެވެ. މާހިލްއަށް އެކަން އިހުސާސްވުމުން ސާޔާއާ ކައިރިވެލާފައި އަތުގާ ހިފާލިއެވެ. ކަނަކަށްވާގޮތަށް ހުރި މޭޒުގައި އިށީދެފައި މާހިލް ކާއެއްޗެއްސަން އޯޑަރު ދިނެވެ. ސާޔާ މާހިލް ކައިރީގައި ކޮންމެ އެއްޗެއް ގެނަޔަސް ރަނގަޅޭ ބުނުމުން މާހިލް އޯޑަރުދިނީ އޭނާއަށް ފެންނަ އެއްޗެއްސަށެވެ.\nކައިނިންމާލައިގެން ސާޔާ ބޭނުންވީ ބާޒާރުކުރަން ދާށެވެ. ދެމީހުން އެކުގައި ހީހީފައި އުޅުނު އިރު ހީވީ ދެލޯބިވެރިން ހެންނެވެ. ދެމީހުންވެސް އެކަކު އަނެކަކާއެކު ހޭދަވާ ކޮންމެ ވަގުތުކޮޅެއް ހިތުގެ އެންމެ ފުނުގައި ރައްކާ ކުރަމުންދިޔައެވެ. ސާޔާ ގަތީ މާހިލްއަށް ކަމުދިޔަ އެއްޗެއްސެވެ. ސާޔާގެ އުފާވެރި މޫނު ފެނިފައި މާހިލް ހުރީ އިންތިހާއަށް އުފާވެފައެވެ. ބާޒާރުކޮން ނިމުމުން މާހިލް ސާޔާ ގެއަށް ގެންގޮސްދިނެވެ. ގުޑްނައިޓް ކިޔާފައި ހަތަރު ކަޅި ހަމަވި ވަގުތު ދެމީހުންނަންވެސް ތިބެވުނީ ގެއްލިފައެވެ. މާހިލް ސާޔާގެ ކޮނޑުގައި ހިފާ މަޑުމަޑުން ގަޔާ ކައިރިކޮށްލިއެވެ. މާހިލްގެ ހޫނު ނޭވާތަން ސާޔާގެ މޫނަށް އެޅޭހާ ގާތްވުމުން ސާޔާ ބިރުގަންނަން ފެށިއެވެ. ސާޔާ ހަނދާންވާންފެށީ ހަމީދު އޭނާގެ އިއްފަތްތެރިކަން ފޭރިގަންނަން އުޅުނު ރޭމަތިންނެވެ. މާހިލްގެ ނޭވާތަން މޫނަން އެޅުނު ވަރަކަށް ސާޔާގެ ނޭވާ ހާސްވާންފެށިއެވެ. އެންމެ ފަހުން މާހިލްގެ މޭގައި އަތްއަޅާ ދުރަށް ކޮއްޕާލާފައި ދުއްވައިގަތްވަގުތު އަރިއަޅާލައިގެން ވެއްޓެއް ދިޔައެވެ. މާހިލް ސާޔާ ގައިގައި ހިފެހެއްޓުމުން ނުވެއްޓި ސަލާމަތްވިއެވެ. މާހިލް ހަށިގަނޑު ސީދާ ކޮށްލާފައި ބަލައިލިއިރު ސާޔާއޮތީ އޭނާގެ އަތްމައްޗަށް ދެމިފައެވެ.\nއެކަނި ވެރި ކަން 2\nV v v v reethi..bt thankohleh kuru..konirakun next part up kohladhenee..thankohleh ahvahah kohdheeche..\nV v v v v v reethi..konirakun next part up kohlaadhenee..ehaa ka intixaarueh nukurevee..dhen up kohlaa iru thankohlhen ginain ghenesdheeche plx plx plx plx itsarequest\nthankyou anonymous & iba next part digu kon genesdeveytho try kuraanan ingey\nTHEDHEY HAA KURUKOH BUT NICE…..MAITING4NEXT PART,,,,,,,,,,,\nhaadha kurey thankolheh dhigukoh genesdheeba varah reethi mi partves\nOOOOOOOOOOPS SORRY WAITING\ntesting carried says:\nthankyou everyone gd nyt\nthankyou evry one gd nyt tc\nV reethi … Ekam Adhives thankolheh kureee\nvvvvvvvvvv reethi waitin4next\nKonirakun dhen Anna part nikunaney….vara reeethi\nJust waiting for the next part\nVv nice.waiting4the nxt part\nnice…. waiting for next part….. avahah up kohlacheyyy\nkudaaa… heavanee aslu vaahaka eh hen\nwow vrh salhi\nVvvvvv. Salhi. … Next part avahah up kohla dhehchey..\nHaadha lahey…….up kodhey ba avaha\nHaadha lahay update vaaleh mihaaru inthizaaru koh koh varubalivehje\nhaadh lasvejeyea thoa\nMi vaahaka ves v nice knirakuntha next part up kurany plx avaskohdhyba plx plx I am waiting\nKiive miharu mivaahaka up nukurany…\nHaadha lahey up vaaleh, im waiting eyyy.. mihaar kiyaa hithun eba kai madhuve, avas kh ap khdheeba nxt part\nup kohba avah\nit has been more thanaweek up kuranyaa upkuraa haa dhuvas vehjje ehnu.. noony liyaane ehcheh neynguniy that. liyan neygenyaa kiykuran story feshy\nadhives fuhpaa fa vaahaka liyaathi.. up kuran ves nukerey\nliyan nukerenyaa liyan noolhe ba\nMihaaru vaahak thah up nukuranee keehve


Kuda Kujegge Gaigai cone Akun Jehi Meehaku Hayyaru Koffi ކުޑަކުއްޖެއްގެ ގައިގައި ކޯނަކުން ޖެހި މީހަކު ހައްޔަރުކޮށްފި – Huvadhoo News Kuda Kujegge Gaigai cone Akun Jehi Meehaku Hayyaru Koffi Huvadhoo News\nކުޑަކުއްޖެއްގެ ގައިގައި ކޯނަކުން ޖެހި މީހަކު ހައްޔަރުކޮށްފި\nކުޑަކުއްޖާ ގައިގައި ކޯނަކުން ޖެހި މީހާ ހިފަހައްޓާލާފައި / ފޮޓޯ: ދެން މީޑީޔާ\nކުޑަކުއްޖެއްގެ ގައިގައި ކޯނަކުން ޖެހި މީހަކު ފުލުހުން ހައްޔަރުކޮށްފިއެވެ.\nމަންޒަރުދުށް މީހަކު މީޑީޔާއަށް މައުލޫމާތުދިން ގޮތުގައި ސައިކަލުގައި އައި މީހަކު މަގުމަތީގައި ބަހައްޓާފައި ހުރި ޓްރެފިކް ކޯނެއް ނަގާ އެއްލާލީ އަންހެނަކާ ދިމާލަށް ކަމަށާއި އެވަގުތު އެއަންހެންމީހާ ހުރީ ތިން ހަތަރު އަހަރުގެ ކުޑަކުއްޖެއް އުރާލައިގެން ކަމަށެވެ. އެމީހާ އެއްލާލި ކޯނުގޮސް ޖެހުނީ އެކުއްޖާގެ ބޮލުގައެވެ.\nމިހާދިސާ ހިނގާފައިވަނީ ހެންވޭރު ސަހަރާ ކައިރީގައެވެ.\nއެވަގުތު އެސަރަހައްދުގައި ތިބި މީހުން ކޯނު އެއްލާލި މީހާ ހިފަހައްޓާ ފުލުހުންނާ ހަވާލުކުރިކަމަށް މަންޒަރު ދުށް މީހުން މައުލޫމާތުދިނެވެ.\nމިކަމާއި ގުޅިގެން ފުލުހުންގެ ބަހެއް ލިބޭގޮތެއް ނުވިއެވެ.


Namaadhu ge jamaayi nuhadhaa muhdhathu ithuru kuranee\nނަމާދުގެ ޖަމާއަތް ނުހަދާ މުއްދަތު އިތުރުކުރަނީ\nދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 އާ ގުޅިގެން މާލޭ ސަރަހައްދާއި ރިސޯޓްތަކުގެ ހުރިހާ މިސްކިތްތަކެއް ޖަމާއަތުގައި ނަމާދުކުރުން ހުއްޓާލާފައިވާ އޮތް މުއްދަތު އިތުރު ކުރުމަށް ނިންމައިފި އެވެ.\nމިމަހުގެ 18 ވަނަ ދުވަހުގެ މެންދުރު ނަމާދުން ފެށިގެން މި މަހުގެ 28 ވަނަ ދުވަހުގެ އަސަރު ނަމާދާ ހަމައަށް މާލެ، ހުޅުމާލެ، ވިލިމާލެ އަދި ރިސޯޓްތަކުގެ މިސްކިތްތަކުގައި ޖަމާއަތުގައި ނަމާދު ކުރުން ވަނީ ހުއްޓާލާފައެވެ. އެ މުއްދަތު މާދަމާ އަސަރު ނަމާދު ވަގުތަށް ހަމަވާނެ އެވެ.\nނަމަވެސް މިއަދު ވަނީ ރާއްޖެއިން ކޮވިޑް-19 އަށް ދިވެއްސަކު ޕޮޒިޓިވްވެފަ އެވެ.\nއެނގިފައިވާ ގޮތުގައި ޖަމާއަތުގައި ނަމާދު ކުރުން ހުއްޓާލާފައިވާ އޮތް މުއްދަތު އިތުރު ކުރުމަށް މިހާރު ސަރުކާރުން ވަނީ ނިންމާފަ އެވެ. އަދި އެ ނިންމުން ވަރަށް އަވަހަށް އިސްލާމިކް މިނިސްޓްރީން އިއުލާނު ކުރާނެ އެވެ. އެ މިނިސްޓްރީން ވަނީ އެކަމާއި ގުޅިގެން އިލްމުވެރިންނާ އެކު މަޝްވަރާ ވެސް ކުރައްވާފަ އެވެ.\nޖަމާއަތުގައި ނަމާދު ކުރުން ވަގުތީ ގޮތުން ހުއްޓާލާފައިވީނަމަވެސް އަދިވެސް ގިނަ ބަޔަކު ދަނީ މިސްކިތްތަކުގައި ނަމާދު ކުރަމުންނެވެ. ޖަމާޢަތުގައި ނަމާދު ނުކުރިނަމަވެސް ގިނަ ބަޔަކު އެގޮތަށް މިސްކިތަށް ޖަމާވެ ނަމާދު ނުކުުރުމަށް ކަމާބެހޭ ފަރާތްތަކުން ދަނީ އިރުޝާދު ދެމުންނެވެ.\nއިސްލާމިކް މިނިސްޓްރީން ވަނީ ރައްކާތެރިކަމުގެ ފިޔަވަޅެއްގެ ގޮތުން މާލޭގެ މިސްކިތްތަކުގައި އަޅާފައިވާ ކާޕެޓްތައްވެސް ނަގާފައެވެ. އަދި ގިނަ ބަޔަކު އެއްވެ މިސްކިތްތަކުގައި ނަމާދު ނުކުރުމަށް އިރުޝާދުދޭ އޯޑިއޯއެއްވެސް ކޮންމެ ނަމާދަކަށް ބަންގި ދިނުމަށްފަހު ދަނީ އިއްވަމުންނެވެ. މި މުއްދަތުގައި މިސްކިތްތަކުން ބަންގި ގޮވަމުންދަނީ ގޭގައި ނަމާދު ކުރުމަށް ގޮވާލަމުންނެވެ.\nޖަމާއަތުގައި ނަމާދުކުރުން ހުއްޓާލުމާއި ގުޅިގެން މިއަދާ، މިދިޔަ ހަފްތާގެ ހުކުރު ނަމާދުގެ ޖަމާއަތްވެސް ބާއްވާފައެއް ނުވެއެވެ.


ގެސްޓުން ރާއްޖެ އަންނަނީ ރާބޯން ހެއްޔެވެ؟ – JANNAH MV\nގެސްޓުން ރާއްޖެ އަންނަނީ ރާބޯން ހެއްޔެވެ؟\nޖަންނަތްއެމްވީ އެޑިޓޯރިއަލްމެއި 29, 2021\nރާ ދޯ!!! ރަލަކީ ކަނޑައެޅިގެން އިސްލާމީ ޝަރީޢަތުގެ ފުރަތަމަ މަަސްދަރު، އާދެ ކީރިތި ޤުރުއާނުގެ ނައްޞުން ޙަރާމް ކުރައްވާފައިވާ އެއްޗެކެވެ. ފަހެ މިފަދަ އެއްޗެއް ހުއްދަކޮށް އެފަދަ އެއްޗެއްގެ ވިޔަފާރި ހުއްދަކުރަން އުޅޭ ބައެއްގެ އިސްލާމްކަން ހުންނާނީ ކިހާ ހިސާބެއްގަިއި ތޯއެވެ!\nދުނިޔޭގެ ޓުއަރިޒަމް އިންޑަސްޓްރީއާއީ ބަނގުރަލާ ހުރީ ކޮން ގުޅުމެއް ހެއްޔެވެ. ވަކީން ޚާއްސަކޮށް ދިވެހި ފަތުރުވެރިކަމާއި ބަނގުރަލަކާ އެއްވެސް ގުޅުމެއް ނެތެވެ. ތިޔަފަދަ ހަރާމް ތަކެއްޗާ ނުލާ ހިންގާ ރިސޯޓްތައް ދުނިޔޭން ނުފެނޭ ހެއްޔެވެ. ފަތުރުވެރީން ރާއްޖެ އަންނަނީ، އެމީހުންގެ ފިނިމޫސުމާއި ދިމާކޮށް، ނޫނީ އެމީހުންގެ ހޫނުމޫސުމާ ދިމާކޮށް ރާއްޖޭގެ ހިތްގައިމު މޫސުމާއި، ރާއްޖޭގެ ގުދުރަތީ ރީތިކަމާއި ހަމަހިމޭން ޖައްވުގައި އަމާން ކަމާއެކު އެމީހުންގެ ޗުއްޓީހޭދަކޮށްލާށެވެ.\nފަހަރެއްގައިވެސް އެމީހުންގެ ގައުމުގެ ބާޒާރުން ރަލާއި އޫރުމަހާއު މަސާޖް ޕާލާތައް ހުސްވެގެންނެއް ނޫނެވެ.\nޖަނަވާރުންގެ ބުއްދި ހުންނަ އިންސާނުންނަށް މިކަން ނުވިސްނުނު ކަމުގައި ވިޔަސް، ބުއްދި ސަލާމަތުން ހުރި ކޮންމެ އިންސާނަކަށް މިކަން އެގޭނޭމެއެވެ.\nއަމިއްލަ ފާޑުފާޑުގެ ވާހަކަތަށް ލިޔެގެން އަޅުގަނޑުމެން ވާވައްދަން ނޫޅޭށެވެ. އަދި ކޮންމެހެން އިގްތިސާދޭ ކިޔައިގެން ދިވެހި ގައުމުގެ ލޮބުވެތި މުސްލިމުން އޮޅުވާލަން މަސައްކަތް ނުކުރާށެވެ. ދިވެހިން ތިބީ ވަރަށް ސާފު ޢަގީދާއެއްގެ މަތީގައެވެ. އިސްލާމީ އަލިގަދަ ނޫރުން އެއްކިބާވެ، ސިކުނޑި ދޮވެލެވިފައިވާ ބަޔަކީ ތިޔަމަދު ބައިގަނޑެވެ.\nއަދި ބުނަމެވެ! ކާފަރުންގެ ތެރެއިންވެސް އެމީހުންގެ ނަފްސަށް ޙުރުމަތްތެރިކޮށްހިތާ މީހުން ރާބޯންބޭނުމެއް ނުވާނެއެވެ. އޫރުމަހެއްވެސް ނުކާނޭމެއެވެ.\nދެން ތިޔަބަޔަކު ކުރާ ދައުވާ އަކި ކުރިން ވެސް ދިވެހިރާއްޖޭގައި ބަނގުރާ ވިއްކައި އުޅުނު ވާހަކައެވެ. ކުރިން ކޮށްއުޅުނުކަމެއް ކަމުގައިވިޔަސް، އެކަމަކީ ތިމާޔަށް، އޭގެ ލާބަޔާއި މަންފާއަށް ވުރެ، ގެއްލުން ބޮޑުކަމެއް ކަމުގައި ވާނަމަ އެކަން ކުރުމުގެ ބޭނުމަކީ ކޮބައި ހެއްޔެވެ!\nބަނގުރާ ވިއްކުމަށް މަސައްކަތް ތިޔަ ކުރާމީހުން ކުރިން އުޅެމުން އައީކިހިނަކުން ހެއްޔެވެ! މިހާރުވެސް ތިއުޅެނީ ކުރިން އުޅެމުން އައިގޮތަށް ހެއްޔެވެ! އަމިއްލަ ނަފްސާ ސުއާލު ކޮށްބަލާށެވެ. ވިހޭއިރު އުނުގައި ފޭރާމެއްވެސް ނެތެއްނޫން ހެއްޔެވެ! ދެން ހަމަ ފޭރާން ނުލައި އުޅެންވީހެއްޔެވެ!\nދިވެހި ގައުމުގެ ލޮބުވެތި ރައްޔިތުން ތިބީ ފުދިގެންނެވެ. ދެން ކޮންމެހެން އެމީހުންނަށް ރާބޯންދޭން އުޅޭނެކަމެއް ނެތެވެ. އަދި އެވިއްކައިގެން ލިބޭ ފައިސާއިން، ދިވެހިރައްޔިތުންގެ ހަލާލު ފައިސާ ކޮޅު ތަޢައްޔަރު ކުރަންވެސް ނޫޅޭށެވެ. އަދި ބަނގުރަލާއި އޫރުމަހާއި މަސާޖް ޕާލާތަކުގެ، ބަރަކާތް ކެނޑިފައިވާ ވިޔަފާރި ހިންގައިގެން ލިބޭ ފައިސާއިން ދިވެހި އިގްތިސާދު ކުރިއަރުވާކަށް ދިވެހި ރައްޔިތުން ބޭނުމެއް ނުވާކަން ނޭނގެނީބާވައެވެ. ﷲ އިރާދަފުޅުން ތިޔަކަމެއް މި ދިވެހި ބިމަކުގިނަބަޔަކު ކުރާކަށް ބޭނުމެއް ނޫނެވެ.\nމިހާރުވެސް ތިޔަބުނާ މީސްމީހުންނަށާއި ތަންތަނަށް ހުއްދަދިނުމުން ބަނގުރާ ޢާއްމުވެފައިވާ މިންވަރު ދިވެހިންނަށް އެބަފެނެއެވެ. ފާޓާފާޓާ ތަކުގައާއި ކޭސްކޭހުގަ އެހެރަ ގެންދަނީ ކިހާ ޢަދަދެއް ހެއްޔެވެ. ދެން މީހުން ދިރިއުޅޭ ރަށްރަށަށް އެ ހުއްދަ ދެވިއްޖެނަމަ ތިޔަމީހުން ކުޅޭނެ ކުޅިވަރު ތަޞައްވަރު އެބަކުރެވެއެވެ.\nހޭލާށެވެ! ހުއްދަ ދެވިފައިވާ ތަންތަނަށް، ހުއްދަ ދެވިފައި އެވަނީ ރައްޔިތުން އެކަމަށް ތަރުޙީބު ދޭތީ ނޫންކަމުގައިވެސް ދަންނަވަމެވެ. އެއީ ރައްޔިތުންނާއި “ ޑިމޮކްރެސީއާ “ ދެކޮޅަށް، ބަޔަކު ކުރުވަމުންދާ ކަމެކެވެ. އަދި ކޮބައިތޯއެވެ! އެހުއްދަ ތަކަކީ އެއީ މިއަދު ތިޔަ ގެނެސްގެން ތިޔައުޅޭކަމަށް ދައުވާކުރާ ޑިމޮކްރެސީއާވެސް މުޅީން ޚިލާފުކަމެކެވެ.\nސަބަބަކީ ޑެމޮކްރެސީއަކީ ގިނަމީހުން ތިބޭކޮޅަކަށް އޮންނައެއްޗަކަށް ވާތީއެވެ. މުޅި ދިވެހި އުއްމަތްވެސް ތިޔަފިކުރާޔާ ދެކޮޅުކަން ދަންނާށެވެ. އަދި ދަންނަވަމެވެ! ތިޔައީ ދިވެހިގާނޫނު އަސާސީއާވެސް ޚިލާފުކަމެކެވެ. މިހެނީ އިސްލާމް ދީނާ ފުށު އަރާއެއްވެސްކަމެއް ދިވެހިބިމުގައި ނުކުރެވޭނެ ވާހަކަ ގާނޫނު އަސާސީގައި އޮންނަކަން ނޭނގޭނަމަ މިބުނެދިނީއެވެ.\nއަދިވެސް ބުނަމެވެ! އަޅުގަނޑުމެން ރައްޔިތުން ބޭނުންވަނީ އެފަދަ ނަހަލާލު ވިޔަފާރީގެ ހުއްދަ އިތުރުކުރާކަށް ނޫނެވެ. ބޭނުންވަނީ ދީފައިވާ އެފަދަ ހުރިހާ ހުއްދައެއް ބާޠިލުކުރާށެވެ. ހަލާލު ވިޔަފާރި ކުރާށެވެ.\nމަސްދަރު: ވަން އިސްލާމް


Mahatma Gandhi ge qaathiluge handhaanugai Library eh hulhuvaifi - Dhiyares\nމަހާތުމާ ގާންދީގެ ޤާތިލުގެ ހަނދާނުގައި ލައިބްރަރީއެއް ހުޅުވައިފި\nނަތުރަމް ގޮޑްސޭއާއި ނަރަޔަން އަޕްޓެ/ ފޮޓޯ: ސްކްރޮލް\nއިންޑިޔާގެ ބައްޕަ (ފަދާ އޮފް އިންޑިޔާ) މަހާތުމާ ގާންދީ ޤަތުލުކޮށްލި ނަތުރަމް ގޮޑްސޭގެ ހަނދާނުގައި އިންޑިޔާގައި ލައިބްރަރީއް ހުޅުވައިފިއެވެ. މި ލައިބްރަރީ ބިނާކޮށްފައިވަނީ އަކިލް ބަރާތިޔާ ހިންދޫ މަހަސާބާ ކިޔާ ޖަމްޢިއްޔާއަކުންނެވެ. މި ލައިބްރަރީ ހުންނަނީ މަދްޔަ ޕްރަދޭޝްގެ ގަވާލިއޯ ޝަހަރުގައެވެ.\nމި ލައިބްރަރީގައި ގޮޑްސޭގެ ލިޔުންތަކާއި ތަޤުރީރުތަކުގެ އިތުރަށް މަހާތުމާ ގާންދީ ޤަތުލުކުރުމަށް އޭނާ ރޭވި ރޭވުންތަކާ ގުޅޭ މައުލޫމާތުވެސް ލިބެން ހުންނާނެ ކަމަށް މި ލައިބްރަރީ ހެދި ޖަމްޢިއްޔާއިން ބުންޏެވެ. މި ޖަމްޢިއްޔާއިން ބުނި ގޮތުގައި މި ލައިބުރަރީގެ ބޭނުމަކީ ގޮޑްސޭ އެދޭ ފަދަ ހިންދޫ ޤައުމިއްޔަތުގެ ވިސްނުން ޒުވާނުންގެ ހިތްތަކުގައި އަށަގެންނެވުމެވެ.\nހިންދޫ މަހަސަބާގެ ޤައުމީ ނައިބުރައީސް ޖައިވީރް ބަރްޖްވާޖް ބުނެފައިވަނީ އިންޑިޔާ ބައިކޮށްލުމާ ގުޅޭ މައުލޫމާތު މި ލައިބްރަރީން އިންޑިޔާގެ ޒުވާނުންނަށް ލިބިގެންދާނެ ކަމަށެވެ. އެގޮތުން އިންޑިޔާ ދެފަޅިވީ އިންޑިޔާގެ ފުރަތަމަ ބޮޑުވަޒީރު ޖަވާލްލާލް ނެހެރޫއާއި ޕާކިސްތާނުގެ ބާނީ މުޙައްމަދު ޢަލީ ޖިނާޙު ވެރިކަން ކުރައްވަން އެދިވަޑައިގެންނެވި މިންވަރުގެ ބޮޑުކަމުން ކަމަށާއި ގޮޑްސޭއަކީ އެކަމާ ދެކޮޅު މީހެއް ކަމަށްވެސް އޭނާ ބުންޏެވެ.\nމި ލައިބްރަރީގެ ބޭނުމަކީ ގޮޑްސޭއަކީ ޙަޤީޤީ ޤައުމީ ޝަޚުޞިއްޔަތެއްކަން އަންގައިދިނުން ކަމަށާއި، އޭނާ މަރުވެ ދިޔައީ އެއް އިންޑިޔާގެ އެދުމުގައި ކުރި މަސައްކަތުން ކަމުގައިވެސް ޖައިވީރު ބުންޏެވެ.\nމި ލައިބްރަރީ އެޅުމަށް ގްވާލިއޯ އިޚުތިޔާރުކުރި ސަބަބަކީ މަހާތުމާ ގާންދީ ޤަތުލުކުރުމުގެ ރޭވުންތައް ގޯޑްސޭ ރޭވީ އެ ޝަހަރުގައި ކަމަށްވުމެވެ. އެގޮތުން އޭނާ ފިސްތޯލަ ގަނެ ތަމްރީނުތައް ހެދީ ގްވާލިއޯގައި ކަމަށާއި އޭނާ އެންމެ ފުރަތަމަ ގާންދީ މަރަންކުރި މަސައްކަތް ނާކާމިޔާބުވި ކަމަށާއި ނަމަވެސް ދެވަނަ ބައްދަލުވުމުގައި ކާމިޔާބުކަމާއެކު ގާންދީ ޤަތުލުކޮށްލި ކަމަށް ޖައިވީރު ބުންޏެވެ.\nގާންދީގެ މަރުގެ މައްސަލާގައި ގޮޑްސޭގެ މައްޗަށް މަރުގެ ހުކުމެއް އިއްވައި ހުކުމް ތަންފީޒުކުރީ 1949 ވަނަ އަހަރު ނޮވެންބަރު 15 ވަނަ ދުވަހު އަމްބަލާ ޖަލުގައެވެ. އަދި އޭނާއާއެކު އެ ޤަތުލު ރޭވުމުގައި ބައިވެރިވި ނަރަޔަން އަޕްޓޭ ނަމަކަށް ކިޔުނު މީހަކުވެސް މަރުގެ ހުކުމް ތަންފީޒުކޮށް މެރިއެވެ.\nމި ދެ މީހުންނަކީވެސް ހިންދޫ ހަރުކަށި ވިސްނުމުގެ ހިންދޫ މަހަސަބާއަށް ނިސްބަތްވާ ދެ މީހުންނެވެ. އެ ދެ މީހުން މެރި ދުވަސް ކަމުގައިވާ ނޮވެންބަރު 15 ވަނަ ދުވަހަކީ "ޤުރުބާންވުމުގެ ދުވަހުގެ" ގޮތުގައި ހިންދޫ މަހަސަބާއިން ފާހަގަކުރާ ދުވަހެކެވެ.\nމަހާތުމާ ގާންދީ އިންޑިއާ


Saabithu dharanyyeh othumun Faris aai Ghassan ge sharuthu hamavey tha? | Mihaaru\nސާބިތު ދަރަންޏެއް އޮތުމުން ފާރިސް އާއި ޣައްސާނުގެ ޝަރުތު ހަމަވޭތަ؟\n06 ފެބުރުއަރީ 2019 - 13:185comments\nދެ ބޭފުޅުންގެ މައްޗަށް 2.1 މިލިއަން ރުފިޔާގެ ސާބިތު ދަރަންޏެއް އެބަ އޮތެވެ. އަދި ސިވިލް ކޯޓުން ދިން އެއް މަސްދުވަހުގެ މުއްދަތުގައި ދަރަނި ދައްކަވާފައެއް ނުވެ އެވެ. އެހެންކަމުން ރައްޔިތުންގެ މަޖިލިހުގެ މެމްބަރަކަށް ވުމުގެ ޝަރުތުތަކާ އެ ބޭފުޅުން ހިލާފުވެވަޑައިގަންނަވާ ކަމަށް، ގާނޫނީ ބައެއް ވަކީލުން ވިދާޅުވެ އެވެ.\nނަމަވެސް "މިހާރު"ން ވާހަކަ ދެއްކި ގިނަ ވަކީލުންގެ ނަޒަރުގައި، މައްސަލަ ހައި ކޯޓުގައި އިސްތިއުފާން ކޮށްފައި އޮތުމުން، އިންތިހާބުގައި ވާދަކުރައްވާކަށް އެ ދެ ބޭފުޅުންނަށް ހުރަހެއް ނެތެވެ.\nރައްޔިތުންގެ މަޖިލިހުގެ އިންތިހާބުގައި ބައިވެރިނުވެވޭނެ ހާލަތްތަކުގެ ތެރެއިން ގާނޫނުއަސާސީގައި ކަނޑައަޅާފައިވާ އެއް ހާލަތަކީ ސާބިތު ދަރަންޏެއް އޮވެ، ހުކުމާ އެއްގޮތަށް އެ ދަަރަނި އަދާކުރަމުން ނުދިއުމެވެ. އަދި މެމްބަރަކަށް ހުރެ އެ ހާލަތު ދިމާވެއްޖެ ނަމަ މެމްބަރުކަން ވެސް ގެއްލޭނެ އެވެ.\nފާރިސް އާއި ގައްސާނުގެ ދެ ދަައްތާފުޅުން ކަމަށްވާ ދުންޔާ މައުމޫނާއި ޔުމްނާ މައުމޫން ވެސް ހިމެނޭ ގޮތުން ހަތަރު ބޭފުޅުން 2.1 މިލިއަން ރުފިޔާ ދަައްކަވަން ނޮވެމްބަރު 20، 2017 ގައި ސިވިލް ކޯޓުން ހުކުމްކުރީ، ރާއްޖޭގެ މަޝްހޫރު ކޮންސްޓްރަކްޝަން ކުންފުންޏެއް ކަމަށްވާ އާރުސީއެންސީ އަށެވެ. އެއީ ހަތަރު ބޭފުޅުންގެ ނަންފުޅުގައި އޮތް ބިމެއްގައި ހެދި ހަތް ބުރީގެ އިމާރާތަށް ދައްކަން ޖެހޭ ފައިސާގެ ބައެކެވެ.\n"މިހާރު"އާ ވާހަކަ ދެއްކެވި ބައެއް ވަކީލުން ވިދާޅުވީ އެ ފައިސާ ދައްކަވާފައި ނުވާތީ ދެ ބޭފުޅުންގެ ޝަރުތު ހަމަނުވާނެ ކަމަށެވެ.\n"ދަރަނި އޮތް ކަމަށް ސާބިތުވެ، ފައިސާ ދައްކަން ހުކުމް ކުރާ ހިސާބުން އެއީ ސާބިތު ދަރަންޏެއް. ފައިސާ ނުދައްކާ ނަމަ ވާނީ ހުކުމާ އެއްގޮތަށް ފައިސާ ނުދައްކާ ކަމަށް، ހައި ކޯޓުން އެހެން ގޮތަކަށް ކަނޑަނާޅާހާ ހިނދަކު،" ނަން ނުޖަހާ ގޮތަށް ވާހަކަދެއްކެވި ވަކީލަކު ވިދާޅުވި އެވެ.\nއެކަމަކު އެހެން ވަކީލެއް ކަމަށް ވާ މަހްފޫޒު ސައީދު ދެކެވަޑައިގަންނަވާ ގޮތް ތަފާތެވެ. އޭނާ ވިދާޅުވީ ރައްޔިތުންގެ މަޖިލީހުގެ ކުރީގެ މެމްބަރު އިސްމާއީލް އަބްދުލް ހަމީދުގެ މައްސަލައިގައި ސުޕްރީމް ކޯޓުން ނިންމި ނިންމުމަށް، ފާރިސް އާއި ގައްސާނުގެ ހާލަތު ރިއާޔަތް ކުރަން ޖެހޭނެ ކަމަށެެވެ.\n2 million dhakkan Maumoon ge beyfulhun ge mahchah hukum koffi\nއިސްމާއިލް އަަބްދުލް ހަމީދުގެ މައްސަލާގައި ސުޕްރީމް ކޯޓުން ކުރި ހުކުމުގައި ބުނެފައި އޮތީ ނިހާއީ ހުކުމަކަށް ނުވަންޏާ މެމްބަރުކަމުގެ ޝަރުތު ހަމަވާނެ ކަމަށެވެ.\n"ނިހާއީ ހުކުމަކަށް ވާނީ މަތީ މަރުހަލާގެ ކޯޓުތަކުން ނިންމުމުން ނުވަތަ އިސްތިއުނާފް ކުރުމުގެ މުއްދަތު ހަމަވާ އިރު އިސްތިއުނާފް ނުކޮށް އޮތުމުން،" މަހުފޫޒް ވިދާޅުވި އެވެ.\nސިޔާސީ ގިނަ މައްސަލަތަކެއްގައި ވަކާލާތު ކުރައްވާފައިވާ ގާނޫނީ ވަކީލު އަލީ ޒާހިރުގެ ހިޔާލު ވެސް މަހްފޫޒާ އެއްގޮތެވެ.\nއޭނާ ވިދާޅުވީ ރާއްޖޭގައި މިވަގުތު އަމަލުކުރަމުން އަންނަ އުސޫލަށް ބަލާއިރު އިސްތިއުނާފުގެ މަރުހަލާ ނިމެންދެން ހުކުމް ތަންފީޒުކުރުން ހުއްޓިފައި އޮންނަ ކަމަށެވެ. އެހެންކަމުން ފާރިސް އާއި ޣައްސާނުގެ ދަރަނީގެ މައްސަލަ އިސްތިއުނާފުކޮށްފައި އޮތުމުން، ހުކުމާ އެއްގޮތަށް ދަރަނި ނުދައްކާ ކަމަކަށް މި ވަގުތު ނުވާނެ ކަމަށް އޭނާ ވިދާޅުވި އެވެ.\n"ސާބިތު ދަރަންޏެއް އޮތުމެއް ނޫން ޕޮއިންޓަކީ. އޭގައި [ހުކުމުގައި]ވާ ގޮތަށް ފައިސާ ނުދެއްކުން. އެހެންވެ ފައިސާ ދެއްކުން އެއީ ހުކުމް ތަންފީޒު ވުން ކަމަށް ވާތީ އެކަން އިސްތިއުނާފުކުރުމުން ހުއްޓިގެން ދާތީ ޝަރުތު އުނިވާ ކަމަކަށް ނުބެލެވޭނެ،" އަލީ ޒާހިރު ވިދާޅުވި އެވެ.\nއޭނާ ވެސް ވިދާޅުވީ އިސްމާއީލް އަބްދުލް ހަމީދުގެ މައްސަލައިގައި ސުޕްރީމް ކޯޓުން ނިންމި ގޮތަށް، ފާރިސް އާއި ޣައްސާނުގެ މައްސަލައަށް ވެސް ރިއާޔަތް ކުރަން ޖެހޭނެ ކަމަށެވެ.\n"ދެން އެ އުސޫލު ބަދަލުވާނީ [ސުޕްރީމް ކޯޓުގެ] އެހެން ހުކުމަކުން. ނުވަތަ ގާނޫނަށް ގެނެވޭ ބަދަލަކުން އެކަނި ކަމަށް އަޅުގަނޑު ދެކެނީ،" އޭނާ ވިދާޅުވި އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ސިވިލް ކޯޓް ހައި ކޯޓް މެމްބަރު ޣައްސާން މައުމޫން (ތ. ގުރައިދޫ) ޕީޕީއެމް ފާރިސް މައުމޫން މައުމޫން ރިފޯމް މޫވްމެންޓް (އެމްއާރުއެމް) ރައްޔިތުންގެ މަޖިލީހުގެ އިންތިޚާބު 2019


Campaign gai Addu magaai narudhamaa ah 470 million Dollar huri, gondithah libumun sumeh?! – adduLIVE\nވޯޓު ދެވިއްޖެ، ގޮނޑިކޮޅު ލިބުމުން އައްޑުއަށް ސުމެއް!\n1 Jul 03, 2019, 12:45 އަހުމަދު ނަސޫހް\nރައީސް އިބްރާހިމް މުހައްމަދު ސޯލިހްގެ ރިޔާސީ ކެމްޕޭނު ފެއްޓެވީ ވެސް އައްޑުއިންނެވެ. ނިންމެވީ ވެސް އައްޑުއިންނެވެ. ގިނަ ގުނަ ވައުދުތަކެއް ވެވަޑައިގެން މާސިންގާ ވައުދުނާމާއެއް ވެސް މި ސިޓީގެ ނަމުގައި ލިޔެ ޕްރިންޓުކޮށް ބަހާލެވުނެވެ.\nވެރިކަމަށް އެމަނިކުފާނު ގެނައުމަށް އައްޑޫ ރައްޔިތުން ވޯޓު އެޅިއެވެ. މުޅި ރާއްޖެއިން ވެސް އެއް ތަނަކުން އެންމެ ބޮޑު ޕަސަންޓޭޖެއް ރައީސް ސޯލިހަށް ދެއްވީ އައްޑޫ ސިޓީއިންނެވެ. މާ ގިނަ ދުވަސްތަކެއް ނުވެ ރައްޔިތުންގެ މަޖިލިސް އިންތިޚާބު ބޯމަތިވެގެން އައިއިރު ރައީސް އަނެއްކާވެސް އައްޑު އަށް ވަޑައިގަތެވެ.\nއެމްޑީޕީ ކެންޑިޑޭޓުންނަށް ތާއީދު ހޯއްދެވުމަށް ވަޑައިގެން އެމަނިކުފާނު ވަނީ ވައުދުތައް ތަކުރާރު ކުރައްވާފައެވެ. މީދޫ ދާއިރާގެ މެމްބަރުކަން މިހާރު ކުރައްވަމުން ގެންދަވާ ރޮޒޭނާ އާދަމްގެ ކެމްޕޭނު ހަރަކާތެއްގައި ވާހަކަ ދައްކަވަމުން ރައީސް ވިދާޅުވީ، 'ގޮނޑިތައް ދީ، އައްޑޫ ރައްޔިތުން ބޭނުން ކޮންމެ ކަމެއް ކޮށްދެއްވާނެ' ކަމަށެވެ.\nއެމްޑީޕީގެ7ކެންޑިޑޭޓުންނަށް ވެސް އައްޑޫ އިން ދިނީ "ޔޭސް" އެވެ. މަޖިލިސް އިންތިޚާބު ނިމި މަޖިލީހުގެ މަސައްކަތް ފެށިފައިވާއިރު މިއަދު ރައީސް ސޯލިހުގެ ޕްލޭނިން މިނިސްޓަރު މަޖިލީހުގައި ދެއްވި ޖަވާބުން އައްޑޫ ރައްޔިތުންނަށް ވަނީ ސިހުމެއް ލިބިފައެވެ. "އައްޑޫގެ މަގު ހަދައި ބިން ހިއްކާނެ ފައިސާއެއް ނެތް" މިއީ މިނިސްޓަރު އަސްލަމް ދެއްވި ޖަވާބެވެ.\nއައްޑޫ އަކީ ކޮންމެ ފަހަރަކު ވޯޓު ހޯއްދަވަން ޖެހުމުން އައިސް އެތައް ސަތޭކަ ވައުދުތަކެއް އޮއްސާލަން އޮތް ތަނަކަށް ވަނީ ވެގެން ގޮސްފައެވެ. ރައީސް ސޯލިހުގެ ވެރިކަމުގެ ފުރަތަމަ 100 ދުވަހު ކުރަން ވައުދުވި ކަންތައްތަކުގެ ތެރޭގައި އައްޑުއަށް އޮތީ ސްޓީ ސްކްއާ ގައި ދިދަ ދަނޑިއެއް ނެގުން އެކަންޏެވެ.\nޕްލޭނިން މިނިސްޓަރު މިއަދު މަޖިލީހުގައި އައްޑޫއަށް ޚަރަދު ކުރާނެ ފައިސާއެއް ނެތް ކަމަށް ވިދާޅުވެފައިވާއިރު، މަޖިލިސް އިންތިޚާބަށް ބޯމަތިވެފައިވަނިކޮށް ރައީސް ދެއްކެވި ވާހަކަ ތަފާތެވެ. މިއަހަރުގެ މާޗު މަހު ތެރޭގައި މަޖިލިސް އިންތިޚާބުގެ ކެމްޕޭނަށް ރައީސް ސޯލިހް އައްޑުއަށް ވަޑައިގެން މަރަދޫގައި ބޭއްވި ޖަލްސާގައި ދެއްކެވި ވާހަކަފުޅުގައި ވިދާޅުވީ މިއަހަރު އެކަނި ވެސް 470 މިލިއަން ޑޮލަރ އައްޑޫގެ ތަރައްގީއަށް ޚަރަދު ކުރެވޭނެ ކަމަށެވެ.\nއަދި ބަޖެޓުގައި ހިމެނިފައިވާ 470 މިލިއަން ޑޮލަރު އަކީ އައްޑޫގެ މަގު ހެދުމާއި ނަރުދަމާގެ މަސައްކަތަށް ޚަރަދު ކުރާނެ ފައިސާ ކަމަށް އެމަނިކުފާނު ވަނީ އައްޑޫ ރައްޔިތުންނާއި މަޖިލިހަށް ވާދަކުރި އެމްޑީޕީ ކެންޑިޑޭޓުން، މިހާރުގެ މެމްބަރުންގެ ހާޒިރުގައި ވިދާޅުވެފައެވެ.\nމިއަހަރު ކުރައްވާނެ ކަންތައްތަކުގެ ތެރޭގައި އައްޑޫގައި 70 ކިލޯމީޓަރުގެ މަގެއް ހެދުމާއި އިތުރު 17 ކިލޯމީޓަރުގެ މަގު ހިއްކުން ހިމެނޭ ކަމަށް ރައީސް ސޯލިހް ވަނީ ވިދާޅުވެފައެވެ.\nއައްޑޫގެ މަގުތައް ނެހެދި ހިނގާބިނގާވެ އުޅުމަށާއި ދުއްވާ ތަކެތި ދުއްވުމަށް ދަތިވާ ވާހަކައަކީ މިހާރު ސަރުކާރުގެ އިސް ސަފުގައި ތިއްބެވި ބޭފުޅުން، ކުރީ ސަރުކާރަށް ފާޑުވިދާޅުވުމަށް ދެއްކެވި ވާހަކަތަކެވެ. ވެރިކަން ބަދަލުވެ މަގާމަށް އާދެވުމުން އެކަންތައް ހަނދާން ނައްތާލެވިއްޖެނަމަ އެއީ އައްޑޫ ރައްޔިތުންނަށް ކުރެވޭ މަލާމާތެކެވެ.


India Sifain Baalan Yameen'ah Nukerunas Alhugandhu Kereyne: Umar - Vaguthu\nކޮވިޑްގެ މަރުތަކުގެ އަދަދު މައްޗަށް - 1 ގަޑިއިރު ކުރިން\nއުމަރު ނަސީރު "ވަގުތު" އަށް ދިން އިންޓަވިއުއެއްގެ ތެރެއިން - ވަގުތު އިމޭޖްސް: ހުސައިން އަރުބާން ފައްވާޒް\nއިދިކޮޅު ޕީޕީއެމްއާއި ޕީއެންސީގެ ލީޑަރު އަދި ކުރީގެ ރައީސް އަބްދުﷲގެ ވެރިކަމުގައި އިންޑިއާ ސިފައިން ނުބޭލުނު ނަމަވެސް ކުރީގެ ހޯމް މިނިސްޓަރު އުމަރު ނަސީރުގެ ވެރިކަމެއްގައި ބާލާނެ ކަމަށް އުމަރު ވިދާޅުވިއެވެ.\n"ދިވެހި ޗެނަލް" ޓީވީ ޕްރޮގްރާމެއްގައި ބައިވެރިވެވަޑައިގެން އުމަރު ވިދާޅުވީ، ރާއްޖެއަށް ބޭނުން ވަނީ އިޚްލާސްތެރިކަން ހުރެ "ކެރޭ" ލީޑަރު ކަމަށެވެ. އުމަރު ވިދާޅުވީ އެ ކެރުންތެރިކަން ރައީސް ޔާމީންގެ ނެތް ކަން ފެންނަން އެބަ އޮތް ކަމަށެވެ.\n"ރައީސް ޔާމީން، އިންޑިއާ ސިފައިން ބާލަން ގަސްތުކުރެއްވިއިރު ހުރީ ވަރަށް ބޮޑަށް ފިތި ބާރުވެފައި،" އުމަރު ވިދާޅުވިއެވެ.\nއުމަރަށް ހޯމް މިނިސްޓަރު ކަން ކުރައްވަން ލިބުނު ދެ އަހަރުގެ ފުރުސަތުގައި ރާއްޖޭގެ އަމަންއަމާންކަން ނުގެންނަ ތަފާތު ބަދަލު ގެނެސްދެވިފައިވާ ކަމަށް އޭނާ ވިދާޅުވިއެވެ. އެހެން ވިޔަސް އެ ފުރުސަތުގައި ޚިދުމަތް ކުރަން ޖެހުނީ "ކަނާތު" ބަނދެގެން ކަމަށް އޭނާ ވިދާޅުވިއެވެ.\n"އަޅުގަނޑުގެ ދެ އަތް މޮހެލާފައި، ރައީސުލްޖުމްހޫރިއްޔާގެ މަގާމުގެ ފަސް އަހަރު ދުވަހުގެ ދައުރެއް އަދާކޮށްފިއްޔާ އަޅުގަނޑު ހަމަ ޔަގީންކަމާއެކު މި ދަންނަވަނީ ދިވެހިރާއްޖެ ހަމަ އެއްކޮށް ބަދަލުވާނެ،" އުމަރު ވިދާޅުވިއެވެ.\nއުމަރު ވަނީ 2023 ވަނަ އަހަރު ރިޔާސީ އިންތިޚާބުގައި ވާދަކުރައްވާނެ ކަމަށް އިއުލާން ކުރައްވައިފައެވެ. އަދި ރާއްޖޭގައިި ގާއިމް ވެފައި ތިބި އިންޑިއާ ސިފައިން ބޭލުމަކީ އުމަރު އެންމެ މުހިއްމު ކަމެއް ދެއްވާނެ ކަމެއް ކަމަށް އޭނާ ވިދާޅުވެއެވެ.\nވިސާއާ ނުލާ ދިވެހިންނަށް އިންޑިއާ ދަތުރު ކުރެވޭ ގޮތް ހަމަޖައްސައިފި\nޑްރަގް އެތެރެ ކުރާ މީހުން މަރާލައިގެން ވިޔަސް ހުއްޓުވަން ޖެހޭ: އުމަރު\nސެޕްޓެމްބަރު 11, 2021 13:23\nއުމަރަށް ބޭލޭނީ ސޯޓު\nސެޕްޓެމްބަރު 11, 2021 13:33\nފުރަތަމަ ކަމަކީ 3000 ވޯޓް ލިބިގެން ވެރިކަން އަދި ކުރެވޭގޮތަކަށް ނޫން އޮންނަނީ...ހެހެހެ..\nސެޕްޓެމްބަރު 11, 2021 13:37\nރ.ޔާމީނަށް ނުވިކަމެއް އުމަރަކަނުވާނެ\nޢުމަރު ތިކާކުތަ މާމޮޅު ވާހަކަ ދައްކަން\nސެޕްޓެމްބަރު 11, 2021 14:15\nދެއަނގައިން ވާހަކަ ނުދަައްކާ ކަލޭ\nސެޕްޓެމްބަރު 11, 2021 14:24\nއަމަރާ ތިއީ ޖަމަލު ޖަހާ ކަހަލަ ފޮޑިޖަހާމީހެއް...ރޔާމީނަށް ނު ކުރެވުނު ކަމެ ކުރެވޭނެ ހިއްވަރެހުރި އެ ކަ ކުވެސް ވެރި ކަމަށް ފޫހިއްލައިގެން ތިބިމީހުންގެތެރޭގަނެތް..\nސެޕްޓެމްބަރު 11, 2021 14:27\nއޭ އުމަރާ. ކީއްވެ ކަލޭ ޔާމީނާ ޖައްސާލައިގެން ތިއުޅެނީ. ޔާމިނަށް އޮތް ތާއީދު ހައްތާވަނީ ބޮޑު. އަދިވެސް ދައުލަތުގެ ހަރު މަގާމެއް ލިބުނަސް ލިބޭނީ ޔާމީނު ކަހަލ މީހަކު ވެރިކަމުގައި ހުރެގެން. ޔާމީނަށް ނުކުރިގެނެއް ނޫޅޭ. ބަޔަކު ވެރިކަން ފޭރިނުގަތްނަމަ މިއަދަކު މިރާއްޖޭގއަި ތިޔަ ބޮޑި މަސްތުބިޅިތަކެއް ނުތިބޭނެ.\nސެޕްޓެމްބަރު 11, 2021 14:48\nވަރުގަދަ އަނގައެއް އޮންނަ މީހެއްމީ ވެސް. ދިވެހިން ކަލޭގެ ވެރިކަމެއް ބޭނުމެއް ނުވޭ.\nސެޕްޓެމްބަރު 11, 2021 15:38\nކަލެއަށް ބޭލޭނެ އެއްޗިހި ތިހިރީ ބާލައިގެން ! ދެން އެހެން އެއްޗެއް ބާލަން އުޅެގެން އަނެއްކާވެސް ވާނީ ބޭޒާރު !\nހަމަ އަންނަނީ ހިނި......................\nސެޕްޓެމްބަރު 11, 2021 16:18\nއެހެން ވެގެންނު ގޭގަ ފިނިކޮޓަރީގަ ތި އޮންނަނީ؟\nމަކަރާ އޮޅުވާލުން ބޭނުން ކޮއްގެން ތިއުޅެނީ ސިޔާސީ މަގުސަދު ހާސިލްކުރަންތަ؟\nސެޕްޓެމްބަރު 11, 2021 16:40\nއުމަރާ! އުމަރު ތި ގެންގުޅެނީ ހާދަ ވަރުގަދަ ރޭޒަރެކޭ! ތީތި މަށަށް ދޭންވީނު!\nސެޕްޓެމްބަރު 11, 2021 17:22\nއުމުރަށްވެދާނެ ކަންކަމުގެ ތެރޭގައި ހިމެނެނީ ތި ކަމާ، އަންނި ކޮންޓްރޯލްކޮށްފަ ބެހެއްޓުމާ، ދީން ހިމާޔަތްކުރުމާ، ގޭންގްތައް މައިތިރިކުރުން. އެކަހަލަ ކަންކަން މިގައުމުގަ ހަމައަކަށް އަޅުވަން ބޭނުންނަމަ އުމަރު ހޮވަންޖެހޭނީ. ތަރައްގީއާ ދެން ހުރި އެހެން ކަހަލަ ކަންކަމަށް އުމަރު އެހާ މޮޅެއްނުވާނެ ކަމަށް ފެންނަނީ.\nސެޕްޓެމްބަރު 11, 2021 17:37\nރައީސް ޔާމީން ސަރުކާރުގަ ހޯމް މިނިސްޓރަކައް އުމަރު ހުރިއިރު ރައީސް ޔާމީން އިންޑިއާ ސިފައިން ބޭރު ކުރަން އުޅުނީމަ އެކަމައް ދެކޮޅުހަދާ އެމީހުން ބޭރުނުކުރީ ތިބޭފުޅާނޫންތޯ މިހާރު ކޯއްޝެކޭ ތިކިއަނީ<<<\nސެޕްޓެމްބަރު 11, 2021 20:44\nސެޕްޓެމްބަރު 11, 2021 22:57\nސެޕްޓެމްބަރު 12, 2021 12:44\nއުމަރު ތިދައްކާ ވާހަކައިން ދޭހަވަނީ ވަޒީރު ކަމުގައި ހުރެގެން ހެދީ މަކަރުކަން، ކޮންމެ ކަމަކީ ރައީސުލް ޖުމްހޫރިއްޔާ ކުރައްވާގޮތަށް އޮންނަ ކަމެއްނޫން، ރައީސް އަންގަވާ ގޮތަކަށް އެމަސައްކަތެއް ކުރުވާ ތަންފީޒް ކުރަންޖެހޭނީ ވަޒީރުން، އެކަން ނުކޮށް ތިބެ އަމިއްލައަށް ސޯޓް ބޭލީމަ މަންޒަރު ހަޑިވާނެ\nސެޕްޓެމްބަރު 26, 2021 10:36\nކޮންމެކަމަކީ ކެރުނަސް ނުކުރެވޭނެ ކަންކަން ބަޔަކު ޤައުމަށް ވެފަހުންނަ ހިޔާނަތަކީ މުޅިގައުމު އޭގެ ދެރަޔާ އުނދަގުލާ ކުރިމަތިލާންޖެހޭ ކަންކަން ސަބަބަކީ އެއްބަސްވެ ސޮއިކޮށްފަހުންނަ ވިޔާނުދާ އެއްބަސްވުންތައް ބަޔެއް އެއްބަސް ވުންތަކަކީ ފައިސާ ދީގެންވެސް އުވާލެވެން ނުހުންނަ އެއްބަސް ވުންތައް


SunOnline: Majlis Raees ge Race gai Ibu ge thaaeedhu Afeef ah\nއަހުމަދު ނާއިފު 18 May 2019, 16:13\nކުރިއަށް އޮތް ރައްޔިތުން މަޖިލީހުގެ ރައީސްކަމަށް އެމްޑީޕީގެ ފަރާތުން ނޮމިނޭޓް ކުރަން ރައީސް އިބްރާހިމް މުހައްމަދު ސޯލިހު ތާއީދު ކުރައްވަނީ، ވިލުފުށީ ދާއިރާގެ އިންތިހާބީ މެންބަރު ހަސަން އަފީފްއަށް ކަން ކަށަވަރުވެއްޖެ އެވެ.\nއިތުބާރު ހުރި މަސްދަރުތަކުން "ސަން"އަށް ޔަގީންކަން ދިން ގޮތުގައި ރައީސް ސޯލިހު ގެންދަވަނީ އަފީފްއަށް ތާއީދު ހޯއްދެވުމަށް އެމްޑީޕީގެ ޕާލިމަންޓްރީ ގްރޫޕްގެ މެންބަރުންނާ ވާހަކަ ދައްކަވަމުން އެވެ. އަފީފްގެ ގާތްބޭފުޅަކު ވެސް "ސަން"އަށް ވިދާޅުވި ގޮތުގައި އަފީފް މަޖިލީހުގެ ރައީސްކަމަށް ހޮވޭ ވަރަށް ގާތްގަނޑަކަށް 45 ވޯޓް ރައީސް ސޯލިހުގެ މަސައްކަތްޕުޅުން މިހާރު ވަނީ ޔަގީން ކުރައްވައިފަ އެވެ.\nއެމްޑީޕީގެ ޕާލިމަންޓް ބައެއް މެންބަރުންނާއި އިސް އޮފިޝަލުން ވެސް އެކަން "ސަން"އަށް ކަށަވަރުކޮށްދެއްވި އެވެ.\nއެހެން ނަމަވެސް، އެމްޑީޕީގެ ރައީސް މުހައްމަދު ނަޝީދު އަދިވެސް ތާއީދު ކުރައްވަނީ މެންބަރު މުހައްމަދު އަސްލަމް އަށެވެ. އެކަމަކު ނަޝީދު ވެސް ހުންނެވީ ދެ ފިކުރެއްގައި ކަމަށްވެ އެވެ. އެކަމަކު އެކަން ޔަގީނެއް ނުކުރެވެ އެވެ.\nރައީސް ނަޝީދުގެ ހޯމް މިނިސްޓަރުކަން ކުރެއްވުމުގެ އިތުރަށް އަފީފް ވަނީ ތ. އަތޮޅު މެންބަރުކަން ހަތަރު ދައުރު ކުރައްވައި އަދި ހާއްސަ މަޖިލީހުގެ މެންބަރުކަން ވެސް ކުރައްވައިފަ އެވެ. ނަވާރަ ވަނަ މަޖިލިސް އިންތިހާބު ކާމިޔާބު ކުރައްވައި އަފީފް އަލުން މަޖިލީހަށް މި ވަޑައިގަންނަވަނީ 10 އަހަރުގެ މެދުކެނޑުމަކަށް ފަހު އެވެ.\nމަޖިލީހުގެ ރައީސްކަމަށް އަފީފް އާއި އަސްލަމްގެ އިތުރަށް ދެން ޝައުގުވެރިވެފައި ވަނީ، ކާށީދޫ ދާއިރާގެ އިންތިހާބީ މެންބަރު އަބްދުﷲ ޖާބިރު އާއި އައްޑޫ މީދޫ ދާއިރާގެ މެންބަރު ރޮޒައިނާ އާދަމް އާއި މަރުދޫ ދާއިރާގެ މެންބަރު އިބްރާހިމް ޝަރީފް އަދި މެދު ހެންވޭރު ދާއިރާގެ މެންބަރު އަލީ އާޒިމް އެވެ.\nމަޖިލިސް ރައީސްގެ ރޭހުގެ ވާދަވެރިކަން އެމްޑީޕީ ތެރޭގައި ބޮޑުވެ، އެމްޑީޕީއިން މަޖިލީހުގެ ރައީސްއަށް ނޮމިނޭޓް ކުރާނެ ބޭފުޅަކު ހޮވުމަށް ވޯޓް ނަގާނެ ގޮތަކާ މެދުވެސް ހިޔާލު ތަފާތުވުން އުފެދުނެވެ. ރައީސް ނަޝީދަށް ތާއީދު ކުރައްވާ ބޭފުޅުން ވިދާޅުވަމުން ގެންދެވީ، އެ ވޯޓް ނަގަން ޖެހޭނީ އާންމުކޮށް ހުޅުވާލައިގެން އަތް މައްޗަށް ނަގައިގެން އެވެ. އެހެން ނަމަވެސް އަނެއް ބައިބޭފުޅުން ވިދާޅުވީ ނަގަން ޖެހޭނީ ސިއްރު ވޯޓެއް ކަމަށެވެ.


މުއުމިނުންގެ ސިފަތައް – Faanooz\nApril 19, 2019 | އަޙުމަދު އަނަސް\nﷲ تعالى ހެއްދެވި އަޅުތަކުންކުރެ، އެކަލާނގެ އެންމެ ރުހިވޮޑިގެންވާ ބަޔަކީ ޣައިބުގައި އެކަލާނގެއަށް އީމާންވެ، އެކަލާނގެ އަންގަވާފައިވާ ގޮތަށް އެފަރާތަށް އަޅުކަން ކުރާ މުއުމިނުންނެވެ. ޤިޔާމަތްދުވަހު ނަރަކައިގެ ވޭންދެނިވި ޢަޛާބުން ސަލާމަތްވެ، ސުވަރުގޭގެ މަތިވެރި ނިޢުމަތްލިބޭނެ ބަޔަކީ މުއުމިނުންނެވެ. މިކަންކަމަކީ ހަމަ ކޮންމެ އިންސާނަކުވެސް އެދޭނެ ކަންކަމެވެ. ﷲ އަށް އީމާންވެ، އެކަލާނގެ ޙަޟްރަތުން ދެދުނިޔޭގައިވެސް ހެޔޮގޮތަށް އެދިގެންތިބޭ މުއުމިނުންނަކީ އެމީހުންގެ ޢަމަލުތައް އެކަލާނގެ އެންމެ ރުހިވޮޑިގަންނަވާގޮތަށް ކުރުމަށް އެދޭނެ ބައެކެވެ. އެހެންކަމުން ﷲ އަށް އީމާންވާ މުއުމިނުންގެ ކިބާގައި ހުންނަންޖެހޭ ސިފަތަތަކީ ކޮބައިކަމާއި، އެމީހުންގެ ޢަމަލުތައް ބަހައްޓަންޖެހޭ ގޮތް ދެނެގަތުމަކީ ކޮންމެ މުއުމިނަކުވެސް ކުރަންޖެހޭނެ ކަމެކެވެ. ކީރިތި ޤުރްއާނުގެ މޫރިތި އާޔަތްތަކުން އެނގޭގޮތުން އަންނަނިވި ސިފަތަކަކީ މުއުމިނުންގެ ކިބާގައި ހުންނަ ސިފަތަކެކެވެ.\n– ﷲ ފިޔަވައި އިތުރު އެހެން އިލާހަކު ނުވާކަމަށް ޤަބޫލުކުރުމާއި، ﷲ ފިޔަވައި އެހެން އެއްވެސް ފަރާތަކަށް އަޅުކަން ނުކުރުން.\n– ﷲ އަށް ބިރުވެތިވުމާއި، އެކަލާނގެ ނަހީކުރައްވާފައިވާ ކަންތައްތައް ކުރުމުން ދުރުހެލިވުން.\n– ﷲ ފިޔަވައި އެހެން ފަރާތަކަށް ވަކީލު ނުކުރުން.\n– ﷲ ފިޔަވައި އެހެން ފަރާތެއްދެކެ ބިރު ނުގަތުން.\n– އަބަދުވެސް ﷲ އަށް ޙަމްދާއި ޝުކުރު ކުރުން.\n– ޢަޤީދާ ވަރުގަދަވުން. މުއުމިނުންނަކީ ސީދާ މަގުން އެކަހެރިވުމަށް އެއްވެސް ވަގުތަކު ބޭނުންވާ ބައެއް ނޫނެވެ. އެމީހުންނަކީ އެމީހުންގެ އަޅުކަން އަދާކުރުމުގައި ޖޯޝު ހުންނަބައެކެވެ.\n– ޤުރްއާނުގައި ވާގޮތަށް ޢަމަލުކުރުން. އެމީހުންގެ ޢަމަލުތައް ބިނާކުރާނީ ޤުރްއާނާއި އެއްގޮތަށެވެ. ޤުރްއާނާއި ފުށުއަރާ ހަމަ ކޮންމެ ކަމަކުން އެމީހުން ދުރުހެލިވާނެއެވެ.\n– އަބަދުވެސް ﷲ ހަނދުމަކުރުން. ﷲ އެމީހުންގެ ކަންތައްތައް ބައްލަވާކަމާއި، އަޑުއައްސަވާކަން އެމީހުނަށް އެނގެއެވެ. ﷲ ގެ މަތިވެރިކަން އެމީހުންގެ ވިސްނުމުގައި އަބަދުވެސް ހުރެއެވެ.\n– ﷲ ގެ ކުރިފުޅުމަތީ އެމީހުންނަކީ ދެރަ ނިކަމެތިބައެއްކަމަށް އިޤުރާރުވުން.\n– ﷲ ކަނޑައަޅުއްވާފައިވާ ކަމެއްނޫނީ މެދުވެރި ނުވާނެކަން ދަނެ އެކަން ޤަބޫލު ކުރުން. މުއުމިނުންނަކީ މިދުނިޔެމަތީ އެމީހުންނަށް ދިމާވާ ކަމަކުން މާޔޫސްވާ ބައެއް ނޫނެވެ.\n– އަބަދުވެސް އާޚިރަތް ދުވަހުގެ ނަތީޖާއަށް ބެލުން. މުއުމިނުންގެ އަމާޒަކީ އާޚިރަތެވެ. އެހެންކަމުން ދުނިޔެމަތީގެ ނަތީޖާއަށްވުރެ ކުރިއަށް އާޚިރަތް ދުވަހު ކަންތައް ވާނެ ގޮތަކަށް މުއުމިނުން އަބަދުވެސް ވިސްނާނެއެވެ.\n– ﷲ އާއި ކުއްތަންވުމާއި ރަސޫލާ އެއީ ނަމޫނާ ކަމުގައި ދުށުމާއި، މުއުމިނުން ފިޔަވައި އިތުރު ބަޔަކު އެންމެގާތް އެކުވެރިން ކަމުގައި ނުބެލުން.\n– ކަންކަމާމެދު ފިކުރު ހިންގުން. މުއުމިނުންގެ އެއްވެސް ވަގުތަކީ ބޭކާރުކޮށް ހޭދަކުރާ ވަގުތެއް ނޫނެވެ. އަބަދުވެސް ތިބޭނީ މުއުމިނުންނާއި އެމީހުންގެ ދީނަށް ޚިދުމަތް ކުރުމުގައެވެ. ދީނަށް ޚިދުމަތްކުރުމުގެ ތެރޭގައި މުޅިއިންސާނިއްޔަތަށް ޚިދުމަތް ކުރުން ހިމެނެއެވެ.\n– ޙައްޤު ގޮތުގައި ﷲ ގެ މަގުގައި ޖިހާދު ކުރުން. މުއުމިނުންނަކީ ކާފިރުންނާއި، ޚާއްޞަކޮށް ކުފުރުގެ ބޮޑުންނާއި ޖިހާދުކުރުން ހުއްޓާނެ ބައެއް ނޫނެވެ. މި ޖިހާދުގައި އެމީހުން ނިކަމެތިކަމެއް މާޔޫސްކަމެއް އިޙްސާސެއް ނުކުރާނެއެވެ.\n– ޙައްޤު ބަސް ބުނުމުގައި ފަސްނުޖެހުން. ޙައްޤު ބަޔާން ކުރުމުގައި މުއުމިނުންނަކީ އެހެން މީހުން ދެކޭނެ ގޮތަކަށް، ކިޔާފާނެ އެއްޗަކަށް ނުވަތަ ކޮށްފާނެ މަލާމާތަކަށް ބަލާނެ ބައެއް ނޫނެވެ.\n– ﷲ ގެ ރިސާލަތު މީސްތަކުންނަށް ފޯރުކޮށްދިނުމަށް ކުރެވެންހުރި ހުރިހައި ކަމެއް ކުރުން.\n– އަނިޔާވެރި ނުވުން. މުއުމިނުންނަކީ އެހެންމީހުންނަށް ރަޙުމުކުރާ، އަދި މަޑުމޮޅި ހިތްތަކެއްގެ ވެރި ބައެކެވެ.\n– ރުޅިގަދަނުވުން. މުއުމިނުންނަކީ އެހެންމީހުނަށް މަޢާފުކުރާ ކެތްތެރި ބައެކެވެ.\n– އަމާނާތްތެރިކަން. މުއުމިނުންނަކީ އެހެންމީހުންގެ އިތުބާރުލިބުން ޙައްޤު ބައެކެވެ. ދުނިޔަވީ ކިތަންމެ ބޮޑު މަންފާއެއް ލިބުނުކަމުގައި ވިއަސް އެމީހުން އެކަމަށް ދަހިވެތިވެ، އަމާނާތްތަކަށް ޚިޔާނަތެއް ނުވާނެއެވެ. އެމީހުންގެ ވަރުގަދަ ޝަޚްޞިއްޔަތުގެ ސަބަބުން އެހެންމީހުންނަށް އެމީހުންގެ އަސަރު ކުރާނެއެވެ.\n– އެމީހުންނަކީ ދޮގުހަދާ މޮޔައިން ކަމަށް ކުފުރުގެ އަހުލުވެރިން ބުނެއުޅުން. ކުފުރުގެ އަހުލުވެރިންގެ ނަޒަރުގައި މީސްތަކުންނަށް ހެޔޮގޮތް އަންގައިވެއްވުމަށް ﷲ ފޮނުއްވި ރަސޫލުންނާއި ނަބިއްޔުންނަކީވެސް މޮޔައިންނެވެ. ދޮގުހަދާބައެކެވެ. ސިޙުރުވެރިންނެވެ. ޅެންވެރިންނެވެ.\n– އަނިޔާވެރިކަމާއި، އިހާނެތިކަމާއި ކުރިމަތިލާންޖެހުން.\n– ދަތިއުނދަގޫތަކާއި މުޞީބާތްތައް ކުރިމަތިވާހިނދު، ކެތްތެރިކަމާއެކު ސާބިތުވެތިބުން.\n– ލިބިދާނެ އަނިޔާއަކަށް ނުވަތަ މަރުވެދާނެކަމަށް ބިރު ނުގަތުން.\n– ކާފިރުންގެ ފަރާތުން މަކަރާއި އޮޅުވާލުމާއި ކުރިމަތިލާން ޖެހުން. މުއުމިނުންނާއި ދެކޮޅަށް ކާފިރުކަމުގެ އަހުލުވެރިން އަބަދުވެސް މަކަރުވެރި ރޭވުންތައް ރާވަމުން ދާނެއެވެ. ނަމަވެސް މުއުމިނުން ތިބޭނީ ﷲ ގެ ޙިމާޔަތުގައެވެ. ނަތީޖާއަކަށްވާނީ، އާޚިރުގައި ކާފިރުންގެ މައްޗަށް ނަޞްރު ލިބޭނެ ބަޔަކީ މުއުމިނުން ކަމުގައި ވުމެވެ.\n– ކާފިރުންނާއިމެދު ސަމާލުވެ ހޭލައި ތިބުން.\n– ޝައިޠާނާއި އެސޮރަށް ތަބާވާ މީހުންނީ ޢަދުއްވުން ކަމުގައި ދެކި އެގޮތަށް މުޢާމަލާތް ކުރުން.\n– މުނާފިޤުންނާއި ދެކޮޅަށް ޖިހާދުކޮށް، މުނާފިޤުކަމުގެ ސިފަލިބިގަނެގެން އުޅޭމީހުންގެ ބަސް ޤަބޫލު ނުކުރުން.\n– ކާފިރުންނަށްވިއަސް އަނިޔާވެރިވުމާއި ދުރުހެލިވުން.\n– ކާފިރުންގެ ބޭރުފުށަށް ހެއްލުންތެރިނުވުމާއި، ކާފިރުންނާއި އެއްމަޖްލިހެއްގައި ގިނަވަގުތު ވޭތު ނުކުރުން.\n– މުދަލާއި މަޤާމަށް ހެއްލުންތެރިނުވުން.\n– އެންމެފުރިހަމަ ގޮތުގައި އަޅުކަންތައް އަދާކުރުން.\n– ހެޔޮނުބައި ކަނޑައެޅުމުގެ މިންގަޑަކީ ގިނަމީހުންދެކޭގޮތް ކަމުގައި ނުދެކުން. ހެވާއި ނުބައި ކަނޑައެޅުމުގައި މުއުމިނުންގެ މިންގަނޑަކީ އެކަމެއްގައި ﷲ ކަނޑައަޅުއްވާފައިވާ ގޮތެވެ.\n– ﷲ އާއި ކުއްތަންވުމަށާއި، އެހެން މުއުމިނުތަކުންނަށް ނަމުނާއަކަށްވުމަށް ގަދައަޅައި މަސައްކަތް ކުރުން.\n– ޝައިޠާނުގެ ވަސްވާސް ޤަބޫލުކޮށް އެސޮރުގެ މަޅިތަކުގައި ނުޖެހުން.\n– ކަން އޮތްގޮތް ބެލުމެއް ނެތި، ކާބަފައިން އުޅުނު ގޮތޭބުނެ އެގޮތްތަކަށް ތަބާނުވުން.\n– އަންހެނުންނަށް އަނިޔާވެރިވުމުގެ ފުރުސަތު އެއްވެސް މީހަކަށް ނުދިނުމާއި އަދި އެކަނބަލުންނަށް އޯގާތެރިވުން.\n– ޢިއްފަތްތެރިކަމަށް ސަމާލުވުމާއި، ކައިވެނީގެ ކަންތައްތަކުގައި ޤުރްއާނާއި ސުއްނަތުގެ ޙުކުމްތަކަށް ތަބާވުން.\n– އަޅުކަން ކުރުމުގައި މެދުމިން ހިފެހެއްޓުން.\n– ސާފުޠާހިރުކަމަށް އަހައްމިއްޔަތުކަން ދިނުން.\n– އަނެކާއަށް އިސްކަންދިނުމާއި، މީހުންގެ ފަރާތުން ބަދަލަކަށް އެދުމެއްނެތި ހޭދަކުރުން.\n– ޖާސޫސު ނުކުރުމާއި، ޣީބަ ނުބުނުން.\n– ﷲ ގެ ޙަޟްރަތުން ފާފަތައް ފުއްސެވުމަށް އެދުން.\n– ޙަސަދަވެރިކަމާއި ދުރުހެލިވުން.\nއިސްވެ މިބުނެވުނު މުއުމިނުންގެ ސިފަތައް މައިގަނޑު ގޮތެއްގައި2ބަޔަކަށް ބެހެއެވެ. ފުރަތަމަ ބަޔަކީ މުއުމިނުން އެމީހުންގެ އަމިއްލަ އިޚްތިޔާރުގައި ލިބިގަންނަ ސިފަތަކެކެވެ. ﷲ އަށް އަޅުވެތިކަން ޤަބޫލުކުރުމާއި، އަނެކާއަށް ހެޔޮއެދުން އިސްކުރުމާއި، ހިތްތިރިކަން ފަދަ ސަިފަތަކަކީ މިބާވަތުގެ ސިފައެވެ. އަނެއް ބަޔަކީ މުއުމިނުންގެ އިޚްތިޔާރާއި ނުލައި، މުއުމިނުންނަށް ވީތީވެ ކުރިމަތިލާންޖެހޭ ކަންތައް ތަކެކެވެ. ކާފިރުންގެ ފަރާތުން ކުރިމަތިވާ މަލާމާތާއި ފުރައްސާރަ އާއި މަކަރުވެރި ރޭވުންތަކަކީ މިބާވަތުގެ ސިފަތަކުގެ މިސާލެވެ.\nމިދެބާވަތް ދެނެގަތުމަކީ އިޚްލާޞްތެރި މުއުމިނުން އެނގުމަށް ވަރަށް މުހިއްމު ކަމެކެވެ. އެހެނީ ފުރަތަމަ ބާވަތުގެ ސިފަލިބިގަތުމަކީ މުނާފިގަކަށްވެސް ކުރެވިދާނެކަމެކެެވެ. އެކަމުގެ ސަބަބުން މީހަކަށް ދުނިޔަވީ މަންފާއެއް ލިބޭނަމަ، އެ އެދުމުގައި އެފަދަ ސިފަތަކެއްގެ މީހަކަށް ވުމަށް އިޚްލާޞްތެރިކަމެއް ނެތް މީހަކުވެސް މަސައްކަތް ކޮށްފާނެތެވެ. ނަމަވެސް ކާފިރުންގެ ފަރާތުން ކުރިމަތިވާ އިހާނެތިކަމާއި، ކާފިރުންގެ މަކަރުވެރިރޭވުންތައް އަމާޒުވާ މީހުންގެ ތެރޭ ކޮންމެ މުސްލިމަކު ނުހިމެނެއެވެ. އެއްވެސް މުޖްތަމަޢަކީ އީމާންކަމުގައި އިޚްލާޞްތެރި މުޖުތަމަޢެއްތޯ ބެލުމުގައި ކީރިތި ޤުރްއާނުގެ މި މިންގަޑުން ބަލަންޖެހެއެވެ. ކީރިތި ޤުރްއާނުގައިވާ ބަދަލުވުމެއްނުވާ އިލާހީ ޤާނޫނުތަކަށް ރިޢާޔަތް ކުރަންޖެއެވެ.\nކާފިރުންގެ ފަރާތުން މުސްލިމުންނަށް ކުރިމަތިވަމުންދާ އަނިޔާވެރިކަމާއި ފުރައްސާރަ ދެކޭހިނދު، އިސްވެދިޔަ ޖީލުތަކުގެ މުސްލިމުންނަށް ކުރިމަތިވި ހާދިސާތައް އަޅުގަނޑުމެންގެ ހިތްތަކަށް ގެންނަން ޖެހެއެވެ. ކާފިރުކަމުގެ އަހުލުވެރިންނަކީ އެއްވެސް ހާލެއްގައި އީމާންކަމުގެ އަހުލުވެރިންނާއި ރުހޭނެ ބައެއްނޫންކަން ޤުރްއާނުގެ މޫރިތި އާޔަތްތަކާއި، މާތް ނަބިއްޔު صلى الله عليه وسلم ގެ ބަސްފުޅުތަކުންނާއި، ތާރީޚުގެ ފަތްފުއްތަކުން އަޅުގަނޑުމެންނަށް އެނގެއެވެ. “މުސްލިމުންނަކީ ﷲއަށް އަޅުކަން ކުރާ ހެޔޮބައެކެވެ… ތިމަންމެންނަކީ ﷲ އަށް ކާފިރުވެ މަތިވެރި އަޚްލާޤުތަކާއި ދުރުހެލިވެފައިވާ ބައެކެވެ… މުސްލިމުންނަކީ ﷲ ގެ އަމުރުފުޅުތައް ތަންފީޒު ކުރާ ބައެކެވެ، އަހަރެމެންނަކީ އެ އަމުރުފުޅުތައް މުގުރަމުންގެންދާ ބައެކެވެ” މިފަދަ އިޢުތިރާފުތަކެއް ކާފިރުންގެ ފަރާތުން ވެދާނެކަމަށް އިންތިޒާރު ކުރެވޭނަމަ، އެކަމަކީ ކުށްހީއެއްގެ މަތީތިބެ ކުރެވޭ ކަމެކެވެ. އެއާއި ޚިލާފަށް އެމީހުން މަސައްކަތް ކުރާނީ އީމާންކަމުގެ އަހުލުވެރިންގެ ސޫރަ ހުތުރުކޮށް، ކާފިރުކަމާއި، އެމީހުންގެ މުޑުދާރު ޢަމަލުތައް ދިފާޢު ކުރުމަށެވެ. އެކަން ޤުރްއާނުގައި ވާރިދުވެފައިވާ އިސްވެދިޔަ އުއްމަތްތަކުގެ ވާހަކަތަކުންވެސް ހާމަވެއެވެ.\nކުފުރުގެ އަހުލުވެރިން، މުއުމިނުންނަކީ މޮޔަ ބައެއްގެ ގޮތުގައި ސިފަކުރަނީ މުއުމިނުންގެ ވިސްނުމާއި، “ﷲ އަށް އަޅުވެތިވުމާއި، އެކަލާނގެ ރުހުން ހޯދުން” މި މަފްހޫމް އެމީހުންނަށް ނުވިސްނޭތީއެވެ. މުއުމިނުންގެ އަމާޒަކީ ﷲ ގެ ރުހުން ހޯދުމަށް އެފަރާތަށް އަޅުވެތިވުން ކަން ނުދަންނަ ބަޔަކަށް މުއުމިނުންގެ ޢަމަލުތައް “މޮޔަ” ޢަމަލުތަކެއްގެ ގޮތުގައި ސިފަވަނީއެވެ. މިދުނިޔޭގައި މިވާ އަރާމާއި އުފާތަކަށް އިސްކަން ދިނުމުގެ ބަދަލުގައި، ﷲ އަށް އަޅުވެތިވުމުގައި އިންތިހާއަށް ކެތްތެރިވެގެން މުއުމިނުން އުޅޭ އުޅުން ކުފުރުގެ އަހުލުވެރިންނަށް ހަޖަމު ނުވަނީއެވެ. އޭގެ ބަދަލުގައި އެމީހުންގެ ވިސްނުމުގެ ދާއިރާ ފުޅާކޮށް، މުއުމިނުން ވިސްނަނީ މިދުނިޔެއިން މިފެންނަ މާއްދީ ހަނި ދާއިރާއަށްވުރެ މާދުރަށްކަން އެމީހުންނަށް ޤަބޫލު ކުރެވޭނަމަ، މުއުމިނުންގެ ޢަމަލުތަކަކީ މޮޔަ ކަންތައްތަކެއްގެ ގޮތުގައި ސިފަނުކުރީހެވެ. މިފަދަ އެތައް ހާދިސާތަކެއް ކީރިތި ޤުރްއާނުގައިވާ ނަބިއްޔުންގެ ވާހަކަތަކުން ފެނެއެވެ.\nއިސްވެ މިބުނެވުނު ވާހަކަކޮޅު ގެނައުމުގެ ބޭނުމަކީ މުއުމިނުންނަށް މަލާމާތް ކުރުމާއި، އެމީހުންގެ ސިފަ ހުތުރު ކުރުމަށް ކުރެވޭ ތުހުމަތުތަކަކީ ހަމަ އެކަނި މާޒީއެއްކަމުގައި ނުދެކުމަށް ދެންނެވުމެވެ. ޤުރްއާނުގެ އަލީގައި އެނގެންއޮތީ ކޮންމެ ޒަމާނެއްގައިވެސް އެފަދަ ކަންކަމާއި މުއުމިނުން ކުރިމަތިލާންޖެހޭނެކަމެވެ. ޙައްޤުދީނަށް ގޮވާލައި، އެދީން އެންމެ ފުރިހަމަ ގޮތުގައި ހުށަހަޅަން މަސައްކަތް ކުރާ ހަމަ ކޮންމެމީހަކީވެސް ދީނަށް އިންކާރު ކުރާމީހުންނާއި، ފާސިދުން ގެ ފަރާތުން ތަފާތު ތުހުމަތުތައް އަމާޒުވާނެ ބައެކެވެ. މިޒަމާނުގައި ފެންނަމުން މިދާ މިފަދަ ކަންކަމަކީވެސް މި ސިލްސިލާގެ ބޮޅުތަކެކެވެ.\nމުއުމިނުންގެ ސިފަތަކުގެ ގޮތުގައި ފާހަގަ ކޮށްފައިވާ ކަންތައްތަކަކީ ޤުރްއާނާއި ސުންނަތް ދިރާސާކުރާ އެއްވެސް މީހަކު ދެބަސްވާ ކަންތައްތަކެއް ނޫނެވެ. މިސިފަތަކަށް ނަޒަރުހިންގުމުން ފާހަގަވާ ކަމެއް އެބައޮތެވެ. މިހާރަކަށް އައިސް މުސްލިމު މުޖުތަމަޢުތަކުގައި، ދީންވެރި މުސްލިމުންގެ ސިފަތަކެއްގެ ގޮތުގައި ވަކި ކަންތައްތަކެއް ހެދުމަށް ކުރާމަސައްކަތާއި މި ސިފަތަކާއި ގުޅުމެއް ނެތްކަމެވެ. ވަކިބާވަތަކަށް ފަހާފައި ހުންނަ ހެދުމާއި، ހަށިގަނޑާއި ފޭރާން ސާފުކުރުމުގައި ވަކި ކަހަލަ އެއްޗެހިތަކެއް ބޭނުންކުރުމާއި، އަޅުކަމުގެ ފަރްޢީ މައްސަލަތަކުގައި ޢިލްމުވެރިންގެ އިޚްތިލާފު އޮތްނަމަވެސް ވަކިގޮތެއް އެއީ ހަމަ އެކަނި ގޮތްކަމަށް ބެލުންފަދަ ކަންކަމަކީ މިބާވަތުގެ ބައެއް މިސާލެވެ.\nއަޅުގަނޑުމެން ދަންނަންވީ ކަމަކީ އިސްލާމްދީނަކީ ދެދުނިޔޭގެ ކާމިޔާބު ލިބުމުގެ ހަމަ އެކަނި ނިޒާމުކަމެވެ. އެދީން ބާވައިލެއްވިއިރު އެމުޖުތަމަޢުގައި، ހުރި ހުރިހައި ކަމަކީ ގޯސް ކަންކަމެއް ނޫންކަމެވެ. އެމީހުންގެ އިޖްތިމާޢީ ބައެއް އުސޫލުތަކާއި އާދަކާދަތަކަކީ ދީނާއި އެއްވެސް ފުށުއެރުމެއްހުރި ކަމަކަށްނުވާތީ އެކަންކަން ދީނުގައި ނަހީކުރައްވާފައި ނުވާކަމެވެ. އަދި އެ މުޖުތަމަޢުގައި އެއިރު ވަކިގޮތަކަށް ކަމެއް ކުރަމުން ގޮސްފައިވުމަކީ ދީނުގައި އެނޫން ގޮތެއް ހުއްދަނުވުން ނޫންކަމެވެ. ދީނުގެ ޙުކުމެއްގެ ގޮތުން އެގޮތަކީ އެއީ ހަމައެކަނި ދީނީ ގޮތްކަމަށް ކަނޑައެޅިފައި ނުވާނަމައެވެ.\nސޯސް: މުއުމިނުންގެ ސިފަތައް – ކަވާސާ.ކޮމް


ބޮޑު 16 | Landhooinfo\nއަދުނާނު އިބްރާހީމް / ނ.މާޅެންދޫ6އަހަރު ކުރިން\t1 ޚިޔާލު\nﷲ ސުބުހާނަހޫ ވަތަޢާލާ މިދުނިޔެ މިގޮތުގައި ލައްވާފައި ވާނަމަ 2012 މެއި 16 ވާ ބުދަދުވަހުވެސް ފިތުރަތުގެ އުސޫލުން ދުނިޔޭގެ ކަންތައްތައް ކުޅިޖަހާ ކުޅިހަމަ ކުރުމަށްފަހު ﷲ ސުބުހާނަހޫ ވަތަޢާލާ ޣައިބުގެ ތެރެއަށް އިރު ގެންދަވާނީ މިވަގުތު މިރާއްޖޭގައި ދިރިތިބި ތިންލައްކަ އަށްޑިހަހާސް މީހުންގެ ތެރެއިން ދިރިދުނިޔޭގައި ލެހެއްޓެވިހާ ބަޔަކަށް ރިޒުޤު ދެއްވުމަށް ފަހުގައިކަން ކަށަވަރެވެ. އެހެން ނަމަވެސް މިދެންނެވި ރިޒުޤު ﷲ ސުބުހާނަހޫ ވަތަޢާލާ އިތުރުކޮށް ދެއްވުމާއި މަދުކޮށްދިނުން ހިމެނިގެންވަނީ އެބައެއްގެ ތެރޭގައިއޮތް ދުރޫސުލް އަޙްލާޤީ މިންގަޑުތަކަށް ބެއްލެވުމަށްފަހު އެބަޔަކު އިހުތިޔާރުކުރި އެންމެ އިންސާފުވެރި ގޮތަކަށެވެ.\nހިންދު މާކަނޑުތެރޭގައި އަލިރަންމުތެއްހެން އަތުރާލެވިފައިވާ 1200 ޖަޒީރާގެ ތެރެއިން 200 ވަރަކަށް ރަށުގައި މީހުން މިރާއްޖޭގައި ދިރިދުނިޔޭގައި އުޅޭތާ މިހާރު އެވަނީ ދެހާސް އަހަރަށްވުރެ ގިނަދުވަސް ވެފައެވެ. ކޮންމެއަކަސް މިދިގު މާޒީގައި އަޅުގަނޑުމެންނީ އިންސާނުންނަށް ޤަދަރުކުރާ އެކަކު އަނެކާއަށް އަޅައިލާ މެހުމާންދާރީ އަދާކުރުމުގައި ނަމޫނާ ބަޔަކީމުއެވެ. އަދި އަޅުގަނޑުމެންނީ ކޮމަންވެލްތުގައި ބައިވެރިވާ އެޖަމާއަތުގެ އެކްޝަން ގުރޫޕް ( ސީމެގު ) ގައި ހިމެނޭ 8 ޤައުމުގެ ތެރެއިން އެއްގައުމެވެ.\nފެބުރުއަރީ7ގައި މިރާއްޖޭގެ ވެރިކަން ބަދަލުވިގޮތް ބެލުމަށް ރައީސް މުހަންމަދު ވަހީދު އުފައްދަވާފައިވާ އެންކްއަރީ ކޮމިޝަނުގެ މުސްތަޤިއްލުކަމާއި ދޭތެރޭގައި ކޮމަންވެލުތުން ސުވާލުއުފައްދާ ރާއްޖޭގައި މިއަހަރު ނިމުމުގެ ކުރިން އަވަސް އިންތިހާބެއް ބާއްވަން ޖެހޭނެ ކަމަށާއި އަދި މިރިޕޯރޓަށް އަމަލު ނުކޮށްފިނަމަ ރާއްޖެއާއި ދެކޮޅަށް ހަރުކަށި ފިޔަވަޅު އަޅާނެ ކަމުގެ އިންޒާރުވަނީ ދިވެހި ސަރުކާރަށް ދީފައެވެ. އެހެން ނަމަވެސް އަދި މިހާތަނަށް ދިވެހި ސަރުކާރުން މިރިޕޯޓާއި ގުޅިގެން އަމަލީ އެއްވެސް ކަމެއްކޮށްފައިވާ ކަމުގެ މައުލޫމާތު ލިބިފައެއް ނުވެއެވެ. ނަމަވެސް ފަރުދާގެ ބޭރުގައި މިކަމާއި ގުޅުންހުރި ގިނަކަންތައް ތަކެއް ކުރަމުންދާކަން ފާހަގަ ކުރަމެވެ. އަދި މިހާރުވެސް ކޮމަންވެލުތުގެ އިސްވަފުދެއް ރާއްޖޭގައި ޙަރަކާތްތެރި ވަމުން އެބަދެއެވެ. މިއީ ދިވެހިރާއްޖޭގެ ތާރީޙުގައިވެސް ބޭރުގެ ބޮޑުޖަމާއަތަކުން އަޅުގަނޑުމެންނާއި ތޮޅެން ނިންމި ފުރަތަމަ ފަހަރުކަން ވަރަށް ހިތާމައާއިއެކު ތާރީޙަށްޓަކައި ފާހަގަ ކުރަމެވެ.\nކޮމަންވެލުތުން ދިވެހިރާއްޖެ ވަކިވާންއެދި ޕީޕީއެމްގެ ގެމަނަފުށީ ދާއިރާގެ އިއްޒަތްތެރި މެމްބަރ އިލުހާމާއި، ވިލިފުށީ ދާއިރާގެ އިއްޒަތްތެރި މެމްބަރ ރިޔާޒް ރަޝީދު ސޮއިކޮށް ކުއްލި މައްސަލައެއް މިހާރުވަނީ ރައްޔިތުންގެ މަޖިލީހަށް ވައްދާފައެވެ. ކޮންމެއަކަސް ހިތާމައިގެ ކޮޅެއްނެތެވެ. މިބައިމީހުންގެ އަމިއްލަ އެދުމުގެ ބޮޑުކަމާއިއެވެ. ރިޔާޒް ރަޝީދު މިމައްސަލަ މަޖިލީހަށް ވައްދާފައިވާތީ އަޅުގަނޑު ހައިރާނެއް ނުވެއެވެ. އެކަމަކު މައުމޫނު އަބުދުލް ޤައްޔޫގެ ބެސްޓް އަދި ސީކްރެޓް ފުރޭންޑް އިލްހާމް ރިޔާޒް ރަޝީދުގެ ގުއިރޯނުގައި ޖެހުނީތީ ހިތާމަކުރަމެވެ. ކޮންމެއަކަސް މިމައްސަލަ ރިޔާޒް ރަޝީދު މަޖިލީހަށް ވައްދަނީ އެބޭފުޅައިގެ ވަރަށްބޮޑު ފައިދާއަކަށް ކަމުގައި ބުނެވިދާނެއެވެ. މިރާއްޖެ ކޮންމެފަދަ ހާލަތަކަށް ވެއްޓުނަސް ރިޔާޒް ރަޝީދަށް ކީއްތާއެވެ. ރިޔާޒް ރަޝީދުގެ ހިއްސާ އޮވެގެން ބަޣާވާތަކުން ވެރިކަން ފޭރިގަތުމަށްފަހު އެސްޓީއޯއަށް ރިޔާޒް ރަޝީދު ދަރާފައިވާ 19 ވަރަކަށް މިލިޔަން ރުފިޔާ ސަރީއަތުގައި އޮއްވާ ނަގައިގެން މިމައްސަލަ ފިނި ހިއްޕައިލައިގެން ވެރިކަން ބަދަލު ނުވެއްޖިއްޔާ ހުރެވިދާނެތާއެވެ. ރުފިޔާއަކީ ބަނޑުގައި ދަތްއަޅާ އެއްޗެއް ނޫންވިއްޔާއެވެ. ރިޔާޒް ރަސީދުފަދަ ބޭބޭފުޅުން ކޮމަންވެލުތަކީ ކޮންބައެއްހޭ ، ކޮންއެއްޗެއް ދޭބައެއްހޭ ކިޔާއިރު ސިލޯނާއި ހިސާބުން ގަންބޯއްޓެއް އަޔަސް ދިފާއު ވެވޭހާ ބާރުވެސް އަޅުގަނޑުމެންގެ ނެތެވެ. އަދި އދ.ގައިހުންނަ އޮފީހުގެ ހަަރަދު ބަރަދު ބަލަހައްޓަނީވެސް ކޮމަންވެލުތުންކަން ރިޔާޒު ރަޝީދު ނުދެނަ ހުއްޓެވެ.\nމިއަދުގެ ބޮޑުސުވާލަކީ ކޮމަންވެލުތުން ދިވެހިރާއްޖެއާއި ތޮޅެންނިންމީ ކީއްވެހޭ؟ އަޅުގަނޑަށް ފެންނަ ގޮތުގައި ޖަވާބަކީ: ކުރުގޮތަކަށް ބުނަނީނަމަ ކޮމަންވެލުތާއި ދިވެހިރާއްޖެއާއި ދެމެދު ލިޔުމުން ވެވިފައިވާ އަހުދު ކަށަވަރުވުމާއި ދިވެހިރާއްޖެއަށް ހިލާފު ވެވުނީތީއެވެ. އެގޮތަކީ ކޮމަންވެލުތުގައި ބައިވެރިވާ އެއްވެސް ގައުމަކަށް ބަގާވާތް ކުރުމާއި ދެއެދޭ ޤައުމުތަކުގެ މިނިވަން ކަމަށް އަރާގަތުމާއި ޓެރަރިސްޓުންނަށް ހިތްވަރުދީ ނުވަތަ އެހީތެރިވެ އުޅުމާއި މިފަދަ ކަންކަމީ މުޅިން މަނާ ކަންތައްތަކެވެ. އަދި މީގެ އިތުރުން އަޅުގަނޑުމެންފަދަ ކުދިގައުމުތަކުގެ ސެކިޔުރިޓީ ޖަމިނުވުން ( ސެކިޔުރިޓީ ފޯ ސްމޯލް ސްޓޭޓް ) ދޭބަޔަކީވެސް ކޮމަންވެލުތާއި އދ. މަޖިލީސް ކަމުގައި ވާތީއެވެ.\nމިމައްސަލާގައި ދެން ވެދާނެކަމަށް އަޅުގަނޑަށް ފެންނަ ދެގޮތެއްގެ ވާހަކަ ލިޔެލާނަމެވެ. ފުރަތަމަ ގޮތަކީ ސީމެގުން އެންމެފަހުން ދިވެހިރާއްޖެއަށް ދީފައިވާ އިންޒާރަށް ދިވެހި ސަރުކާރުން ބޯނުލަބައިފި ނަމަ ކުރިޔަށްއޮތް ކުޑަދުވަސް ކޮޅެއްގެ ތެރޭގައި ދިވެހިސަރުކާރު ދެކަކޫމައްޗަށް ތިރިވެ އެއްބަސް ވެއްޖައީމޭ، އެއްބަސް ވެއްޖައީމޭ ބުނާތަން އައުމެވެ. ދެވަނަ ގޮތަކީ ކުރިންމިދެންނެވި ހާލު ޖެހުމުގެ ކުރިން ޑޮކްޓަރ ވަހީދު މަޤާމުން އިސްތިޢުފާދީ އަވަސް އިންތިހާބަކަށް ދިޔުމެވެ. މިވަގުތު ބޭރުގެ ޕުރެސަރ ހުރިގޮތުން ނުވުމަށްވުރެ ވުން ވަރަށް ގާތްގޮތެކެވެ. އަދި މިވަގުތު މިރާއްޖެއަށް ސިޔާސީގޮތުން އެންމެރަނގަޅު ހައްލުވެސް މެއެވެ. ރައީސް ވަހީދަކީ ވަރަށްގިނަ ޒަމާންތަކެއް ވަންދެން އދ.ގައި މަސައްކަތް ކުރައްވާފައިވާ ވަރައް މަޝްޙޫރު ބޭފުޅެކެވެ. ވުމާއިއެކު އަޅުގަނޑަށް ގަބޫލު ކުރެވޭ ގޮތުގައި ރައީސް ވަހީދުގެ ވިސްނުންފުޅު ހުންނާނީވެސް މިވެރިކަމަށްފަހު އެނބުރި އދ.ގެ ވަޒީފާއަށް ދިޔުމަށެވެ. އެހެން ކަމަށްވާނަމަ ރައީސް ވަހީދު ދިވެހިސަރުކާރުގެ ހުންގާނުގައި ހުއްޓާ ކޮމަންވެލުތުން ދިވެހިސަރުކާރާއި ދެކޮޅަށް ހަރުކަށި ފިޔަވަޅެއް އަޅާފިނަމަ އދ.ގެ ވަޒީފާގެ މަތިން ރައީސް ވަހީދު ޖެހޭނީ ހަނދާން ނައްތާލާށެވެ. ނުވަތަ ފަހަރުގައި ވެރިކަން އަނބުރާ އިޔާދަ ވެއްޖިއްޔާ ދަހޭގާއި ދިމާއަށް މިސްރާބު ޖެހަން ޖެހުމަކީ ވެދާނެ ގޮތެކެވެ. ކޮންމެއަކަސް ކޮމަންވެލުތުން ރާއްޖެއަށް ދީފައިވާ ހަތަރު ހަފުތާގެ ” ކައުންޑައުން ” މިހާރު އެދަނީ ގުނެމުންނެވެ. އެންމެފަހުގެ ތާރީޙަކީ މިމަހުގެ 16 ވާ ބުދަދުވަހުގެރޭ މެންދަމު 12.00 އެވެ.\nޑީއާރްޕީގައި ހުންނެވުމަށްފަހު އެމްޑީޕީއަށް ބަދަލުވެ ވަޑައިގެންނެވި ރައްޔިތުންގެ މަޖިލީހުގެ މެންބަރު މާފަންނު ހުޅަނގު ދާއިރާގެ މެންބަރު އަބްދުﷲ އަބްދުއް ރަހީމް …\nއަދުނާނުބޭ ! އަހަރެމެންނަށް ރިޒުޤް ދެއްވަނީ ކޮންމަންވެލްތުންތަ ؟


Shahid Kurevvi Rasmee Dhathurufulhah Fahu Raajje In Furaa Vadaigenfi - Vaguthu\nރައީސް އިބްރާހީމް މުހަންމަދު ސޯލިހުގެ ދައުވަތަކަށް ރާއްޖެ ވަޑައިގެންނެވި އދ. ގެ އާންމު މަޖިލިހުގެ 76 ވަނަ ރައީސް އަދި ރާއްޖޭގެ ފޮރިން މިނިސްޓަރު އަބްދުﷲ ޝާހިދު ރާއްޖެއަށް ކުރެއްވި ހަތަރު ދުވަހުގެ ރަސްމީ ދަތުރުފުޅު ނިންމަވާލެއްވުމަށްފަހު މިރޭ ފުރާވަޑައިގެންފިއެވެ.\nޝާހިދަށް ވެލާނާ އިންޓަނޭޝަނަލް އެއާޕޯޓު (ވީއައިއޭ) އިން އަލްވަދާއު ދެންނެވީ ރައީސް އޮފީހުގެ ޗީފް އޮފް ސްޓާފް އަލީ ޒާހިރެވެ.\nއދ. ގެ އާންމު މަޖިލިހުގެ ރައީސްކަމާ ހަވާލުވެވަޑައިގެންނެވި ފަހުން ޝާހިދު ރާއްޖެ އަށް ކުރެއްވި ރަސްމީ ދަތުރުފުޅުގައި އޭނާ އަށް ހޫނު މަރުހަބާއެއް ވަނީ ދަންނަވައިފައެވެ. ޝާހިދު ރާއްޖެއަށް ރަސްމީ ދަތުރެއް ކުރައް ދައުވަތު އެރުވީ ރައީސް އިބްރާހިމް މުހައްމަދު ސޯލިހު މިފަހުން ނިއު ޔޯކަށް ކުރެއްވި ދަތުރުފުޅުގެ ތެރެއިންނެވެ.\nމި ދަތުރުފުޅުގެ ބައެއްގެ ގޮތުން ރައީސް ސޯލިހާއެކު ޝާހިދު ވަނީ ރަސްމީ ވާހަކަތައް ބާއްވައިފައެވެ. އަދި ރައީސް ސޯލިހާއި އެމަނިކުފާނުގެ އަނބިކަނބަލުން ފަޒްނާ އަހުމަދު ދެއްވި ޖާފަތެއްގައި ޝާހިދު ވަނީ ބައިވެރިވެވަޑައިގެންފައެވެ.\nމިއަހަރުގެ ގައުމީ ދުވަހުގެ ރަސްމީ ޖަލްސާގައި ރައީސް ވަނީ ޝާހިދު ކޮށްދެއްވި ގައުމީ ޚިދުމަތް ފާހަގަކުރުމުގެ ގޮތުން، ނިޝާން ޢިއްޒުއްދީނުގެ ޢިއްޒަތުގެ ވެރިކަމުގެ ލަގަބު އަރުވައިފައެވެ.\nމި ދަތުރުފުޅުގައި ޝާހިދުވަނީ މިހާރު ކުރިޔަށްދާ ސާފް ޗެމްޕިއަންޝިޕް 2021ގައި، ރާއްޖެއާއި ބަންގްލަދޭޝް ބައްދަލުކުރި ފުޓްބޯޅަ މެޗު ވެސް ބައްލަވާލައްވައިފައެވެ.\nއދ.ގެ އާންމު މަޖިލީހުގެ ރައީސްގެ ގޮނޑި ޝާހިދަށް ލިބިވަޑައިގަތީ ގިނަ ގައުމުތަކެއްގެ ރުހުމާއެކުގައެވެ. ދުނިޔޭގެ 193 ގައުމުގެ ތެރެއިން 143 ގައުމުގެ ވޯޓު ހޯއްދަވައިގެންނެވެ. މިއީ މިހާ މަތީ ޝަރަފެއް ދިވެއްސަކަށް ލިބުނު ފުރަތަމަ ފަހަރުވެސްމެއެވެ.\nރާއްޖޭގެ ފޮރިން ސާވިސް އޮފިސަރެއްގެ ގޮތުގައި ޝާހިދު ޚިދުމަތް ކުރައްވަން ފެއްޓެވީ 1983 ގައެވެ. އޭނާ ވަނީ އެމެރިކާގެ ދަ ފްލެޗާ ސްކޫލުން، އިންޓަނޭޝަނަލް ރިލޭޝަންސް އިން މާސްޓާސް ޑިގްރީ ހާސިލު ކުރައްވައިފައެވެ. ފޮރިން ސާވިސް އޮފިސަރެއްގެ ގޮތުގައި މަސައްކަތް ކުރެއްވިތާ 10 އަހަރު ފަހުން ރާއްޖޭގެ އިންޓަނޭޝަނަލް އެފެއާޒްގެ ޑިރެކްޓަރުގެ މަގާމު ވެސް އަދާކުރެއްވެވިއެވެ.\nޚާރިޖީ ދާއިރާގައި ހުރި އެންމެ ތަޖުރިބާކާރު އެއް ބޭފުޅާ ކަމަށްވާ ޝާހިދު ވަނީ 1987 އިން 1994 އަށް ބޭއްވި އދ. ގެ ހުރިހާ އާއްމު މަޖިލީހެއްގައި ބައިވެރިވެވަޑައިގެންފައެވެ. މި ހުރިހާ ތަޖުރިބާއާއެކު ފޮރިން މިނިސްޓަރު ކަމަށް ޝާހިދު ފުރަތަމަ ވަޑައިގެންނެވީ 2007 ގައެވެ. އޭގެ ކުރިން، 2005 އިން ފެށިގެން ހުންނެވީ ފޮރިން މިނިސްޓްރީގެ ސްޓޭޓް މިނިސްޓަރަކަށެވެ. އަދި ދެ ވަނަ ފަހަރަށް ފޮރިން މިނިސްޓަރު ކަމާ ހަވާލުވެވަޑައިގެންނެވީ ނޮވެމްބަރު 17، 2018 ގައެވެ. ވޭތުވެދިޔަ ތިން އަހަރެއްހާ ދުވަހުގެ ތެރޭގައި ޝާހިދު ވަނީ ބުރަ މަސައްކަތްތަކެއް ކުރައްވައިފައެވެ.\nއޮކްޓޯބަރ 10, 2021 00:35\nކޮބާހޭ ފޮރިން ކަލޭގެ. އޭނާ ވީތަނެއް އެނގޭ މީހަކު އެބަހުރިތަ؟\nއޮކްޓޯބަރ 10, 2021 05:23\nފައްޅި ސާހިދު މިގައުމަކައް ބޭނުމެއްނެތް..ފުރަތަމަ ތައުބާވޭ.\nއޮކްޓޯބަރ 10, 2021 08:19\nނަސީބެއް ތީނާ ފުރިކަން ދައުލަތުން އެތައް ޚަރަދެއް ކޮށްފި ކުރުބާގައި ޖާފަތް ބާއްވާ މީނާގެ ޖާހަށް ފޮތި ދަމާ އެތައް ޚަރަދެއް ހިނގައިފި ވީކަމެއް ހަރާން އިންޑީޔާ ވިސާގަނޑުވެސް ފައހި ކޮށް ނުދެވުނު އެންމެ ކުރީ ޒަމާނުގޮތަށް ކިއުގައި ޖެހިގެން އުޅޭން ޖެހެނީ އެހެން އެންބަސީ ތަކުން އޮންލައިނު ވިސާދޭއިރު އެތަނަށް ދާކަށް ނުޖެހޭ... މިއީ އަރަތެއްތަ. ތީމުގެ ކައިރީގައި ދަމާފައި އޮތް ފޮތިގަނޑެއްގައި އޮތީ\nއދ.ގެ ރިޔާސަތު ދިވެހިރައްޖެއަށް ލިބުމީ މުޅި އިންސާނިއްޔަތަށް ލިބުނު އައު އުންމީދެކޭ\nހެޔޮ ނުވާނެ މިކަހަލަ ކުފުރުގެ ބަސްތައް ލިޔޭކަން މުޅި އިންސާނިއްޔަތައް ލިބުނު އުންމީދަކީ ރަސޫލާ އިސްލާމްދީނައިގެން ފޮނުއްވުން ....\nއޮކްޓޯބަރ 10, 2021 08:27\nއައީމެޑަލް ބަލަ އެވެ. މެޑަލްލިބުނީ ގައުމީ ޓީމް އަކަށް ނޫނެވެ. ޝާހިދު އަށެވެ. އެދިޔައީ މެޑަލް ހިފައިގެންނެވެ.\nއޮކްޓޯބަރ 10, 2021 11:56\nއދ ހާއްސަ މަޖިލީހުގެ ރައީސް ރާައްޖެވަޑައިގަތީ ރާއްޖޭގެ ފޮރިންމިނިސްޓަރ ދެއްވި ދައުވަތަކަށްބާ ! މިހެން ބުނަންޖެހުނީ ރާއްޖޭގެ ފޮރިންމިނިސްޓަރގެ އަނބިކަނބަލުންނާ އދ ހާއްސަ މަޖިލީހުގެ ރައީސް ޝާހިދު ބައްދަލުކޮށްލެއްވި ވާހަކަ ދެކެވޭތީ\nއޮކްޓޯބަރ 10, 2021 12:39\nމީކާކުތަ ދެން މާވެގަނެގެން މިއުަލެނީ. ރައިސްހެދިގެން މިގައުމުގައި އުޅޭނެކަމެއްނެތް. ފޫހި މީހާގަނޑެއް!


SunOnline: ISIS ge Terroristun insaafuge kurimahchah haaziru kuraanan: Taliban\nއައިއެސް ގެ ޓެރަރިސްޓުން އިންސާފުގެ ކުރިމައްޗަށް ހާޒިރު ކުރާނަން: ތާލިބާން\nމުހައްމަދު ޖަވާދު ޔޫސުފު 20 Sep 2021, 09:05\nއަފްޣާނިސްތާނުގެ ބޮޑުވަޒީރު މުއްލާ މުހައްމަދު ހސަން އަޚުންދު\nކާބުލް (ސެޕްޓެމްބަރު 19) : އަފްޣާނިސްތާނުގެ ވެރިރަށް ކާބުލްއަށާއި ނަންގަހާރު ޕްރޮވިންސްގެ ވެރިރަށް ޖަލާލްއާބާދަށް އިއްޔެ ދިން ޓެރަރިސްޓް ހަމަލާތަކުގެ ފަހަތުގައިވަނީ ހައްދު ފަހަނަޅާފައިވާ އައިއެސް ޖަމާއަތް ކަމަށާ އެޖަމާއަތުގެ ޓެރަރިސްޓުން އިންސާފުގެ ކުރިމައްޗަށް ހާޒިރު ކުރާނެކަމަށް އަފްޣާނިސްތާނުގައި ވެރިކަންކުރާ ތާލިބާން ޖަމާއަތުގެ ސަރުކާރުން ބުނެފިއެވެ.\nތާލިބާންގެ ސަރުކާރުގެ ދާޚިލީ ވުޒާރާ ބުނާގޮތުން އެ ހަމަލާތަކުގެ ފަހަތުގައިވާ އައިއެސްގެ ޓެރަރިސްޓުންގެ މައްޗަށް ތަހުގީގު ހިންގައި އިންސާފު ކުރިމައްޗަށް ގެނަސް އެމީހުންނަށް ހައްގު އަދަބު ދޭނެއެވެ. އެ ވުޒާރާއިން ނެރުނު ބަޔާނެއް ބުނާގޮތުން ކާބުލްއާއި ޖަލާލްއާބާދުގައި ގޮއްވާލާފައިވަނީ އައިއީޑީ ތަކެކެވެ. އެ ހަމަލާތަކުގައި7މީހުން މަރުވެ 30 މީހުން ޒަޚަމްވެފައިވާކަމަށް އަފްޣާން ދާޚިލީ ވުޒަރާއިން ބުނެފައިވެއެވެ.\nއެ ޙަމަލާތަކުގެ ޒިންމާ އައިއެސް ޖަމާއަތުން އުފުލާފައެއް ނުވެއެވެ. ނަމަވެސް އަފްޣާނިސްތާނުގައި މީގެކުރިން ދީފައިވާ މިބާވަތުގެ އެތަށް ޙަމަލާތަކެއްގެ ޒިންމާ އަފްޣާނިސްތާނުގައި ހަރަކާތްތެރިވާ އައިއެސްގެ ގޮފި ކަމަށްވާ "ވިލާޔަތު ޚުރަސާން" އިން އުފުލާފައިވެއެވެ.\nއަފްޣާނިސްތާނުގައި އައިއެސް ޖަމާއަތް ބޮޑުވެ ފުޅާވެފައިވަނީ އެމެރިކާގެ އަސްކަރީ ބާރާއި އިސްއުމާރު އެގައުމުގައި އޮތްދުވަސްވަރުގައެވެ. އެމެރިކާގެ އިސްތިއުމާރުން އަފްޣާނިސްތާން މިނިވަންވީ މިދިޔަ އޮގަސްޓްމަހުގެ 31 ވަނަ ދުވަހުއެވެ.\nއެމެރިކާގެ އިސްތިއުމާރު އަފްޣާނިސްތާނުގައި އޮތްދުވަސްވަރު އެމެރިކާވެސް އަދި އެމެރިކާގެ ކޮންޓްރޯލްގެ ދަށުން ވެރިކަންކުރި އަފްޣާން ސަރުކާރުތަކުންވެސް މައިގަނޑު ގޮތެއްގައި ހަނގުރާމަ ކޮށްފައިވަނީ އަލްގާއިދާއާ ތާލިބާން ޖަމާއަތާ އަދި ހައްގާނީ ނެޓްވާކް އާ ދެކޮޅަށެވެ. އައިއެސް ޖަމާއަތާ ދެކޮޅަކަށް މާބޮޑު ކަމެއް ކޮށްފައެއް ނުވެއެވެ. ހައްގާނީ ނެޓްވާކް އަކީ ތާލިބާނުންގެ އަސްކަރީ ގޮތްޕެކެވެ.\nތާލިބާން ސަރުކާރު ބުނާގޮތުން އެމެރިކާ އަފްޣާނިސްތާނުގައި އޮތް ދުވަސްވަރު އައިއެސް ޖަމާއަތުން ވަނީ އެގައުމުގައި ވަކިތައް ވަރަށް ބޮޑަށް ހިއްޕާލާފައެވެ. ތާލިބާނުންނާއި އައިއެސްއަކީވެސް ދީނީގޮތުން ހައްދު ފަހަނަޅާފައިވާ ދެޖަމާއަތެވެ. ނަމަވެސް ތާލިބާނުން މިފަހަރު އަފްޣާނިސްތާނުގެ ވެރިކަމަށް އައުމަށްފަހު އެޖަމާއަތުގެ ހަރުކަށިކަން ކުރިޔަށްވުރެ މާބޮޑަށް ކުޑަވެފައިވާތަން ދަނީ ފެންނަމުންނެވެ.\nއައިއެސް އާއި ތާލިބާނުންނަކީ ދީނުގެ ނަމުގައި ހަރުކަށިކަން ކުރިޔަށް ނެރެގެން އުޅޭ ދެޖަމާއަތް ކަމަށް ވިޔަސް އެއީ ދެ ދުޝްމަނުންނެވެ. އައިއެސްއަކީ ދުނިޔޭގެ އެތަށް ގައުމެއްގައި ފުޅާދާއިރާއެއްގައި ޓެރަރިޒަމްގެ ހަރަކާތްތައް ހިންގަމުން ގެންދާ ޖަމާއަތަކަށްވާއިރު ތާލިބާނުންގެ ހަމަލާތައް އަމާޒުކޮށްފައިވަނީ އަފްޣާނިސްތާނުގެ ބިމުން އެމެރިކާގެ އިސްތިއުމާރީ ސިފައިން ފައްސާލުމަށާއި އެމެރިކާ އަފްޣާނިސްތާނުގައި ގާއިމްކޮށްފައިވާ ސަރުކާރު ވައްޓާލުމަށްފަހު އަފްޣާނިސްތާނުގެ ވެރިކަން ހޯދުމުގެ މައްޗަށެވެ.\nއަފްޣާނިސްތާނުން ބޭރަށް ތާލިބާނުންގެ އެއްވެސް ހަމަލާއެއް އަމާޒުކޮށްފައި ނުވާއިރު ތާލިބާނުންވަނީ ހުޅަނގުގެ އިސްތިއުމާރީ ބާރުތަކުގެ އަނިޔާވެރިކަމާއި އަޅުވެތިކަމުން އަފްޣާނިސްތާން މިނިވަންކުރުމުގައި ވަރަށް ބޮޑު ގައުމީ ދައުރެއް އަދާކޮށްފައެވެ. ނަަމަވެސް އަފްޣާން އާންމުންނަށް އެމެރިކާގެ ފަރާތުން އަނިޔާތައް ލިބުނު ގޮތަށް ތާލިބާނުންގެ ފަރާތުންވެސް އަފްޣާން އާންމުންނަށް އަނިޔާތައް ލިބިފައިވެއެވެ.\nތާލިބާނުން ބުނާގޮތުން އައިއެސް ޖަމާއަތުން މަސައްކަތް ކުރަނީ އަފްޣާނިސްތާނުގެ ވެރިކަން ހޯދައި އެޖަމާއަތުގެ ބާރުގެ ދަށަށް އެގައުމު ގެނައުމަށެވެ. ތާލިބާނުންނަކީވެސް ވެރިކަމަށް މަސައްކަތްކުރާ ޖަމާއަތަކަށްވާތީ ތާލިބާނުންނާއި އައިއެސް އާ ދެމެދުގައިވާ ދުޝްމަން ކަމުގެ މައިގަނޑު ސަބަބަކީ މިއެވެ.\nއަފްޣާނިސްތާނުގައި އައިއެސްގެ ހަނގުރާމަވެރިން އެންމެ ގިނަ ކަމަށްވަނީ ނަންގަހާރު ޕްރޮވިންސް ގައެވެ. ތާލިބާނުން ގެންދަނީ އަފްޣާން ބިމުން އައިއެސްގެ ވުޖޫދު ފުހެލުމަށްޓަކައި ވަރުގަދަ ޕްލޭނެއް ރާވަމުންކަމަށް ރިޕޯޓްތައް ބުނެއެވެ. މި ޕްލޭނާބެހޭގޮތުން ތާލިބާންގެ ސަރުކާރުން އަދި އެއްޗެސް އެއްޗެއް ހާމަކޮށްފައެއް ނުވެއެވެ.\nއެމެރިކާގެ އިސްތިއުމާރީ ބާރުތައް އަފްޣާނިސްތާނުން ފައިބަމުން ގެންދަނިކޮށް މިދިޔަ އޮގަސްޓް މަހުގެ ފަހުކޮޅު ކާބުލް އެއާޕޯޓަށް އައިއެސް ޖަމާއަތުން ދިން ޓެރަރިސްޓް ހަމަލާތަކެއްގައި 60 އަށްވުރެ ގިނަމީހުން ވަނީ މަރުވެފައެވެ. މަރުވި މީހުންގެ ތެރޭގައި އެމެރިކާ ސިފައިންގެ 13 މީހުންނާއި ތާލިބާނުންގެ 28 ހަނގުރާމަވެރިން ހިމެނެއެވެ. މި ހަމަލާއަށް ބަދަލު ހިފުމުގެގޮތުން އެމެރިކާ ދިން ޙަމަލާތަކުގައި މަރުވެފައިވަނީ އަފްޣާން އާންމުންނެވެ. މީގެތެރޭގައި ގިނައީ ކުޑަކުދިންނެވެ.\nއެމެރިކާއާއި ތާލިބާނުން އައު ސަފްހާއެއް ފަށަނީ


Miaharuves ihyaa foaram onnaane - DhiIslam via Habaru\nThu, 15 Apr 2021 11:27 AM\nރަމަޟާންމަހުގެ ރޭތައް އިޙްޔާކޮށް ދިރުވުމަށްޓަކައި ކޮންމެ އަހަރަކުވެސް ބާއްވަމުން އަންނަ އިޙްޔާ ފޯރަމް މިއަހަރުވެސް ކުރިއަށް ގެންދިޔުމަށް އިސްލާމިކް މިނިސްޓްރީން ވަނީ ނިންމަވާފައެވެ. އެހެންނަމަވެސް މިއަހަރުގެ މި ފޯރަމް ކުރިއަށް ދާނީ އެހެން އަހަރުތަކާ ތަފާތުކޮށެވެ.\nމިރޯދަމަހުވެސް އިޙްޔާ ފޯރަމްތައް އޮންނާނީ ކޮންމެ ހަފްތާއެއްގެ ހޯމަ އަދި ބުރާސްފަތި ދުވަހުގެރެއެވެ. ކޮންމެ އަހަރެއްގައިވެސް އިޙްޔާ ފޯރަމްތައް އަޑުއެހުމަށް ގިނަ ބަޔަކު ޖަމާވެއެވެ.\nނަމަވެސް ކޮވިޑްގެ ނުރައްކާތެރިކަން އޮތުމުން މިއަހަރު ފޯރަމްތަކަށް ވަނުމުގެ ފުރުސަތު ގިނަބަޔަކަށް ދިނުމުގެ ބަދަލުގައި ވަކި އަދަދަކަށްް މީހުންނަށް ވަދެވޭ ގޮތަށް ވަނީ ހަމަޖައްސާފައެވެ. ގިނަ ބަޔަކަށް ނުވެދެވުނު ނަމަވެސް މިއަހަރުވެސް މި ފޯރަމް ޓީވީއެމުން ލައިވްކޮށް ދައްކާނެއެވެ. ވޭތުވެދިޔަ އަހަރުގެ ރަމަޞާންމަހުގައިވެސް އިޙްޔާ ފޯރަމް ކުރިއަށްގެންދިޔައީ ޓީވީއާއި އޮންލައިންކޮށެވެ.\nމީގެ ކުރިން ބޭރުގެ ޢިލްމުވެރިން ގެނެސްގެން ކުރިއަށް ގެންދިޔަ މި ޕްރޮގްރާމް މިހާރު ގެންދަނީ ދިވެހި ޢިލްމުވެރިން، ވަކި މަޢުޟޫއަކަށް މަޝްވަރާ ކުރާ ޕެނަލެއް އެކުލަވާލައިގެންނެވެ. މިޕެނަލް އިން ޕްރެޒެންޓޭޝަން ވެސް ދެއްވައެވެ.\nThe post މިއަހަރުވެސް އިޙްޔާ ފޯރަމް އޮންނާނެ first appeared on Dhiislam.


Ameel - Allied ge emme thirin emme mahchah\nއަމީލް - އެލައިޑުގެ އެންމެ ތިރިން އެންމެ މައްޗަށް\nއެލައިޑްގެ އެމްޑީ އަހުމަދު އަމީލް އަވަސްއަށް އިންޓަވިއު ދެއްވަނީ: އެލައިޑްގައި އަމީލް ވަނީ ކާމިޔާބީތައް ހޯދާފައި .-- އަވަސް ފޮޓޯ: ދައިސަމް\nވަޒީފާގެ ފުރަތަމަ ދުވަހު އޭނާއަށް ޖެހުނީ ފޮތް ގުނާށެވެ. ވަންނަން ޖެހުނީ ފޮތް ގުދަނަ ކަށެވެ. ބުރަކަމުގެ އިހުސާސެއް ނުކުރެވެ އެވެ. އެއީ އޭނާގެ އުމުރުން ގާތްގަނޑަކަށް ވިއްސަކަށް އަހަރުގަ އެވެ. މިއީ އެލައިޑް އިންޝުއަރެންސްގެ ގާބިލް މެނޭޖިން ޑިރެކްޓަރު އަހުމަދު އަމީލްގެ، ވާހަކައިގެ ފެށުން އަންނަ ހިސާބެވެ.\n"އެލައިޑަށް ވަނީ އިންޝުއަރެންސުގެ އެންމެ ދަށް މަގާމަށް. އަންޑަ ރައިޓިން އޮފިސަރަކަށް. އޭރު ޖެހޭ ހުރިހާ ކަމެއް ކުރަން. ފުރަތަމަ ޕްރޮޕޯސަލް ފޯމު ވެސް ފުރިން. އޭރު މުޅި ކުންފުނީގައި ތިބެނީ ވެސް އެންމެ ހަތަރު ވަރަކަށް މީހުން،" އެލައިޑު ވަޒީފާއަށް ވަދެ ފުރަތަމަ ކުރި ތަޖުރިބާ އަމީލް "އަވަސް" އާ ހިއްސާ ކުރެއްވި އެވެ.\nއަމީލް އެލައިޑާ ގުޅުނީ ސްކޫލް ނިންމި ގޮތަށެވެ. އެ ދުވަސްވަރަކީ ސަރުކާރުން އެލައިޑް ފުޅާ ކުރުމުގެ ސައްލާތައް ކުރަމުން ދިޔަ ދުވަސްވަރެވެ.\nއޭނާ ވިދާޅުވި ގޮތުގައި އެންމެ ފުރަތަމަ ވަޒީފާއަށް ނުކުތް ދުވަހަކީ ތަފާތު ދުވަހެކެވެ.\n"އޮފީހަށް ފުރަތަމަ ނުކުތް ދުވަހު ހިތަށް އެރި ހަފުތާއެއް ފަހުން ކެނޑޭނީއްޔޭ! ފަހުން ހިތައް އެރީ އުޅެލާނީޔޭ؟ އެންމެ ބޮޑަށް ހިތްހަމަޖެހުނީ މީހުން މަދުވީމަ. އުޅެލީމަ މަޑުމަޑުން ހޭނުނީ،" މަޑުމައިތިރި، ހިތްހެޔޮ މިޒާޖެއްގެ ވެރި، އަމީލު ވިދާޅުވި އެވެ.\nއޭނާ ވިދާޅުވި ގޮތުގައި އެލައިޑުގެ ވަޒީފާއަށް ފުރަތަމަ ނުކުތް ދުވަހު ނުކެނޑެވުނު ކަން ނަސީބެވެ. އޭގެ ފަހުން އޭނާގެ ހުވަފެނުގައި ކުލަ ޖެހެން ފެށުނެވެ.\nއިންޝުއަރެންސަކީ ކޮން އެއްޗެއްކަން ނޭނގޭ ޒަމާނެއްގައި ދާއިރާއިން މަތީ ތައުލީމަށް ކިޔަވަން ފުރުސަތު ލިބުމަކީ ކުޑަ ނަސީބެއް ނޫނެވެ.\n"އަޅުގަނޑުމެން ވަން ދުވަހުން ފެށިގެން އަޅުގަނޑުމެންނަށް ޓްރެއިން ދެވުނު. އެއިރު މި ތަނުގައި ހުރި ޔޫއެންގެ އެކްސްޕާޓެއް. އެ ބޭފުޅާއާއެކު ޓްރެއިންވީ. އޭގެ ފަހުން މަސައްކަތައް ނުކުތުމުން ދަތިކަމަކާ ދިމަލެއް ނުވޭ،" އިންޝުއަރެންސުގެ ދާއިރާގެ އެންމެ މަތީ ފާސް ނަގައިގެން ރާއްޖޭގައި ތިބި މަދު މީހުންގެ ތެރޭގައި ހިމެނޭ އަމީލް ވިދާޅުވި އެވެ.\nއޭނާ ވިދާޅުވި ގޮތުގައި އެލައިޑު "ބޮޑުވީ" ކުންފުނީގެ ހިންގުންތެރި، ވެރިންގެ ހިކުމަތުން ނެވެ. އަމީލަށް ކުރިއެރުން ލިބުނީ އެކި ޒަމާންތަކުގައި ކުންފުނީގައި ތިއްބެވި ވެރިންގެ އެއްބާރުލުމާއިއެކުގައި ކަމަށް އޭނާ ފާހަގަ ކުރެއްވި އެވެ.\n"މިހާ ހިސާބަށް އައިސްފައިވަނީ އެލައިޑާއި އެސްޓީއޯގެ މެނޭޖުމަންޓްތަކުން ކުރެއްވި މަސައްކަތުން. އެ ބޭފުޅުންގެ ތަސައްވަރަކީ އެލައިޑް ޑިވްލޮޕްވާން ޖެހެނީ އެލައިޑްގެ ތެރެއިން ނޭ. އެ ފިލޯސަފީ އަޅުގަނޑުމެން އަބަދު ވެސް ދަމަހައްޓަމުން މި ގެންދަނީ،" ޝުކުރުވެރިކަމާއެކު، އަމީލް ފާހަގަ ކުރެއްވި އެވެ.\nއަމީލް އެލައިޑް އިންޝުއަރެންސާ ގުޅުނުއިރު "އިންޝުއަރެންސް" މި ބަސް ދިވެހިންނަކަށް ނޭނގެއެވެ. އެ ދުވަސްވަރު އިންޝުއަ ކޮށްގެން ތިބި ވިޔަފާރިތަކެއް ނުހުރެ އެވެ. އަމީލް ވިދާޅުވި ގޮތުގައި އިންޝުއަރެންސް ފުޅާވީ ސުނާމީގެ ފަހުންނެވެ.\n"އޭރު ހަމައެކަނި އިންޝުއަރެންސް ނަގާނީ ބޭންކްތަކުން. އޭގެ ޓެކްނިކަލްޓީ އޭރަކު ނޯންނާނެ. ކޮންމެ ވެސް ބޭންކެއް ބޭނުން ވެގެން ނަގާނީ. ނޫނީ ބޭންކުން ބުނެގެން ނަގާނީ. އޭރު ބޮޑެތި ރިސޯޓުތަކަށް ވެސް ވިސްނިމިފައި އޮންނަނީ މިއީ މާބޮޑު ކަމެއް ނޫނޭ. ސުނާމީގެ ފަހުން މި ޑިވްލޮޕްމަންޓް އައީ. ބޮޑު ގްރޯތެއް ފެނުނީ. ލޯ ހުޅުވިގެން ދިޔައީ އޭގެ ފަހުން،" އެލައިޑުގެ މެނޭޖިން ޑިރެކްޓަރުކަން 2013 ވަނަ އަހަރުން ފެށިގެން ފުރުއްވަމުން ގެންދަވާ އަމީލް ވިދާޅުވި އެވެ.\nއަމީލް ވިދާޅުވި ގޮތުގައި އެލައިޑް އިންޝުއަރެންސުގެ އެންމެ އާދައިގެ މަގާމުން ފެށި، މުވައްޒަފަކު ކުންފުނި ހިންގުމާ ހަވާލުވާން ޖެހިދާނެ ކަމަށް ގަބޫލު ނުކުރައްވާ ކަމަށެވެ.\n" އެއިރު ހިތަށް އެރީ ވަކި ހިސާބަކަށް އައިސް ހުއްޓޭނެ ކަމަށް. މި ހިސާބަށް އަންނާނެ ކަމަށް ވިސްނުމަކަށް ނާދެ،" އަމީލު ވިދާޅުވި އެވެ.\nއަމީލް މިހާރުގެ މަގާމަށް ގެނެސް ދިނީ އެލައިޑު އިންޝުއަރެންސުންކަން އޭނާ އަބަދު ވެސް ހަނދާން ކުރެ އެވެ. އެކަމާ ޝުކުރުވެރިވެ އެވެ.\n"އަޅުގަނޑު މިހާ ހިސާބަށް އާދެވުނީ އެލައިޑްގެ ސަބަބުން. އެކަމަށް މާތްﷲ އަށް ޝުކުރުވެރިވަން. އެލައިޑުން އެންމެ ފުރަތަމަ ދަސްވި އެއްޗަކީ މަސައްކަތް ދެކެ ލޯބި ވެވިގެންނޭ ކުރިއަށް ދެވޭނީ. އެ ފުރުސަތު ހުޅުވާލަ ދިނީ އެލައިޑުން،" އަމީލް ވިދާޅުވި އެވެ.\nއަމީލަށް ދުނިޔޭގެ އެކި ގައުމުތަކުން ވަޒީފާގެ ފުރުސަތުތައް އޮހުނެވެ. އެކަމަކު އެ ހުށަހެޅުންތައް އޭނާ ދިނީ ބީރު ކަންފަތެކެވެ. ސަބަބަކީ ގައުމަށް ހިދުމަތް ކުރުމުގެ މާތް އަޒުމު ހިތުގައި އޮތުމެވެ.\n"އަޅުގަނޑު ޔޫކޭގައި މާސްޓާ ހަދަން އުޅުނުއިރު ފުރުސަތު ލިބުނު އިނގިރޭސިވިލާތުގައި ވަޒީފާ އަދާކުރަން. އެކަމަކު އަޅުގަނޑު ބޭނުން ނުވީ އެގޮތް. ބޭނުންވީ ގައުމަށް ހިދުމަތް ކުރަން. އެލައިޑަކީ އަޅުގަނޑުމެން މިހާ ހިސާބަށް ގެނައި ކުންފުނި. އެހެންވެ ލޯބި ހުރޭ. އަޅުގަނޑު ގަސްތަކީ މި ތަނުގައި ހުރެ ރިޓަޔާ ކުރުން. އެކަމަކު ވާނެ ގޮތެއް ނޭނގެ،" އަމީލް ވިދާޅުވި އެވެ.\nއަމީލްގެ ނިޔަމިކަމުގައި އެލައިޑުގެ ވިޔަފާރި ވޭތުވެދިޔަ ފަސް އަހަރުވަނީ 20 ޕަސެންޓުގެ ކުރިއެރުމެއް ހޯދައިދީފަ އެވެ. މިހާރު ރާއްޖޭގެ އިންޝުއަރެންސުގެ ބާޒާރުގެ ރަސްކަން އެލައިޑު ކުރަމުން ދާއިރު، އެ ކުންފުނިން ދަނީ ރާއްޖެއަށް ބޭނުންވާ "ސްޓައިލް" ގެ އިންޝުއަރެންސްތައް ތައާރަފު ކުރަމުންނެވެ. މީގެ ތެރޭގައި ޓޫރިޒަމް ދާއިރާއަށް ބޭނުންވާ އިންޝުއަރެންސްތަކާއި އާއްމު ފަރުދުންނަށް ބޭނުންކުރެވޭ އިންޝުއަރެންސްތައް ހިމެނެ އެވެ. މި ކުރިއެރުންތަކާއިއެކު އަމީލްގެ އަމާޒު މިހާރު ހުރީ އެލައިޑުގެ ވިޔަފާރި ރާއްޖޭން ބޭރަށް ފުޅާ ކުރުމަށެވެ. އެގޮތުން މި އަހަރުތެރޭގައި ދުބާއީގައި ވިޔަފާރި ފަށަން ދަނީ ތައްޔާރުވަމުންނެވެ.\nއަމީލް ވިދާޅުވި ގޮތުގައި އެލައިޑްގެ އިސްލާމިކް އިންޝުއަރެންސް "އަޔާދީ ތަކަފުލް" މި ސަރަހައްދަށް ފުޅާ ކުރަން މަސައްކަތް ކުރައްވަމުންދާ ކަމަށެވެ.\n"މިއީ އެލައިޑްގެ ތާރީހުގައި ވެސް ނަގާ ވަރަށް ބޮޑު ސްޓެޕެއް. އަޅުގަނޑުމެން މި އަޅަނީ. މިއީ ކުރިއެރުމަށްޓަކައި ކުރަން ޖެހޭ ކަމެއް. އަޅުގަނޑުމެން މަސައްކަތް ކުރަމުން މިދަނީ މިހާރު ތައާރަފުކޮށް ވިއްކުން ގެންދާ އިސްލާމިކް އިންޝުއަރެންސް އަޔާދީ ތަކާފުލް ދުބާއީގައި ވިއްކަން ފެށުމަށް،" އަމީލް ވިދާޅުވި އެވެ.\nއަމީލް ވިދާޅުވި ގޮތުގައި އިންޝުއަރެންސުގެ ދާއިރާއަކީ ފުރުސަތުތައް ގިނަ ދާއިރާ އެކެވެ. މި ދާއިރާގައި އަދާކުރެވިދާނެ ގިނަ ވަޒީފާތަކެއް ވެސް އެބަ ހުއްޓެވެ. އެންމެ ދެކެން ބޭނުންވަނީ ވެސް ގިނަ އަދަދެއްގެ ދިވެހިން މި ދާއިރާގައި މަސައްކަތް ކުރާ ދުވަސް ކަމަށް އޭނާ ވިދާޅުވި އެވެ.\n"ބޭނުންވަނީ މި ދާއިރާއަށް އާ ކުދިން ވަނުން. މި އިންޑަސްޓްރީއަކީ އެހެން އިންޑަސްޓްރީތަކާ ހިލާފަށް އަމިލައަށް މަސައްކަތް ކޮށްގެން ލާރި ހޯދޭނެ ދާއިރާއެއް. މި ދާއިރާގައި ބްރޯކަރުންނަށް ވެވޭނެ. ސާވޭއަރުންނަށް ވެވޭނެ. މި ގޮތަށް ގިނަ ދާއިރާތަކެއް އެބަހުރި. ފުރުސަތުތައް ގިނަ. ގިނަ ޒުވާނުން މި ދާއިރާއަށް ވަންނަންވީ،" އަމީލްގެ ވާހަކަ ނިންމަވާ ލެއްވީ ޒުވާނުންނަށް ދެއްވި މެސެޖަކުންނެވެ.


Enme bodu imthihaanu Tourism Minister ah!\nއެންމެ ބޮޑު އިމްތިހާނު ޓޫރިޒަމް މިނިސްޓަރަށް!\nމަޝްރޫއުތައް ހަގީގަތަކަށް ހެދުން ޒަމީރަށް\nސީދާ ރައްޔިތުންނާ ގުޅޭ އެތައް މަޝްރޫއެއް އެބަހުރި\nއަދީބު ހުރީ މަޝްރޫއުތައް ނިންމަން ތާރީހުތަކެއް ދީފައި\nޒަމީރާ މިނިސްޓަރު ކަމުގެ ފަތްކޮޅު ރައީސް ހަވާލު ކުރައްވަނީ: އެތައް މަޝްރޫއެއް ހަގީގަތަކަށް ހަދަން ޖެހިވަޑައިގަންނަވާ. -- ފޮޓޯ: ރައީސް އޮފީސް\nޓޫރިޒަމަކީ ރާއްޖޭގެ އުފެއްދުންތެރިކަމުގެ އެންމެ ފުޅާ ސިނާއަތަށް ވުމުން، ޓޫރިޒަމް މިނިސްޓަރު ވަނީ ސަރުކާރުގެ އެންމެ މުހިންމު ތަބަށެވެ. ޒަމާނުއްސުރެ ވެސް ޓޫރިޒަމް މިނިސްޓަރެއްގެ ނުފޫޒު ގަދަވާނެ އެވެ. އަދި ގިނަ ފަހަރަށް ވަޒީރުކަން ދޫކޮށްލާފައި ދާއިރު އެ މީހަކު ހުންނާނީ ރާއްޖޭގައި ނެތް ވަރުގެ މުއްސައްޖަކަށް ވެސް ވެފަ އެވެ. އެ ވާހަކަ ބާއްވަމާ ހިނގާށެވެ. އެއީ އަދި އެހެން މައުލޫއެކެވެ.\nއެކި ސަބަބުތަކާ ހުރެ ޓޫރިޒަމް މިނިސްޓަރުގެ ގޮނޑިއަކީ ފަސޭހަ މަސައްކަތަކަށް ނުވެ އެވެ. ސިޔާސީ ހިލުންގަނޑެއްގެ ތެރެއިން މިއައި ޓޫއަރިޒަމް މިނިސްޓަރު މޫސާ ޒަމީރުގެ ކުރިމަތީގައި އަދި ހުރި ކަންތައްތައް މާބޮޑެވެ. އެހެން މިނިސްޓަރުން ނަށް ވުރެ އެމަނިކުފާނު ކުރައްވަން ޖެހޭ މަސައްކަތް ދެ ގުނަ ބޮޑެވެ. ރައީސް އަބްދުﷲ ޔާމީންގެ މެނިފެސްޓޯގައި، "ޓޫރިޒަމުން، ރައްޔިތުންނަށް އިތުރު މަންފާ" ނެރުއްވައި ދެއްވުމަށް ވެ ވަޑައިގަތް ވައުދުތައް ފުއްދުމުގެ މުހިންމު މަސައްކަތް ގޮސް މި ހުއްޓެނީ ޒަމީރުއާ ހިސާބުގަ އެވެ. އޭގެ ތެރެއިން ގިނަ ވައުދުތައް ފުއްދެއްވުމަށް ކުރީގެ ޓޫރިޒަމް މިނިސްޓަރު އަދީބު ކުލަގަދަ ހަފްލާތަކުގައި ތެޅިހާ އަގައަކާއި ދެއްކިހާ ފޮނި ވާހަކަތަކެއް ހަގީގަތަކަށް ހަދަން ޖެހިފައި މި އޮތީ އެމަނިކުފާނަށެވެ.\nޒަމީރަކީ ކާމިޔާބު ޓޫރިޒަމް މިނިސްޓަރަކަށް ވުމަށް މި އޮތް ހަތަރު ކަންތައް އެމަނިކުފާނު އެބަ ކޮންމެހެން ވެސް ހާސިލް ކުރައްވަން ޖެހެ އެވެ. އެމަނިކުފާނު އަދީބުހާ އަގަ ގަދަ މީހަކަށް ނުވެ ކިތަންމެ ވަރަކަށް މަޑުމައިތިރިކޮށް ހުންނަ މަސައްކަތް ކުރެއްވިއަސް އެމަނިކުފާނަށް އެކަން އަދި ވެދާނެ ކަމަކަށް ނުފެނެ އެވެ.\nރިސޯޓް ހިއްސާ މުވައްޒަފުންނަށް\nމިއީ ރައީސް އަބްދުﷲ ޔާމީންގެ މުހިމުންދު ރިޔާސީ ވައުދެކެވެ. ޓޫރިޒަމްގެ މުއްސަދިކަން އެންމެ އާދައިގެ ރައްޔިތު މީހާއަށް ވެސް ބެހޭނެ ގޮތެއް ހައްދަވައި ދެއްވުމަށް ރައީސްގެ ވައުދަކީ ބައެއް ރިސޯޓް ގްރޫޕްތަކުގެ ހިއްސާ އެ ރިސޯޓެއްގެ ދިވެހި މުވައްޒަފުންނަށް ގަނެވޭ އިންތިޒާމެއް ހަމަޖެއްސެވުމެވެ. އެންމެ ފަހުން މިކަމާ ގުޅޭ ގޮތުން މިއަހަރުގެ މޭ މަހުގެ ތެރޭގައި އޭރު ޓޫރިޒަމް މިނިސްޓަރު އަދީބު ވިދާޅުވެފައި ވަނީ މިއަހަރު ނިމުމުގެ ކުރިން އެކަމާ ގުޅޭ އުސޫލެއް މިނިސްޓްރީ އާންމުކޮށް އަމަލު ކުރަން ފެށޭވަރު ވާނެ ކަމަށެވެ. އޭގެ ފަހުން އެކަމުގެ ހަބަރެއް ނުވެ ހުއްޓާ އަދީބުގެ ދުވަސްވެސް ދިޔައީ އެވެ.\nރައީސް ޔާމީންގެ އެވައުދު ފުއްދަވައި ދެއްވުމަށް އޭރު ސަރުކާރުގެ ސިޔާސަތު އޮތް ގޮތަކީ މިއަހަރު ނިމުމުގެ ކުރިން އެކަން ހާސިލް ކުރުމުގެ އަމަލީ މަސައްކަތްތަކެއް ފެށުން ކަމަށް ވެސް ލަފާކުރެވެ އެވެ. އެކަމަކު އަދި އޭގެ ހަބަރެއް ނުވެ އެވެ. މިނިސްޓަރު ވެސް ހުންނެވީ މިކަންކަމަށް ފަރިތަވުމުގެ މަސައްކަތުގައި ކަމަށް ބެލެވެ އެވެ. އެކަމަކު ދެން މި އޮތް ކުޑަ ދުވަސްކޮޅުގެ ތެރޭގައި އެކަމެއް ވާނެހެނެއް ހިޔެއް ނުވެ އެވެ. އެއީ ރިސޯޓް އޯނަރުން ވެސް ރުއްސަން ޖެހޭ ބުރަ މަސައްކަތެކެވެ. އެ ކަން ހާސިލް ކުރެއްވުމުގެ ބުރަ މަސްއޫލިއްޔަތު މިހާރު މި އޮތީ ޒަމީރުގެ އަތްޕުޅުގަ އެވެ.\n50 އާ ރިސޯޓް ތަރައްގީ ކުރުން\nރައީސް އަބްދުﷲ ޔާމީން ޓޫރިޒަމަށް ވެވަޑައިގަތް މައިގަނޑު އެއް ވައުދަކީ ފަސް އަހަރުގެ ދައުރުގައި މުޅިން އާ 50 ރިސޯޓް ރާއްޖޭގެ އެކި ކަންކޮޅުތަކަށް ފަތުރާލުމެވެ. އެއީ އަހަރަކު 11 ރިސޯޓްގެ މަގުންނެވެ. ސަރުކާރުން ބުނަނީ މިހާރު ވެސް 30 އާ ރިސޯޓެއްގެ މަސައްކަތް އެބަ ހިނގާ ކަމަށެވެ. އަދި މިދިޔަ ދެ އަހަރެއްހާ ދުވަހުގެ ތެރޭގައި އަދި ހުޅުވުނީ ފަސް ވަރަކަށް އާ ރިސޯޓެވެ. އެ މަޝްރޫއު ތަފްސީލް ކޮށްދެއްވަމުން ކުރީގެ މިނިސްޓަރު އަދީބު ވިދާޅުވެފައި ވަނީ މި ފަސް އަހަރު ތެރޭގައި އައްޑޫގައި އެކަނި ވެސް 5،000 އެނދު ތަރައްގީ ކުރާނެ ކަމަށެވެ. އެކަމަކު އައްޑޫގައި އަދި ޓޫރިޒަމްގެ މަޝްރޫއެއް ފެށިފައެއް ނެތެވެެ.\nއެކަމަކު ޓޫރިޒަމް މިނިސްޓަރު މޫސާ ޒަމީރު ވަނީ މި ފަހުން އައްޑޫއަށް ދަތުރު ކުރައްވައި އިސްމެހެލާހެރަ ތަރައްގީކޮށް އައްޑޫގައި ހުރި ޓޫރިސްޓް އެނދުގެ އަދަދު 4،000 އަށް ޖައްސާނެ ކަމަށް ވިދާޅުވެފަ އެވެ. އަންނަ އަހަރު މަސައްކަތް ފެށުމަށް ޒަމީރު ވައުދުވެ ވަޑައިގަތެވެ. އެހެން ނަމަވެސް އަލަށް ރިސޯޓްތައް ތަރައްގީ ކުރުމާ މެދު ޒަމީރު އަދި އެއްޗެއް ވިދާޅެއް ނުވެ އެވެ. އެހެން ނަމަވެސް ބައެއް ފަޅުތައް ޓޫރިޒަމްގެ ތެރެއިން ރިއަލް އެސްޓޭޓް މަޝްރޫއުތަކަށް ދޫކޮށްލުމަށް ވިސްނުން ހުރިކަން ހާމަ ކުރެއްވި އެވެ. އޭގެ ތެރެއިން ވެސް 50 ރިސޯޓްގެ ވައުދުގެ ބައެއް ފުއްދައި ދެވޭނެ ކަމަށް ބެލެވެ އެވެ.\nފަންސާސް ރިސޯޓްގެ ވައުދު ހާސިލް ކުރުމަށް މި އޮތް ތިން އަހަރު ބާޒާރަށް ނެރެ ދޫކޮށްލާ ރިސޯޓްތަކުގެ އަދަދު އިތުރު ކުރުން ނޫން ގޮތެއް ނެތެވެ. އެ ވައުދު ވެސް ފުއްދަވަން މަސައްކަތް ކުރައްވަން ޖެހެނީ ޒަމީރަށެވެ.\nގެސްޓް ހައުސް އައިލެންޑް\nމިއީ ވެސް ކާމިޔާބު ޓޫރިޒަމް މިނިސްޓަރަކަށް ވުމަށް ކޮންމެހެން ވެސް ޒަމީރު ކާމިޔާބު ކުރައްވަން ޖެހޭ ކަމެކެވެ. މެނިފެސްޓޯގެ ވައުދުގެ ތެރޭގައި ހިމެނޭ ގެސްޓް ހައުސް އައިލެންޑް ކުލަ ގަދަ ރަސްމިއްޔާތެއްގައި އޮތީ މީގެ ކުރިން އިއުލާން ވެސް ކޮށްފަ އެވެ. ބުނެފައި ވަނީ 2017 ގައި ހުޅުވާނެ ކަމަށެވެ. ލ. އަތޮޅު ބަރެސްދޫ އަށް އެ މަޝްރޫއު ބަދަލުކޮށްފައިވާ އިރު، 20 ބިމެއް ގެސްޓް ހައުސް ތަރައްގީ ކުރަން އެ ރަށުން ވިއްކި ކަމަށް އެމްއެމްޕީއާރުސީ އިން ބުނެފައިވެ އެވެ. އަދި އެ ރަށުގެ ތެރެއިން އިތުރު 2،100 އެނދު ތަރައްގީވެ، ކުދި އަދި މެދު ފަންތީގެ ރިސޯޓްތަކެއް އުފެދޭނެ ކަމަށް އޭރު އެމްއެމްޕީއާރުސީ އިން ބުނެފައިވެ އެވެ.\nއެ ރަށުގެ މަޝްރޫއު ވެސް އަދި މާބާރަށް ކުރިއަށް ދާ ހެނެއް ފެންނަ މަންޒަރުން ހިއެއް ނުވެ އެވެ. އެކަމަކު ރައްޔިތުން ހިތުން ފިލައިގެން ނުދާ ވަރުގެ ކުލަ ގަދަ ހަފްލާއެއް އޮތީ އެކަމަށް ބާއްވައިފަ އެވެ. އެހެން ވީމާ އެ މަޝްރޫއު ކުރިއަށް ނުގެންގޮސް އޮތުން ވާނީ ސަރުކާރުން ފަހަތަށް އަޅާ ފިޔަވަޅަކަށެވެ. މި ހުރިހާ ސަބަބުތަކެއް އެއްކޮށްލީމާ މި މަޝްރޫއު ކާމިޔާބު ކުރުން މި އައިސް ވަންނަނީ ޒަމީރު ކޮންމެހެން ވެސް ހާސިލް ކުރައްވަން ޖެހޭ ކަމަކަށެވެ.\nއިންވެސްޓަރުންގެ އިތުބާރު ހޯއްދެވުން\nއިންވެސްޓަރުންނާ ގުޅިގެން ވަރަށް ގިނަ ނާޖާއިޒު ކަންކަމެއް ކުރީގެ ނައިބު ރައީސް އާއި އެމްއެމްޕީއާރުސީ ތެރެއިން މިއޮތީ ހިނގައި ގޮސްފަ އެވެ. އެތައް އިންވެސްޓަރުންގެ އަތުން ރަށްތައް ވިއްކައިން ނެގި ފައިސާ ވީތަނެއް ވެސް ނޭނގެ އެވެ. ބައެއް އެގްރިމަންޓްތައް ވެސް ފެންނާކަށް މިހާރަކު ނެތެވެ. މި ހުރިހާ ކަމަކާ ހުރެ ޓޫރިޒަމަށް އިންވެސްޓް ކުރަން އުޅޭ މީހުން ސަރުކާރާ މުއާމަލާތް ކުރުމަށް މި އޮންނަ އިތުބާރަށް ބަދަލުތަކެއް އަންނާނެ އެވެ. މީގެ ހަފްތާއެއްހާ ދުވަސް ކުރިން ޓޫރިޒަމްގެ ނަކާ ކިޔާ ވިޔަފާރިވެރިޔަކާ ބައްދަލުވި އެވެ. ފުރަތަމަ ވެސް ދެއްކެވި ވާހަކަ އަކީ އެމްއެމްޕީއާރުސީގެ ތެރެއިން ހިންގި ބޮޑު ހިޔާނާތާއި އޭގެ ސަބަބުން އިތުބާރު ކުރެވެން ނެތް ވާހަކަ އެވެ. އޭސީސީގެ ތަހުގީގަކަށް އޭނާ ވެސް މައުލޫމާތު ދެއްވަން ޖެހިވަޑައިގަތް ވާހަކަ އެވެ. ހަގީގަތުގައި ވެސް އޭރުގެ ޓޫރިޒަމް މިނިސްޓަރާ ބޭއްވި ގާތްގުޅުންތަކުގެ ކޮޅުކެހި ލިބި، މި ކަންތައްގަނޑުގެ ތެރޭގައި އިންވެސްޓަރުން ފިތި މާޔޫސްވެފައި ތިބީ މަދެއްކޮށެއް ނޫނެވެ.\nޒަމީރަށް މި އޮތީ މިތިބަ އިންވެސްޓަރުންގެ ހިތްހަލާލުކަން ހޯއްދެވުމެވެ. އެބޭފުޅުންގެ މިތުރަކަށް ވެވަޑައިގަތުމުގެ ބުރަ މަސައްކަތް ކުރެއްވުމެވެ. ގެއްލުނު އިތުބާރެއް އަލުން އާ ކުރެއްވުމުގެ މަސައްކަތެވެ. އިތުރު ރިސޯޓްތައް ތަރައްގީ ކުރުމާއި ގެސްޓް ހައުސް އައިލެންޑްގެ ވައުދު ވެސް ބާރަށް ގޮސް މިކަން ކުރައްވައިގެން ކަމަށް ފެނެ އެވެ. އެ އިތުބާރު ނުހޯދެވިއްޖެ ނަމަ، ޒަމީރު ދެން އެ ހިސާބުން ފެއިލްވީ ކަމަށް ނިންމަން ޖެހެ އެވެ.\nމިއީ ރާއްޖޭގެ އެންމެ ބޮޑު އިންޑަސްޓްރީގެ މާލިމީއެއްގެ ގޮތުން ޒަމީރު ކޮންމެހެން ވެސް ހާސިލް ކުރައްވަން ޖެހޭ ހަތަރު ކަމެކެވެ. ކުރިން އެމަގާމު ފުރުއްވި އަދީބުގެ ނުފޫޒާއި ބާރާއި ވަރުގަދަ ކަމާ ހުރެ ހޯއްދެވި މަޝްހޫރު ކަމުން ޓޫރިޒަމަށް އާންމުންގެ ނަޒަރު ހުއްޓިފައިވާލެއް ބޮޑެވެ. މި ދައުރު ކާމިޔާބު ކަމާ އެކު ނިންމާލެއްވުމަށް ރައީސް ޔާމީން ޓޫރިޒަމަށް ވެވަޑައިގަތް ވައުދުތައް ކޮންމެހެން ވެސް ފުރިހަމަ ކުރަން ޖެހެ އެވެ. އެކަން ކުރެއްވޭނީ ޒަމީރަށް ނޫން ދެން އެހެން ބޭފުޅަކަށް ނޫނެވެ. މި އޮތް ހަތަރު ކަންތައް ފުރިހަމަ ނުކުރެވިއްޖެ ނަމަ ކާމިޔާބު މިނިސްޓަރުންގެ ލިސްޓަކުން ޒަމީރަކަށް ޖާގަ ލިބޭނެއެކޭ ހިތެއް ނުބުނެ އެވެ.\nމި ބަދަލުން ކުދި ވިޔަފާރިތަކަށް ވާނީ ކިހިނެއް؟\nބޭދީނީއޭ ބުނުމުން ޓެރަރިސްޓަކަށް؛ އެހެންވޭތަ؟\nއެމްޑީޕީގެ ކޮންޓްރޯލް އޮތީ ކޮން ބޭފުޅަކަށް؟


Australian Open gai Murray ah ufaleh neiy! | Mihaaru\nމިއަދުގެ މެޗުގެ ތެރެއިން މަރޭ.-- ފޮޓޯ: އޭއެފްޕީ\nއޮސްޓްރޭލިއަން އޯޕަންގައި މަރޭ އަށް އުފަލެއް ނެތް!\n22 ޖެނުއަރީ 2017 - 18:464comments\nކެރިއަރުގައި ފުރަތަމަ ފަހަރަށް އޮސްޓްރޭލިއަން އޯޕަން ކާމިޔާބު ކުރުމުގެ އަޒުމްގައި މި ފަހަރު މުބާރާތަށް ކުރިމަތިލި މަރޭ މުބާރާތުގެ ހަތަރު ވަނަ ބުރުން ބަލިވީ ދުނިޔޭގެ 50 ވަނައިގައި އޮތް ޖާމަނީގެ މިޝާ ޒްވެރެވް އަތުންނެވެ. ޒެވްރެވް ކުރިހޯދިއިރު ސެޓުތައް ދިޔައީ 7-5 5-7 6-2 6-4 އިންނެވެ.\nމިއީ 2009 ވަނަ އަހަރުގެ ފަހުން އޮސްޓްރޭލިއަން އޯޕަންގެ ފައިނަލުގައި ފަސް ފަހަރު ކުޅެފައިވާ މަރޭ އަށް މުބާރާތުގެ ކުއާޓާ ފައިނަލުން ޖާގަ ނުލިބި ކެޓި ފުރަތަމަ ފަހަރެވެ. އަދި ގްރޭންޑް ސްލޭމް މުބާރާތެއްގައި ދުނިޔޭގެ ގަދަ 20 އިން ބޭރުން ރޭންކް ކުރެވިފައިވާ ކުޅުންތެރިޔެއްގެ އަތުން 2006 ވަނަ އަހަރަށް ފަހު ބަލިވި ފުރަތަމަ ފަހަރެވެ. މަރޭ ބުނީ މެޗު ގެއްލުނީ ފަސޭހަ ކޮށްލެވުމުން ކަމަށެވެ.\n"މި މެޗުން އަހަންނަށް އެނގުނީ ރޭންކިން އަށް ބަލައިގެން މެޗަކަށް ތައްޔާރުނުވާން. ހަގީގަތުގައި ޒްވެރެވް މާ މޮޅަށް ކުޅުނު. މެޗުގެ ކޮންޓްރޯލް ހޯދައިގެން އަހަރެން ބަލިކުރީ. ހުރިހާ ގޮތަކުން ބެލިޔަސް ކުއާޓާގެ ޖާގައެއް އޭނާ އަށް ހައްގު،" މިދިޔަ މަހު ދުނިޔޭގެ ރޭންކިން އެއް ވަނަ އަށް އެރި މަރޭ ބުންޏެވެ.\nޒްވެރެވް އަކީ ފާއިތުވި އަހަރުތަކުގައި އަނިޔާގެ ސަބަބުން ގިނަ މުބާރާތްތަކެއް ގެއްލުނު ކުޅުންތެރިޔެކެވެ. އުމުރުން 29 އަހަރުގެ ޒްވެރެވް މީގެ ތިން އަހަރު ކުރިން ރޭންކިންގައި އޮތީ 500 ވަނައިގަ އެވެ. އޭގެ ފަހުން އޭނާ އަންނަނީ އަނިޔާ އިން ރިކަވާވެ ބޮޑު ކުރިއެރުމެއް ހޯދަމުންނެވެ.\n"ހަގީގަތުގައި މިއީ އަނިޔާއިން ރަނގަޅުވެގެން އަހަރެން ހިތްވަރު އެލުވާނުލާ ކުރަމުން އައި މަސައްކަތުގެ ނަތީޖާ،" ޒްވެރެވް ބުންޏެވެ.\nމަރޭ ހަތަރު ވަނަ ބުރުން ކެޓިއިރު މި މުބާރާތުގެ އެންމެ ކާމިޔާބު އެއް ކުޅުންތެރިޔާ ނޮވަކް ޖޮކޮވިޗް ކެޓީ މުބާރާތުގެ ތިން ވަނަ ބުރުންނެވެ. މަރޭ އާއި ޖޮކޮވިޗް ކެޓުމުން މި މުބާރާތުގެ ފޭވަރިޓަކަށް ވެފައިވަނީ ކުރީގެ އެއް ވަނަ ކުޅުންތެރިޔާ ރޮޖާ ފެޑެރާ އެވެ.\nއިތުރު ލިޔުންތައް އޮސްޓްރޭލިއަން އޯޕަން ޓެނިސް އޭންޑީ މުރޭ


ފެށުން 1\nމި ފޮތަކީ ކިތާބުލް މުގައްދަސްގައި ބަޔާން ކުރައްވަފައިވާ އެންމެ ފުރަތަމަ ފޮތެވެ. މި ފޮތަކީ ފެށުމެވެ. ސަބަބަކީ މި ފޮތުގައި ބަޔާން ކުރައްވާފައި ވަނީ ކާއިނާތުގެ ފެށުމާއި، އިންސާނީ ޙަޔާތު ނުވަތަ އިންސާނީ ދަރިފަސްކޮޅުގެ ފެށުމާއި އަދި ބަނީއިސްރާއީލުގެ ދަރިކޮޅުގެ ފެށުންވެސްމެއެވެ.\nމި ފޮތުގެ ފުރަތަމަ ބައި 1 ވަނަ ބާބުން 11 ވަނަ ބާބާއި ހަމައަށް ބުނެދީފައި ވަނީ ޚަލްޤު ކުރެއްވުމާއި އަދި އިންސާނީ ދަރިފަސްކޮޅު ފެށިގެން އައިސް އިބްރާހީމްގެފާނުގެ ޒަމާނާއި ހަމައަށެވެ. މާތްﷲ ޚަލްޤު ކުރެއްވި އެންމެހާ ތަކެއްޗެއް އެކަލާނގެ ޚަލްޤު ކުރެއްވީ ހެޔޮ ގޮތުގައެވެ. ނަމަވެސް އެންމެ ފުރަތަމަ ޚަލްޤު ކުރެއްވި ދެ އިންސާނުން ކަމުގައިވާ އާދަމްގެފާނާއި ޙައްވާގެފާނު އެކަލާނގެ ކިބަފުޅަށް އުރެދިވަޑައިގެންނެވުމަށް ފަހު، މި ދުނިޔެއަށް ފަސާދަ ވެރިކަން ގެނައެވެ. އަދި އިންސާނުން ނުހަނު ބޮޑަށް ފާފަވެރި ބައެއްގެ ގޮތުގައިވިއެވެ. ކަންމިހެން ހުރުމާއެކު މާތްﷲ ފައިސަލާ ކުރެއްވީ ނޫޙުގެފާނާއި އެކަލޭގެފާނުގެ ޢާއިލާ ފިޔަވައި އެހެނިހެން މީސްތަކުންގެ މައްޗަށް ފެނުގެ ތޫފާނެއް ކުރިމަތި ކުރައްވައި އެ އެންމެތަކުން މަރުވެ ދިޔުމަށެވެ. ނޫޙުގެފާނާއި އެކަލޭގެފާނުގެ ޢާއިލާ އަޅުކަން ކުރެއްވީ މާތްރަސްކަލާނގެ ކިބަފުޅަށެވެ. ވުމާއެކު، އެބައިމީހުން ސަލާމަތް ކޮށްދެއްވުމަށް ޓަކައި ބޮޑު ނަވެއް ބެންނެވުމަށް މާތްރަސްކަލާނގެ ނޫޙުގެފާނަށް ވަޙީ ކުރެއްވިއެވެ. އަދި އެކަލާނގެ ޚަލްޤު ކުރެއްވި އެންމެހާ ތަކެތީގެ ތެރެއިން އެހެނީ ކޮންމެ ޖަނަވާރަކުންނާއި ދޫނި ސޫފާސޫތްޕަކުންނާއި އެހެނިހެން ޚަލްޤު ކުރެއްވުން ތަކުންޖޯޑެއް ނަވަށް އެރުވުމަށްވެސް އެކަލާނގެ ވަޙީކުރެއްވިއެވެ. ފެނުގެ ތޫފާނަށް ފަހު ދުނިޔޭގެ ތެރެއަށް މާތްރަސްކަލާނގެ މީސްތަކުން ފެތުރުއްވިއެވެ. އަދި އެބައިމީހުން މާތްﷲގެ ކިބަފުޅަށް އަޅުކަން ކުރެއްވުމުގެ ބަދަލުގައި އެބައިމީހުންގެ އަމިއްލަ ކަލާނގެ ތަކަށް އަޅުކަން ކުރަންފެށިއެވެ.\nމި ފޮތުގެ 12 ވަނަ ބާބުން 50 ވަނަ ބާބަށް ބަޔާންވެގެންވަނީ އިބްރާހީމްގެފާނާއި އަދި އެކަލޭގެފާނުގެ ޢާއިލާގެ ޚަބަރުފުޅުތަކެވެ. މާތްރަސްކަލާނގެ އެކަލާނގެ ޚާއްސަކުރައްވާއި ޚިޔާރު ކުރައްވާފައިވާ މީސްތަކުންގެ ފެށުމަށް ޓަކައި އިބްރާހީމްގެފާނާއި އެކަލޭގެފާނުގެ ޢާއިލާ މާތްﷲ ޚިޔާރު ކުރެއްވިއެވެ. އިބްރާހީމްގެފާނާއި ސާރާގެފާނަށް ދަރިކަލަކު ލިބިވަޑައިގެން ނުވުމާއިއެކުގައިވެސް އެ ދެކަނބަލުންނަށް ދަރިކަލަކު ލިބިވަޑައިގަންނަވާނެ ކަމުގައި މާތްﷲ ވަޢުދުވެ ވޮޑިގެންނެވިއެވެ. އަދި އެބައިމީހުންގެ ދަރިފަސްކޮޅަށް އެއްދުވަހަކުން އަމިއްލަ ބިމެއް މިލްކުވެގެންވާނެ ކަމުގައާއި އަދި އެބައިމީހުންނީ އެންމެހާ ޤައުމުތަކެއްގެ މައްޗަށް ބަރަކާތެއް ކަމުގައި ލައްވާނެ ކަމުގައި މާތްރަސްކަލާނގެ ވަޢުދުވެ ވޮޑިގެންވިއެވެ.\nއިބްރާހީމްގެފާނާއި ސާރާގެފާނު ކަންޢާނުއަށް ވަޑައިގެންނެވިއެވެ. އެ ބިމަކީ އިބްރާހީމްގެފާނުގެ ދަރިފަސްކޮޅަށް ދެއްވުމަށް މާތްރަސްކަލާނގެ ވަޢުދުވެ ވޮޑިގެންނެވި ބިންވެސްމެއެވެ. މާތްރަސްކަލާނގެ ވަޢުދުވެވޮޑިގެންނެވި ފަދައިން އިބްރާހީމްގެފާނާއި ސާރާގެފާނު ޢަޖޫޒު އުމުރުފުޅުގައި ފިރިހެން ދަރިކަލަކު ލިބިވަޑައިގަތެވެ. އަދި އެ ދަރިކަލުންގެ ނަންފުޅަކަށް އިސްޙާޤުގެފާނު ކަމުގައި ވިދާޅުވިއެވެ. އިސްޙާޤުގެފާނަށް ދެ ދަރިކަލުން ލިބިވަޑައިގެންނެވިއެވެ. އެއީ ޢީސޫ އާއި ޔަޢުޤޫބުގެފާނެވެ. މި ފޮތް ނިންމާލާފައި ވަނީ ޔަޢުޤޫބުގެފާނުގެ 12 ދަރިކަލުންނާއި އެބައިމީހުންގެ ޢާއިލާ މިޞްރުގައި ދިރިއުޅުއްވަމުން ގެންދެވި ހިސާބުންނެވެ. މީގެތެރެއިން އެއްދަރިކަލެއް ކަމުގައިވާ ޔޫސުފުގެފާނު މިޞްރުގެ އަމީރެއްގެ ގޮތުގައި ވިއެވެ. ނަމަވެސް އެކަލާނގެ ޚާއްސަކުރައްވާފައި ޚިޔާރު ކުރައްވާފައިވާ މީސްތަކުންނަށް ވަޢުދުވެ ވޮޑިގެންނެވި ބަސްފުޅު ކޮންމެވެސް ދުވަހުން އެކަލާނގެ ފުރިހަމަ ކުރައްވާނެކަން ޔޫސުފުގެފާނު ދެނެވަޑައިގެންވިއެވެ.\nޔޫސުފުގެފާނު އެކަލޭގެފާނުގެ އަޚުންނަށް މިފަދައިން ވިދާޅުވިއެވެ. ”އަހަރެން މިވަނީ ނިޔާވުމާއި ދާދި ކައިރީގައި. ނަމަވެސް މާތްﷲ ތިޔަބައިމީހުންނާއި މެދުގައި ބައްލަވާ ވޮޑިގެންވެ، ތިޔަބައިމީހުން މި ރަށުން ނެރުއްވައި އިބްރާހީމްގެފާނަށާއި، އިސްޙާޤުގެފާނަށާއި އަދި ޔަޢުޤޫބުގެފާނަށް އެކަލާނގެ ދެއްވުމަށް ވަޢުދުވެ ވޮޑިގެންނެވި ބިމަށް އެކަލާނގެ ތިޔަބައިމީހުން ގެންދަވާނެ.“ (ފެށުން 50 ވަނަ ބާބުގެ 24 ވަނަ އާޔަތް)\nމި ފޮތް އެކުލެވިގެންވަނީ:\nޚަލްޤު ކުރެއްވުން 1:1 – 2:25\nފާފައިގެ ފެށުން އަދި ފުރަތަމަ ގަތުލު 3:1 – 4:16\nފެނުގެ ތޫފާނުގެ ކުރީގައި އާދަމްގެފާނުގެ ދަރިފަސްކޮޅު 4:17 – 5:32\nނޫޙުގެފާނާއި ފެނުގެ ތޫފާނު 6:1 – 9:28\nނޫޙުގެފާނުގެ ދަރިފަސްކޮޅާއި ބާބީލުގައި ބިނާ ކުރެވުނު ބުރުޒު 10:1 – 11:32\nމާތްﷲ އިބްރާހީމްގެފާނު ޚިޔާރު ކުރެއްވުން 12:1 – 12:20\nއިބްރާހީމްގެފާނާއި ލޫޠުގެފާނު 13:1 – 14:24\nމާތްﷲ އިބްރާހީމްގެފާނަށް ވެވަޑައިގެންނެވި ވަޢުދުފުޅު 15:1 – 15:21\nއިބްރާހީމްގެފާނާއި ހާޖަރު އަދި އިސްމާޢީލްގެފާނު 16:1 – 16:36\nމާތްﷲ އިބްރާހީމްގެފާނުގެ ނަންފުޅު އަބްރާމް އިން އިބްރާހީމްއަށް ބަދަލު ކުރައްވައި އެކަލޭގެފާނަށް ފިރިހެން ދަރިކަލަކު ދެއްވާނެ ކަމުގެ ވަޢުދުބަސްފުޅު 17:1 – 18:15\nއިބްރާހީމްގެފާނާއި ލޫޠުގެފާނާއި އަދި ސަދޫމު އާއި ޢަމޫރަތު 18:16 – 19:38\nއިބްރާހީމްގެފާނާއި ސާރާގެފާނު އަދި އިސްޙާޤުގެފާނު 20:1 – 20:23\nއިސްޙާޤުގެފާނު ރިފްޤާ އާއި ކައިވެނި ބައްލަވައިގަތުން 24:1 – 24:67\nއިބްރާހީމްގެފާނު އަވަހާރަވުން 25:1 – 25:18\nއިސްޙާޤުގެފާނާއި އެކަލޭގެފާނުގެ ޢާއިލާ 25:19 – 28:9\nޔަޢުޤޫބުގެފާނާއި އެކަލޭގެފާނުގެ ޢާއިލާ 28:10 – 29:35\nޢީސޫ އާއި އޭނާގެ ޢާއިލާ 36:1 – 36:43\nޔޫސުފުގެފާނުގެ ބޭބެމެން އަޅުކުއްޖެއްގެ ގޮތުގައި ޔޫސުފުގެފާނު ވިއްކާލެއްވުން 37:1 – 37:36\nޔަހޫޛާ އާއި ތާމާރު 38:1 – 38:30\nޔޫސުފުގެފާނު މިޞްރުގައި 39:1 – 41:57\nޔޫސުފުގެފާނާއި އެކަލޭގެފާނުގެ އަޚުން 42:1 – 45:28\nޔަޢުޤޫބުގެފާނާއި އެކަލޭގެފާނުގެ ޢާއިލާ މިޞްރަށް ވަޑައިގަތުން 46:1 – 47:31\nޔަޢުޤޫބުގެފާނު އެކަލޭގެފާނުގެ ޢާއިލާއަށް ބަރަކާތްލެއްވުމަށް އެދި ދެންނެވުން އަދި އެކަލޭގެފާނު އަވަހާރަވުން 48:1 – 50:14\nޔޫސުފުގެފާނު އަވަހާރަވުން 50:15 – 50:26\nދުނިޔެއާއި ކާއިނާތު އުފެއްދެވުން\n1 މާތްﷲ އެންމެ ފުރަތަމަ އުފެއްދެވީ އުޑުތަކާއި މި ދުނިޔެއެވެ.2ދުނިޔެ އުފެއްދެވިއިރު އެވަނީ ސިފައެއްނެތި ހުސްކޮށެވެ. ވަށައިގެންވާ ފުންކަމުގައި ވަނީ އަނދިރިކަމެވެ. އޭރު މާތްﷲގެ ރޫޙުފުޅު ފެން މަތީގައި ބުރުއަޅަމުން ދިޔައެވެ.\n3 ދެން މާތްﷲ ވަޙީކުރެއްވިއެވެ. ”އަލިކަން ފާޅުވޭ!“ ދެން ހަމަ އެއާއެކު ދުނިޔެ އަލިވެގެން ދިޔައެވެ. 4 މާތްﷲ އެ އަލިކަމަށް ބައްލަވާވޮޑިގެން އެއަލިކަން ރަނގަޅުކަމަށް ދެކެވޮޑިގަތެވެ. ދެން މާތްﷲ އަނދިރިކަމުގެ ތެރޭން އަލިކަން ވަކި ކުރެއްވިއެވެ.5މާތްﷲ އެއަލިކަމަށް ދުވާލުގެ ނަމުން ނަންދެއްވިއެވެ. އަނދިރިކަމަށް އެކަލާނގެ ރޭނގަނޑުގެ ނަމުން ނަންދެއްވިއެވެ. ރޭވެފައި އަލިވެއްޖެއެވެ. އެއީ ފުރަތަމަ ދުވަހެވެ.\n6 ދެން މާތްﷲ ވަޙީ ކުރެއްވިއެވެ. ”ފެންތަކުގެ މެދުން ހުސްތަނެއް އުފެދޭ! ފެންތަކުގެ ތެރޭން ފެންތަކެއް ވަކިވޭ!“7ދެން މާތްﷲ އެ ހުސްތަން އުފައްދަވައި އެ ހުސްތަނުގެ ތިރީގައި ހުރި ފެނާއި މަތީގައި ހުރި ފެން ވަކިކުރެއްވިއެވެ. އެކަން އެގޮތަށް ހިނގައިފިއެވެ. 8 ދެން އެހުސްތަނަށް މާތްﷲ އުޑުގެ ނަމުން ނަންދެއްވިއެވެ. ރޭވެފައި އަލިވެއްޖެއެވެ. އެއީ ދެވަނަ ދުވަހެވެ.\n9 ދެން މާތްﷲ ވަޙީކުރެއްވިއެވެ. ”އުޑުގެ ދަށުގައި ހުރި ފެން އެއްތަނަކަށް އެއްވޭ! އޭގެ ތެރޭން ހިކިފަސްތަނެއް ފާޅުވޭ!“ ދެން އެކަން އެގޮތަށް ހިނގައިފިއެވެ. 10 ދެން އެ ހިކިފަސްތަނަށް ބިމޭ ވަޙީ ކުރައްވައި ނަންދެއްވިއެވެ. އަދި އެއްތަނަކަށް އެއްވި ފެންތަކަށް ކަނޑުގެ ނަމުން އެކަލާނގެ ނަންދެއްވިއެވެ. މިތަން ރަނގަޅުކަމަށް މާތްﷲ ދެކެވޮޑިގަތެވެ.\n11 އެއަށްފަހު މާތްﷲ ވަޙީކުރެއްވިއެވެ. ”ބިމުން ގަސްގަހާގެހި ފަޅާ! އޮށް ހުރި ގަސްތަކާއި މޭވާގައި އޮށް ހުންނަ ގަސްތަކާއި މިފަދަ ކޮންމެ ބާވަތެއް ބިންމަތީގައި ހެދޭ!“ ދެން މިކަންތައް އެގޮތަށް ހިނގައިފިއެވެ. 12 ބިމުން ގަސްގަހާގެހި ފަޅައި އޮށް ހުރި ގަސްތައް ފަޅައި މޭވާގައި އޭގެ އޮށް ހުރި ގަސްތައް ފަޅައި އެއިން ކޮންމެ ބާވަތެއް އެވައްތަރުގެ ގަހެއްގެ ގޮތުގައި ފަޅައިފިއެވެ. ދެން އެގަސްތައް ރަނގަޅުކަމަށް މާތް ﷲ ދެކެވޮޑިގަތެވެ. 13 ރޭވެފައި އަލިވެއްޖެއެވެ. އެއީ ތިންވަނަ ދުވަހެވެ.\n14 ދެން މާތްﷲ ވަޙީކުރެއްވިއެވެ. ”ރެޔާއި ދުވާ ވަކިކުރުމަށް އުޑުގައިވާ ހުސްތަނުގައި އަލިތައް އުފެދޭ! އަދި އެއީ މޫސުންތަކާއި ދުވަސްތަކާއި އަހަރުތައް ވަކިކޮށްދޭ ފާހަގަތަކެއް ކަމުގައިވޭ! 15 އަދި އެއީ އުޑުގެ ހުސްތަނުގައިވާ އަލިތަކަކަށްވެ ބިންމައްޗަށް އެއިން އަލިކުރޭ!“ ދެން އެކަންތައް އެގޮތަށް ހިނގައިފިއެވެ.\n16 މާތްﷲ ބޮޑު ދެ އަލިކަން އުފެއްދެވީ އޭގެ ތެރޭން ބޮޑު އަލިކަމުން ދުވާލުގެ މައްޗަށް އަމުރު ހިންގައި ކުޑައަލިކަމުން ރޭގަނޑުގެ މައްޗަށް އަމުރު ހިންގުމަށެވެ. ތަރިތައްވެސް ވެސް ވަނީ މިކަމަށް އުފައްދަވާފައެވެ. 17 މާތްﷲ އުޑުގައި މިއަލިތައް ބެހެއްޓެވީ ބިމަށް އަލި ކުރުމަށެވެ. 18 އަދި ދުވާލުގެ މައްޗަށާއި ރޭގަނޑުގެ މައްޗަށް ބާރު ހިންގުމަށެވެ. އަދި އަނދިރީގެ ތެރޭން އަލިކަން ވަކި ކުރުމަށް ވެސް މެއެވެ. މިތަކެތި ރަނގަޅުކަމަށް މާތްﷲ ދެކެވޮޑިގަތެވެ. 19 ރޭވެފައި އަލިވެއްޖެއެވެ. އެއީ ހަތަރުވަނަ ދުވަހެވެ.\n20 ދެން މާތްﷲ ވަޙީކުރެއްވިއެވެ. ”ފެންގަނޑުގައި އައިން އައިނަށް ދިރޭތަކެތި އުފެދޭ. އަދި ބިންމަތީ ޖައްވާއި އުދަރެހުގެ ހުސްކަމުގެ ތެރޭގައި ދޫނިސޫފާސޫފި އުދުހޭ!“ 21 މިގޮތުން މާތްﷲ ކަނޑުގައި ބިޔަ ތަކެއްޗަކާއި ކޮޅުކޮޅު މައްޗަށް ދުވާ ތަފާތު އެތައް ބާވަތެއްގެ ދިރޭ ތަކެއްޗެއް އުފެއްދެވިއެވެ. އަދި އެކިބާވަތުގެ ދޫނިސޫފާސޫފިވެސް އުފެއްދެވިއެވެ. ދެން މިތަކެތި ރަނގަޅުކަމަށް މާތްﷲ ދެކެވޮޑިގަތެވެ. 22 އަދި މާތްﷲ އެތަކެއްޗަށް ބަރަކާތްލެއްވިއެވެ. އެކަލާނގެ ވަޙީކުރެއްވިއެވެ. ”އުފެދި ގިނަގުނަވެ ކަނޑުތައް ފުރާލާ! އަދި ދޫނި ސޫފާސޫފިތައް ގިނަގުނަވެ ދުނިޔެ ފުރާލާ!“ 23 ރޭވެފައި އަލިވެއްޖެއެވެ. އެއީ ފަސްވަނަ ދުވަހެވެ.\n24 އަދި މާތްﷲ ވަޙީކުރެއްވިއެވެ. ”ބިމުން އެކިބާވަތުގެ ދިރޭތަކެތި އުފެދޭ! އެކިކަހަލަ ޖަނަވާރުތަކާއި ސޫފާސޫފިތަކާއި ބިޔަތަކާއި އޭގެ ބާވަތަކުން އުފެދޭ!“ ދެން އެކަންތައް އެގޮތަށް ވެއްޖެއެވެ. 25 މިގޮތުން މާތްﷲ އެކިބާއްވަތް ބާވަތުގެ ޖަނަވާރުތަކާއި އެކިބާވަތްބާވަތުގެ ދިރުންހުރި ތަކެތި ބިންމަތީގައި ލެއްވިއެވެ. ދެން މިތަކެތި ރަނގަޅުކަމަށް މާތްﷲ ދެކެވޮޑިގަތެވެ.\n26 ދެން މާތްﷲ ވަޙީކުރެއްވިއެވެ. ”މިހާރު އަހަރެމެންގެ ސޫރައިގައި އަހަރެމެންނާ އެއް ސިފައިގައި އިންސާނާ އުފައްދާނަން! އަދި އެއިންސާނުންނަށް ކަނޑުގައިވާ މަސްތަކާއި ޖައްވުގައިވާ ދޫނިސޫފާސޫފިތަކާއި ބިމުގައިވާ ޖަނަވާރުތަކާއި އަދި އެހެން ވެސް މި ދުނިޔޭގައިވާ ނަމަ ވާހައި އެއްޗެއްގެ ވެރިކަން ދޭނަން.“\n27 ދެން މާތްﷲ އެކަލާނގެ އަމިއްލަ ސޫރަފުޅުގައި އިންސާނާ ހެއްދެވިއެވެ. މާތްﷲ އިންސާނާ ހެއްދެވީ އެކަލާނގެއާ އެއްވައްތަރަށެވެ. އިންސާނާ އުފައްދަވާފައިވަނީ ފިރިހެނަކާ އަންހެނެއްގެ ގޮތުގައެވެ.\n28 މާތްﷲ އެމީހުންނަށް ރަޙުމަތްލެއްވި އެވެ. އަދި ވަޙީކުރެއްވިއެވެ. ”މޭވާ އަޅައި ގިނަގުނަވެ ދުނިޔެ ފުރާލާ! އަދި ދުނިޔެ މައްޗަށް ގަދަވެގަނޭ! ކަނޑުގައިވާ މަސްތަކާއި ޖައްވުގައިވާ ދޫނިތަކާއި އަދި އެހެންވެސް ދުނިޔޭގައި ހަރަކާތްކުރާ ހުރިހާ އެއްޗެއްގެ މައްޗަށް ވެރިކަން ހިންގާ!“\n29 ދެން މާތްﷲ ވަޙީކުރެއްވިއެވެ. ”ބަލާލަބަލަ! އަހަރެން މިވަނީ އޮށްއަޅާ ހުރިހާ ބާވަތެއްގެ ގަހަކާއި އަދި މޭވާގައި އޮށް ހުންނަ ގަސްގަހާގެހި ދުނިޔޭގެ ބިމުން ފަޅުވާފައި. އެއީ ތިޔަބައިމީހުން އެތަކެތި ކައި ހެދުމަށްޓަކާ. 30 އަދި ދުނިޔޭގައި އުޅޭ ހުރިހާ ބިޔަ ޖަނަވާރުތަކަށާއި ވަޔާއި ޖައްވުގައި އުޅޭ ހުރިހާ ދޫނިތަކަށާއި ބިމުގައި އުޅޭހާ ސޫފާސޫތްޕަކަށާއި ނޭވާލައި ދިރޭ ހުރިހާ އެއްޗެއްގެ ކެއުމެއްގެ ގޮތުގައި ފެހިކުލައިގައިވާ ހުރިހާ ގަސްގަހާގެއްސެއް ދީފިން.“ ދެން އެކަންތައް އެގޮތަށް ހިނގައިފިއެވެ.\n31 ދެން މާތްﷲ އެކަލާނގެ ހެއްދެވި ހުރިހާ ތަކެއްޗަކަށް ބައްލަވައި ވޮޑިގަތެވެ.\nނިކަން ދެކެބަލާށެވެ! އެތަކެތި ވަރަށް ވެސް ފުރިހަމައެވެ! ރޭވެފައި އަލިވެއްޖެއެވެ. އެއީ ހަވަނަ ދުވަހެވެ.\n© 2016 Kalaam Media Ltd.


Ukraine in China Sinovac ge 1.9 million doze gannanee\nޔުކްރޭނުން ޗައިނާ ސިނޯވެކްގެ 1.9 މިލިއަން ޑޯޒް ގަންނަނީ\nޔުކްރޭން އަންހެން ސިފައިންގެ މީހަކު ދޮށީ އުމުރުގެ އަންހެނެއްގެ ހަށިގަނޑުގެ ފިނިހޫނުމިން ޗެކް ކުރަނީ\nޔުކްރޭނުން ޗައިނާގެ ސިނޯވެކްއާއެކު ކޮންޓްރެކްޓެއްގައި ސޮއި ކޮށްފި އެވެ. މި އެއްބަސްވުމުގެ ދަށުން ސިނޯވެކްއިން އުފައްދާ ކޮވިޑް ވެކްސިންގެ 1.9 މިލިއަން ޑޯޒް ޔުކްރޭނުން ގަންނާނެ އެވެ.\nއެ ގައުމުގެ ރައީސް އޮފީނުން ނެރުނު ބަޔާނެއް ބުނާ ގޮތުގައި ޔުކްރޭނުން އަންނަނީ ސިނޯވެކްއާ އެކު ސެޕްޓެމްބަރުން ފެށިގެން މަޝްވަރާ ކުރަމުންނެވެ. އަދި އިންޓަނޭޝަން ކޮވެކްސް ޕްރޮގްރާމްގެ ދަށުން ވެސް ޔުކްރޭނަށް އަށް މިލިއަން ޑޯޒް ލިބޭނެ އެވެ.\n"އަހަރެމެން ސޮއި ކުރީ ކޮންޓްރެކްޓެއްގަ،" ޔުކްރޭންގެ ރައީސް، ވޮލޮޑީމިއާ ޒެލެންސްކީއާ ހަވާލާ ދެއްވައި ބަޔާނުގައި ވެއެވެ. "ހަނދާނީ ލިޔުމެއްގައެއް ނޫން"\nޒެލެންސްކީ ވިދާޅުވި ގޮތުގައި ޔުކްރޭނުން ގަންނަނީ ޗައިނާ ވެކްސިނެކެވެ. އިންޑޮނޭޝިއާ، ތުރުކީ އަދި ބްރެޒިލްގައި ޓެކްސްޓްކޮށް އަޖުމަބަލާފައިވާ ވެކްސިނެކެވެ. މި ބަޔާނުގައި ވެކްސިން ލިބޭނެ ވަކި ތާރީހެއް ކަނޑައަޅާފައެއް ނުވެ އެވެ.\nއިންޓަނޭޝަނަލް ކޮވެކްސް ޕްރޮގްރާމުން ވެސް ޔުކްރޭނަށް ވެކްސިން ލިބޭނެ ކަމަށް ވިދާޅުވަމުން ޒެލެންސްކީ ވިދާޅުވީ ސަރުކާރުން ކުރަންހުރި ގިނަ މަސައްކަތް ވަނީ ނިމިފައި ކަމަށެވެ. އެހެން ނަމަވެސް، ޑޯޒް އަދި ވެސް އިތުރު ކުރެވޭތޯ އިދާރާތަކުން ބަލަމުން އަންނަ ކަމަށެވެ.\nޔުކްރޭންގައި މިދިއަ ބުދަދުވަހު އެކަނި ވެސް 9،699 މީހުންނަށް މުޅިން އަލަށް ކޮވިޑް ޖެހުނެވެ. ރެކޯޑްތަކުން ފެންނަ ގޮތުގައި ކޮވިޑް ޖެހުނު ޖުމުލަ އަދަދު ވަނީ މިލިއަން ފަހަނައަޅާފަ އެވެ. މަރުވި މީހުންގެ އަދަދު 18،533 އަށް ވަނީ އަރާފަ އެވެ.\nޗައިނާ ކޮވިޑް-19 ޔުކްރެއިން + ކޮވިޑް ވެކްސިން ކޮވިޑް-19 އިގެ ބަލާއާފާތް


HDC in 148 muvahzafaku vazeefaa in vaki koffi | Mihaaru\nއެޗްޑީސީގެ 148 މުވައްޒަފަކު ވަޒީފާއިން ވަކިކޮށްފި\nހުޅުމާލޭގައި ހުންނަ އެޗްޑީސީގެ އޮފީސް އިމާރާތް ހުންނަ ސަރަހައްދު--ފޮޓޯ:ހުސައިން ވަހީދު/މިހާރު\n22 މެއި 2019 - 15:11\nހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ)ގައި މަސައްކަތްކުރާ 148 މުވައްޒަފަކު ވަޒީފާ އިން ކޮށްފި އެވެ.\nއެ ކުންފުނީގެ މެނޭޖިން ޑިރެކްޓަރު ސުހެއިލް އަހުމަދު މިއަދު ވިދާޅުވީ، އެ މުވައްޒަފުންގެ ތެރޭގައި އަމިއްލަ އަށް އިސްތިއުފާ ދިން މުވައްޒަފުން ވެސް ހިމެނޭ ކަމަށެވެ.\nއެޗްޑީސީން ބުނިގޮތުގައި އެ މުވައްޒަފުން ވަކިކުރީ އެއްފަހަރަކާއެއް ނޫނެވެ.\nވަކިކުރި މީހުންގެ ތެރޭގައި ގިނައީ ސެކިއުރިޓީންނާއި ހުޅުމާލޭގެ އެކި ސަރަހައްދުތައް ބަލަހައްޓަން ނެގި މުވައްޒަފުންނެވެ.\nއެޗުޑީސީ އަކީ ކުރީގެ ރައީސް އަބްދުﷲ ޔާމީންގެ ކެމްޕޭންގައި އެންމެ އިސްކޮށް ހަރަކާތްތެރިވި ސަރުކާރުގެ ކުންފުންޏެވެ. އެގޮތުން މުޅި ހުޅުމާލޭގައި ޔާމީންގެ ކެމްޕޭންގެ ދިދަތައް ދެމުމާއި، ކެމްޕޭންގައި އުޅުނު މީހުންގެ ކެއިންބުއިމުގެ ހަރަދުތަކަށް ވެސް ބޮޑު ހޭދައެއް ކުރި ކަމަށް، އަޑު ފެތުރުނެވެ. އެއް ލަފާކުރި ގޮތުގައި ކެމްޕޭނަށް އެޗުޑީސީން 30 މިލިއަނެއްހާ ރުފިޔާ ހޭދަކޮށްފައި ވެދާނެ އެވެ.\nއެކަން ބެލުމަށް ހާއްސަ އޮޑިޓެއް ހެދުމުގެ މަސައްކަތް މިހާރު އަންނަނީ ކުރަމުންނެވެ.\nއެޗުޑީސީން ބުނީ ވަކިކުރި މުވައްޒަފުންނަށް ކުންފުނީގެ އުސޫލުތަކުގެ ތެރެއިން ނޯޓިސް ދީފައވާނެ ކަމަށެވެ.\nހުޅުމާލެ އެޗްޑީސީ ސުހައިލް އަހުމަދު އެމްޑީ، (އެޗްޑީސީ)\n50 ކޮމެންޓް, 226 ރިއެކްޝަންސް\nބަގާވާތައްފަހު ކިތައްމީހުން ވަޒީފާއިން ކަންޑާލި، އެމްޕީއެލުން އެކަނިވެސް އެތައް ސަތޭކަ މީހުން ކަންޑާލި. ޢެމީހުންގެ ކުޝަކީ އެމްޑީޕީ ފިކުރު މީހިނައް ވީތީ\nއެޗްޑީސީ ގެ ރެކޯޑުތައް ބަލާލީމަ އެނގޭނެ ހަފްތާއެއް ތެރޭގައި އެވެސް ވޯޓަށް މަހަކަށްވެފަ ވަނިކޮށް 100 އެއްހާ މީހުން ވަޒީފާއަށްނެގި ޕީޕީއެމަށް ވޯޓުދޭން ބުނެ. އަދި އެމްޕީއެލް ފެނަކަ އެމްއޭސީއެލް ޕޯޓުސް ހަމަ އެހެން.\nކޮންމެ މީހަކު ކަނށާލާފަ ބުނާނެ ވަޒީފާއަށް ފަރުވާކުޑަކުރަނީއޭ ނުވަތަ ނުހައްގުންދީފައިވާ ވަޒީފާއެކޭ. އައްޑޫ ރުއްތަކެއް ކަނޑާފަ ކުރުއްޕަތް ރުށްކޮޅެއް އިންދާފައި އެކަން އޮއްބާލީ.\nގަވައިދުންވިއަސް ގަވައިދާޚިލާފައްވިއަސް މީހަކަށްވަޒީފާއެއް ލިބުމަކީއެއީ އެމީހާގެކުށެއްބާ މިއޮށްފަދަ ރަމްލޯންމަހު ވަޒީފާއިންވަކިކުރުމަކީހާދަހާ ނިކަމެތިކަމަކަށްވާނޭ މުއްސަނދިންނައް އިހްސާސް ނުކުރެވުނަސް ނިކަމެތިންނައް އެކަންއިހްސާސްކުރެވޭނެ އެހެންނަމަވެސް އަރީސްމީހާއައް ކުރެވޭނެކަމެއްނޯންނާނެތާ އެއީކުންފުނީގެނިންމުންވިއްޔާ\nތި ހަމަ ކަލޯ މެންގެ ރައީސް ދައްކަަ ކަހަލަ ވާހަކަ.. ފައިސާ ފޮއްޗެއްވިއްޔާ ހަލާލަސް ހަލާލު ނޫނަސް ބޭނުންކުރަންވާނެ ދެއްތޯ؟ ހައްޤު ނޫން އެއްޗެއްކަން އެނގި ހުރެ ޤަބޫލު ކުރުމަކީ ވެސް ކުށެއް. ވަޒީފާއެއް ވިޔަސް ފައިސާއެއްވިޔަސް އެހެން އެއްޗެއްވިޔަސް. އަދި ބުނަން ރަމަލޯމަސް ކިޔާމަހެއް ނުދަންނަން އެމީހުން ވަކި ކުރީ ނޯޓިސް ދީފަ ރަމަޟާމަހަކު ނޫން. އާޓިކަލް ކިއުއްވާލާފަ ކޮމެންޓްކޮށްބަލަ\nމިކަން ފުރުހަމަ ވާނީ ތިގޮތަށް ކަންތަށް ކުރި ހުރިހާ ތަނެއްގެވެސް މީހުން ވަޡީފައިން ވަކިކޮށްގެން.... ގިނަ ސްކުލްތަކެއްގެ ޓީޗަރުން މެޑަމް ކޮންމެ ރެޔަކު މުލިޔާގެއަށް ގޮސް ކުރި .... ޔުނިވަސިޓީގެ އެންމެން ލައްވާ ދަރިވަރުން ޕޕއމގެ ޖަލްސާތަކަށް ދާން މަޖުބޫރު ކުރުވި....\nދެން ކީކޭ ބުނާނީ. ޔާމީނު ހޮވުނުނަމަވެސް ހަމަ ވާނީ ތިހެން. ވޯޓު ހޯދަންވެގެން ބެހި ވަޒީފާތަށް. ހަމަ ޔަގީން ހޮވުނީމަ ކުންފުންޏަށް ގެއްލުންވެ އިނދަޖެހޭއިރުވެސް ތި ވަޒީފާތަކެއް ނުބަހައްޓާނެކަން. ތިޔައީ ދިން އިރުވެސް ގެއްލިފައިވާ އެއްޗެއް. ވަރަށް ދެރަ.\nބައެކުމީހުން ޤަބޫލު ކުރާ ގޮތުންނަމަ އިބޫގެ ވެރިކަމެއްގަ ވައްކަން ކުރާމީހުންވެސް ބަހައްޓަން ޖެހޭނީ އިއްޒަތުގަ ބަލަ އިބޫ ވެރިކަމަށްގެނައީވެސް ޔާމީނުގެ ވެރިކަމުގަ އިންސާފު ގާއިމުނުކޮއްގެން ދެން އިބޫ ވެރިކަމާ ހަވާލު ވެގެން ޔާމީނު ދިޔަމަގުންދާކަށް ނުޖެހޭނެ. ޤާނޫނާ ހިލާފަށް ވަޒީފާ ދީފަތިބިމީހުން ވަޒީއިން ވަކި ކުރަންޖެހޭނެ އަދި ފުލެޓްތައްދީފަ ހުރީ ހައްޤު މީހާއައްތޯ ނުވަތަ ރައްޓެހި މީހާއައްތޯވެސް ބަލަންޖެހޭނެ އަދި މިކަމާ ދެކޮޅުހަދާނީވެސް ޖަރީމާގެ ވެރިން\nމިއީ ކާކުތަ؟ ޤާނޫނާ ޚިލާފަށް ވަޒީފާ ދެނީ ކިހިނަކުން؟\nޝުކުރިއްޔާ ސުހައިލް. ޙޭލާ އުޅުއްވާކަން ސާބިތުކޮށްދެއްވައިފި. ދެން ތަން ހަލާކު ކުރުމުގައި އުޅުނު ކުރީގެ ވެރިންގެ މިނިއަންސް އާއި މެދު ވެސް ގޮތް ނިންމަވާ ޕޮލިހަށް ފޮނުވަންޖެހޭ މީހުންވެސް ފޮނުވާނެކަމަށް ހީކުރަން\nވަޒީފާއެއް ނުދިނުމަށްވުރެ ކަނޑާލީމަ ލިބޭ ހިތްދަތިކަން މާބޮޑު. ޢާއިލާއަށް ލިބޭ ނިކަމެތިކަން މާގިނަ ދުވަހު ހަނދާން ހުންނާނެ.\nވަލު ދޮރައަށިން ހައްޤު ނޫން ބަޔަކަށް ގިނަ ވަޒީފާ ދިނީމަ ކުންފުންޏަށް އަދި ޤައުމަށް ލިބޭ ގެއްލުން މާ ބޮޑު. އެންމެ ފުރަތަމަ ޤައުމު!!! ވަޒީފާއަށް ވަތްއިރުވެސް އެނގޭދޯ އިއުލާނު ނުކުރާ ވަޒީފާއެއްކަން އިންޓަވިއުއެއްވެސް ނެތިކަން ވަޒީފާ ދިނީ. މިދުވަސް ވެސް އޮތްކަން ވިސްނަންވާނެ. ތީގަ ޒިންމާ ނަގަންވާނި ވަޒީފާ ދިން މީހުން\nޔާމިނުގެ ވެރިކަމުގައި އަޅުގަނޑު ކަނޑައިލިތާ އެއް އަހަރު ފަހުން އިބޫ ވެރިކަމަށް އައީ ވަޒީފާ އިއާދަކުރުމުގެ ވައުދާއެކު. އަދި ވެސް ނުދޭ ވަޒީފާއެއް. ހަމަ އެކައްޗެއް.\nއެއެއްޗެއް ލިބުނު ގޮތަކަށް އެއެއްޗެއް ނެތިދާނެ، ގޯހެއް ނޫން.


Dho?! Kuni naalhai majaa Picnic eh ninmaane goiy\nކުނި ނާޅައި މަޖާ ޕިކްނިކެއް ނިންމާނެ ގޮތް\nފަޅު ރަށްތަކަށާއި ފިނޮޅުތަކަށް ޕިކްނިކް ދިއުމަކީ މަޖާ ކަމެކެވެ. އެކަމަކު ގިނަ އަދަދަކަށް ކުނި ވެސް އުފެދޭ ކަމެކެވެ. ރީތި ފިނޮޅުތަކަށާއި ބީޗުތަކާއި ފަޅުރަށްތަކަށް ޕިކްނިކް ގޮސްފައި އަންނަ އިރު ޒާތް ޒާތުގެ ކުނިން އެތަންތަން ގޮނޑުކޮށްލާފައި އާދެވޭ ފަހަރު ގިނަ އެވެ. މިހެން ވަނީ ދަތުރު ދާއިރު ކުންޏާ ދޭތެރޭ ވިސްނާ ނުލެވުމެވެ. ނުވަތަ އެތަންތަނަށް ދޫކޮށްލާ ކުނީގެ ސަބަބުން ވެއްޓަށް ލިބޭ ގެއްލުމާއި އެތަނަށް ދަތުރުދާނެ އެހެން މީހުންގެ ހިތްހަމަޖެހުމާ މެދު ވިސްނާ ނުލެވޭތީ އެވެ.\nއެހެންވީމާ، ކުރިއަށް އޮތީ ޗުއްޓީ ދުވަސްވަރުކަމުން މި ހިމަނާލަނީ ކުނި މަދުކޮށް، ޕިކްނިކަކަށް ޕެކްކުރާނެ ގޮތްތަކާއި ކުނި ނާޅައި ޕިކްނިކެއް ނިންމާނެ ގޮތެވެ.\nޕިކްނިކް ޕްލޭން ކުރުން!\nޕިކްނިކް ދާ ތަނެއްގެ ގޮތުން އެތަނަކާ އެންމެ ގުޅޭ ގޮތަށް، އެ ތަނާއި އެތަނަކަށް ދާނެ އެހެން މީހުންނަށް ވިސްނައިގެން ދަތުރު ޕްލޭންކުރުމަކީ މުހިއްމު ކަމެކެވެ. ފިނޮޅަކަށް ދާ ނަމަ، އެއީ ހުސް ދޮންވެލިގަނޑެކެވެ. ޑަސްބިނެއް ނުހުންނާނެ އެވެ. އުކާލާފައި ދާ ކުނި ނަގައި ސާފުކުރާނެ މީހަކު ނުހުންނާނެ އެވެ. އެހެންވީމާ، ދަތުރު ޕްލޭން ކުރާއިރު ކުނި މަދުވާނެ ގޮތާއި ނިންމާފައި އަންނަ އިރު، އުފެދުނު ކުނި އުފުލަން ބުރަ ނުވާ ގޮތަށް ލިސްޓު ތައްޔާރުކުރުމަށް އިސްކަން ދޭށެވެ.\nނުގެންދަންވީ އެއްޗެހީގެ ލިސްޓެއް!\n- ޕްލާސްޓިކް ތަށި\n- ޕްލާސްޓިކް ކޮތަޅު\n- ޕްލާސްޓިކް ފެން ފުޅި\n- އެކި ކަހަލަ ޕެކެޓް ފުޑް\n- ޑިސްޕޮސަބަލް ނެޕީ\nޕެކު ކުރެވިދާނެ އެއްޗެހީގެ ލިސްޓެއް!\n- ފުރުޓް ޕްލެޓާ: ދަތުރަށް ފުރުމުގެ ކުރިން ދޮލަނގެއް ނުވަތަ ބޮޑު ތައްޓެއްގައި އެންމެންނަށްވާ ވަރަށް އެކި ބާވަތްތަކުގެ މޭވާ ކޮށާފައި ތައްޔާރުކޮށްލަން ރަނގަޅު ވާނެ އެވެ. މޭވާ ތަށި ތައްޔާރު ކުރާއިރު ކަރަ އާއި އަލަނާސި ކަހަލަ މޭވާތަކަށް ބޮޑަށް އިސްކަންދޭށެވެ.\n- ސޭންޑްވިޗް ޕްލެޓާ: ދަތުރު ގޮސް އުޅޭ އިރު ހެނދުނު ނާސްތާ އަށް މީރުކޮށް ސޭންޑްވިޗް ތައްޔާރުކޮށްގެން ޕްލެޓާ ތައްޔާރުކޮށްގެން ގެންދެވިދާނެ އެވެ. އޭރުން ދަތުރު ގޮސް އެ ހުރިހާ ތައްޔާރީއެއްގައި އުޅޭކަށް ނުޖެހޭނެ އެވެ.\n- ޕާން ޕްލެޓާ: ދުވާލުގެ 10 ވަރަކަށް ގަޑި އިރަށް ދަތުރެއް ޕްލޭން ކުރާއިރު މާ ބައިވަރު ކާއެއްޗެހި ބޭނުމެއް ނުވާނެ އެވެ. ޕާނާއި ރޮށި ކަހަލަ އެއްޗެހި އެންމެންނަށް ވާވަރަށް ފިހެގެން ޕެކު ކޮށްގެން ގެންދިއުން ރަނގަޅު ވާނެ އެވެ. ބަތް ކަހަލަ އެއްޗެހި ވެސް ތައްޔާރުކޮށްގެން ގެންދެވޭނެ އެވެ.\n- ބާބަކިއު ޕްލެޓާ\n- ކުކީސް ނުވަތަ ފޮނި އެއްޗެހި ފުޅިއެއް ނުވަތަ ދަޅެއް: ދަތުރު ގޮސް އުޅޭ އިރު ފޮނި އެއްޗެހި ކާން ބޭނުންވާނެ އެވެ. ބަންދުކުރ ޕެކެޓާއި ދަޅާއި ފުޅި ގެންދިއުމަށްވުރެ ބޮޑަށް ދަތުރަށް ތައްޔާރުކޮށްގެން ފިހާ ކުކީސް އާއި ބްރައުނީސް އާއި މިކަހަލަ މީރު ފޮނި އެއްޗެހި ކުރީބައިގައި ބޮޑު ދަޅެއް ނުވަތަ ފުޅި އެއްގައި ޕެކު ކޮށްލެވިދާނެ އެވެ.\n- ކުދި ފެންފުޅީގެ ބަދަލުގައި ބޮޑު ފެން ހަން: މަދު ވަގުތުކޮޅަކަށް ދަތުރު ދާއިރު ވަކި ވަކި ފެންފުޅި ގަތުމުގެ ބޭނުމެއް އަސްލު ނޯންނާނެ އެވެ. އެހެންވީމާ ވީހާ ވެސް މަދުން ޕްލާސްޓިކް ފުޅި ގެންދަން ޖެހޭގޮތަށް ފެން ގެންދަން ހިޔާރުކުރާށެވެ.\n- ފެން ބޯން ޑިސްޕޮސަބަލް ނޫން މަގު/ތަށި\n- އައިސް ބޮކްސް\n- ކުނި އަޅަން ބޮޑު ކަޅު ކޮތަޅު: ޕިކްނިކް ކުރާ ތަނަށް ދެވުމުން ފުރަތަމަ ކަމެއްގެ ގޮތުން ކުނި އަޅާނެ ޑަސްބިނެއް ސެޓަޕް ކޮށްލާށެވެ. ޑަސްބިން ރެގިއުލޭޓް ކުރަން ގްރޫޕްގެ ދެތިން މީހުންނާ ހަވާލުކުރެވިދާނެ އެވެ.\nރިމައިންޑާ: ނިމިގެން ހުރިހާ ކުންޏެއް ނަގަންވާނެ!\nކޮންމެ ގޮތަކަށް ދަތުރު ޕްލޭން ކުރިޔަސް ނިންމާފައި ތަން ސާފުކޮށްލެވޭ ވަރު ކޮންމެ މީހެއްގެ ވެސް ހުންނާނެ އެވެ. ދަތުރުން އުފެދޭ ކުނި ނެގުމަކީ ދަތުރުގައި ބައިވެރިވާ އެންމެންގެ ޒިންމާއެކެވެ. ދަތުރު މަތީގައި ކެއި ހުރިހާ އެއްޗަކުން ލިބުނު ހަކަތަ ކުނި ކޮޅު ނަގާލައި ބަންދުކޮށްގެން ދޯންޏަށް އަރުވަން ބޭނުންކޮށްލާށެވެ. އޭރުން އެކަން އެ ނިމުނީ އެވެ. ސާފުކުރުމުގައި ތިން އަހަރުން މަތީގެ ކުޑަކުދިން ވެސް ބައިވެރި ކުރެވިދާނެ އެވެ.\nޗުއްޓީ ދުވަސްވަރު ޕިކްނިކް


Covid Jehigen Meehun Niyaavun Madhukurevidhaane Kamuge Uhmeedhu Aa Vejje - Vaguthu\nކޮވިޑް-19 ޖެހިގެން މިހާރު ގިނަ އަދަދެއްގެ ބަޔަކު ނިޔާވަމުން ދިޔަ ނަމަވެސް އެކަން ހުއްޓުވިދާނެ ނުވަތަ މަދުކުރެވިދާނެ ފަރުވާއެއް ހޯދުމާއި ދާދިގާތައް ދެވިއްޖެ ކަމަށް ސައިންސްވެރިންގެ ޓީމަކުން ބުނެފިއެވެ.\nތެލްއަވީވްގެ ސައިންސްވެރިންގެ ޓީމަކުން ބުނީ ކޮވިޑް ޖެހިގެން ގިނަ ބަޔަކު ނިޔާވާން މެދުވެރިވާ އެންމެ ބޮޑު އެއް ސަބަބަކީ ކޮވިޑް ޖެހުމާއިއެކު ހަށިގަނޑުގެ ޓީސެލްތައް އޯވަރިއެކްޓް ކުރުން ކަމަށެވެ. ޓީސެލްތަކަކީ ބަލިތަކުން ރައްކާތެރި ކޮށްދިނުމުގައި އެންމެ މުހިއްމު ދައުރެއް އަދާކުރާ ސެލްއެވެ. ކޮވިޑްގެ ވައިރަސް ހަށިގަނޑަށް ވަނުމާއިއެކު މިސެލްތަކުގެ މަސައްކަތް މާބޮޑަށް ގިނަވުމުގެ ސަބަބުން ހަށިގަނޑުގެ ދިފާއީ ނިޒާމަށް ކުޅަދާނަ ނުވާވަރުވެގެން މީހުންގެ ހާލަތު ދަށަށް ދަނީ ކަމަށް ސައިންސްވެރިންގެ ޓީމުން ބުނެއެވެ.\nމިޓީމުން ބުނާ ގޮތުގައި ޓީސެލްތަކުގެ ހާލަތު ރަނގަޅު ކުރުމަކީ ބޭހުން ކުރެވިދާނެ ކަމެކެވެ. ކޮވިޑް ޖެހޭ މީހުންނަށް ބޭހެއް ދީގެން ޓީސެލްތަކުގެ ހާލަތު ރަނގަޅު ކުރެވޭނެތީ މިހާރު ސައިންސްވެރިންގެ ޓީމުން ކުރަމުން އަންނަނީ މިކަމަށް އެންމެ ރަނގަޅު ވާނީ ކޮން ބޭހެއްތޯ ބެލުމުގެ މަސައްކަތެވެ. ސައިންސްވެރިންގެ ޓީމުން ބުނާ ގޮތުގައި ބޭސް ދޭނެ މިންވަރާއި ދޭނެ ބޭހެއް ކަށަވަރު ކުރުމުގެ ތަހްލީލްތައް މިހާރު ކުރިއަށް އެބަދެއެވެ.\nސައިންސްވެރިންގެ ޓީމުން އުއްމީދު ކުރަނީ ކުރިއަށް އޮތް ދެތިން މަސް ދުވަހުގެ ތެރޭގައި ޓީސެލްތަކުގެ ހާލަތު ރަނގަޅު ކުރެވިދާނެ ބޭހެއް ދީގެން ކޮވިޑްގައި ނިޔާވާ މީހުންގެ އަދަދު މަދުކުރެވޭނެ ކަމަށެވެ.\nކޮވިޑް-19 އަށް މިހާރު ގިނަ އަދަދެއްގެ ވެކްސިންތަކެއް ބޭނުން ކުރެވެމުން ދިޔަ ނަމަވެސް ވެކްސިނަކީ ވައިރަހުން ރައްކާތެރި ކުރެވޭނެ ކަމުގެ %100 ޔަގީންކަން އޮތް އެއްޗަކަށް ނުވާތީ ކޮވިޑް ބަލި މީހުންނަށް ދިނުމަށް ބޭހެއް ކޮންމެހެން ވެސް ބޭނުންވާ ކަމަށް ސައިންސްވެރިން އަންނަނީ ބުނަމުންނެވެ. އަދި މިހާތަނަށް ކޮވިޑް ބަލި މީހުންނަށް ދޭނެ ވަކި ހާއްސަ ބޭހެއް ނެތެވެ. ނަމަވެސް މިއަހަރު ނިމެން ވާއިރަށް ބޭހެއް ލިބިދާނެ ކަމަށް ބައެއް ކުންފުނިތަކުން ވަނީ ބުނެފައެވެ.\nމިހާރު 174 މިލިއަން މީހުންނަށް ކޮވިޑް ޖެހިފައި ވާއިރު ކޮވިޑް ޖެހިގެން ނިޔާވި މީހުންގެ އަދަދު 3.7 މިލިއަނަށް އަރައެވެ.\nޖޫން 10, 2021 09:09\nގަބޫލު ނުކުރިއަސް ޙަގީގަތް ވަރައްސާފު ފަރުވާކުޑަވެގެން ގިނަ މީހުން މަރުވީ


Male' ge eki sarahahdhuthakah varah bodah udha'araifi\nމިދުވަސްކޮޅު އަރާ މޫސުމީ އުދައެއް\nވެހިކަލްތައް ނަގާ ރައްކާތެރިކަމުގެ ފިޔަވަޅުތައް އެޅުމަށް އިލްތިމާސްކުރެއްވި\nކ. މާލެ 15 ޖޫން 2019 | ހޮނިހިރު 18:19 3,426\nއިންޑަސްޓްރިއަލް ޒޯންއަށް އުދައަރައި ބަސް ޓަމިނަލްގައި ލޮނުގަނޑު ހެދިފައި - ޕޮލިސް\nމާލޭގެ އެކި ސަރަހައްދުތަކަށް ވަރަށް ބޮޑަށް އުދައަރައިފިއެވެ.\nއެންމެ ބޮޑަށް އުދަ އަރާފައި ވަނީ ކާނިވާ ސަރަހައްދަށެވެ. އަދި ހެންވޭރު ރާޅުގަނޑު ސަރަހައްދާއި، އިންޑަސްޓްރިއަލް ޒޯންއަށް ވެސް ވަނީ އުދަ އަރާފައެވެ.\nމިތިން ސަރައްދަށް ވެސް އުދައަރާ, އެހިސާބުގެ މަގުތަކުގައި ވަނީ ލޮނުގަނޑު ހެދިފައެވެ.\nއެހެން ރަށްރަށަށް ވެސް އުދަ އަރާކަމުގެ މައުލޫމާތު ލިބޭކަން ފާހަގަކޮށް ޑިޒާސްޓާ މެނޭޖުމަންޓުން ބުނީ އެކަމުގެ މައުލޫމާތު ހޯދައި މޮނީޓަ ކުރަމުން އަންނަ ކަމަށާއި، އަދި އެއްވެސް ރަށެއްގެ ބަޔަކަށް ގެއްލުންވިކަމުގެ ރިޕޯޓު ލިބިފައިނުވާ ކަމަށެވެ.\nފުލުހުން ބުނީ މާލޭގެ ކާނިވާ ސަރަހައްދަށާއި، ރާޅުގަނޑު ސަރަހައްދަށް އުދަ ވަރަށް ބޮޑަށް އަރަމުންދާތީ އުޅަނދުތައް ނަގާ ރައްކާތެރިކަމުގެ ފިޔަވަޅު އެޅުމަށް އެދޭ ކަމަށެވެ.\nމީގެ އިތުރުން މެޓް އޮފީހުން ބުނީ ހޮނިހިރު ދުވަހުގެ ހެނދުނު 10:00 އިން އާދިއްތަ ދުވަހުގެ ހެނދުނު 10:00 އަށް އުތުރުގެ އެކިހިސާބަށް ވިއްސާރަ ކުރުމާއެކު ގުގުރާނެ ކަމަށެވެ. އެހެން ހިސާބުތަކަށް ކެރީގެ އަސަރު ފޯރި ނަމަވެސް މޫސުން އާންމު ގޮތެއްގައި ރަނގަޅު ވާނެ ކަމަށް މެޓް އޮފީހުން ބުންޏެވެ.\nމެޓް އޮފީހުން ބުނީ ވައި ޖެހޭނީ އުތުރުގެ އަތޮޅުތަކަށް ދެކުނާއި ހުނޅަގު ދެކުނުން ގަޑިއަކު 06 މޭލާ 15 މޭލާދެމެދުގެ ބާރުމިނުގައި އަދި އެހެން ހިސާބުތަކަށް އިރުދެކުނާއި ދެކުނުން ގަޑިއަކު 03 މޭލާއި 13 މޭލާ ދެމެދުގެ ބާރުމިނުގައި ކަމަށެވެ. އަދި ރާއްޖޭގެ ކަނޑުތައް އާދައިގެ ވަރަކަށް މަޑުވާނެ ކަމަށެވެ.\nމެޓް އޮފީހުން ބުނީ ބައެއް ރަށްތަކަށް ދިޔަވަރު ބޮޑުވާ ގަޑިތަކުގައި އުދައިގެ އަސަރު ކުރުމަކީ ވެސް އެކަށީގެންވާ ކަމެއް ކަމަށެވެ،